ބަރުސީސާގެ ވާހަކައަކީ އެންމެންވެސް ދަންނަ ވާހަކައެކެވެ. އޭނާއަކީ 70 އަހަރުވަންދެން ﷲ ތަޢާލާއަށް އަޅުކަންކުރުމުގައި ހުރިހާ ވަގުތުތަކެއް ހޭދަކުރި މީހެކެވެ. ގިނައިން އަޅުކަންކުރަން ބޭނުންވެގެން މިސްތަކުންނާއި ދުރުގައި ފަރުބަދަތަކުގެތެރޭގައި އަޅުަކްންކުރާނެ ތަނެއް ހަދައި އެތަނުގައި އަޅުކަންކުރަމުން އައި މީހެކެވެ.\nއެއަށްފަހު ޝައިޠޯނާގެ ބަހަށް ހެއްލި ޒިނޭކޮށް އެ އަންހެންމީހާ މަރައި ވަޅުލި މީހެކެވެ. އޭނާ ކުރި ކުށަށް މަރުގެ އަދަބު ދިނުމުގެ ކުޑައިރުކޮޅެއްކުރިން މަރުގެ އަދަބުން ސަލާމަތްކޮށްދޭނެ ކަމަށް އިބިލީސް ބުނުމުން އިބިލީހަށް ސަޖިދަޖެހި މީހެކެވެ. އޭނާއަށް ޤިޔާމަތް ދުވަހު ދެއްވަވާނެ ގަދަފަދަ ޢަޛާބުގެވާހަކަ ކީރިތި ޤުރްއާނުގައި ވަނީ ބަޔާންކުރައްވަވައިފައެވެ.\nއޭނާ އަޅުކަންކުރާ މިންވަރު ބޮޑުވެގެން އޭނާ ހަލާކުކޮށްލާނެ ގޮތަކާއިމެދު އިބިލީސް ހުރިހާ ޝައިޠޯނުން އެއްކޮށްގެން މަޝްވަރާކުރަން ދަރުބާރު ބޭއްވިއެވެ. އޭނާ މަގުފުރައްދައި އޭނާގެ ދުވަސް ދުއްވައިލީ އެކަމާއި ޙަވާލުވި ޝައިޠޯނާއެވެ.\nއަހަރެން މިއަދު ދައްކަން މިއުޅެނީ އޭނާއަށް އެގޮތް މެދުވެރިވި ސަބަބުގެ ވާހަކައެވެ. އޭނާއަށް އެގޮތް މެދުވެރިވީ މީސްތަކުންނާއި ދުރުގައި ވަކިން އަޅުކަންކުރަން އުޅުމުންނެވެ. އެކަނި ސުވަރުގެދާން މަސައްކަތްކުރުމުންނެވެ. މީސްތަކުންނަކީ އެއްވެސް ބައެއް ނޫން ކަމަށް ޤަބޫލުކުރެވުމުންނެވެ.\nމީސްތަކުންނާއިއެކު ޖަމާއަތުގައި ނަމާދުނުކޮށް ގޭގައި އަމިއްލައަށް މިސްކިތްހަދައިގެން ނަމާދުކުރާ މީހުން ރަނގަޅަށް ވިސްނާށެވެ! އަހަރެމެން ނަމާދުގައި ދުޢާކުރަނީ ތިމާއަށް ތެދުމަގު ދެއްކެވުން އެދިއެއް ނޫންނެވެ! "އަޅަމެންނަށް، ސީދާވެގެންވާ ތެދުމަގަށް މަގު ދައްކަވާނދޭވެ!" (ސޫރަތުލްފާތިޙާ: 6) މިފަދައިންނެވެ. އެންމެންނަށް ތެދުމަގު ދައްކަވައި ދެއްވެވުން އެދިއެވެ!\nއިމާމްވެސް މައުމޫންވެސް ކިޔަނީ ހަމަ މިއާޔަތެވެ! ދުޢާކުރަނީ ތިމާއަށް ތެދުމަގުދައްކަވައިދެއްވެވުން އެދިއެއް ނޫނެވެ! އެންމެންވެސް ދުޢާކުރަނީ އެންމެންނަށް ތެދުމަގުދައްކަވައިދެއްވެވުން އެދިއެވެ. މިއީ ވަރަށް މުހިންމު ފިލާވަޅެއް ލިބިގެންދާ ކަމެކެވެ.\nވީމާ ތިމާއަކީ މާމޮޅު ޢިލްމުވެރިއެއްކަމަށް ދެކިގެން މީސްތަކުންނާއި ވަކިވެގަނެ އެކަނި ނަމާދުކޮށް އަޅުކަން ކުރަން ނުއުޅޭށެވެ! ބަރުސީސާއަށް މެދުވެރިވި ގޮތް މެދުވެރިވެދާނެކަމަށް ބިރުގަންނާށެވެ. އެހެން މީހުންނާއިވެސް ގުޅި އެހެން މީހުންވެސް ބައިވެރިކޮށް އެންމެން ގޮވައިގެން ސުވަރުގެދާން މަސައްކަތްކުރާށެވެ!


TMA in aammu udhuhun thakah thayyaaru vanee!\nއެތެރޭގެ އުދުހުމަށް ޓީއެމްއޭ އިން ބޭނުންކުރާނެ މަރުކާގެ ބޯޓެއް - ފޮޓޯ: ޓީއެމްއޭ\nޓީއެމްއޭ އިން އާންމު އުދުހުންތަކަށް ތައްޔާރު ވަނީ!\nރާއްޖެއަށް ފަތުރުވެރިން އަންނަ މާކެޓްތަކަށް ބޮޑެތި ބަދަލުތަކެއް!\nފުރަތަމަ 13 ދުވަހުން ރަޝިޔާ ފަތުރުވެރިންގެ އަދަދު 10،000 އިން މައްޗަށް\nމުއްދަތު ހަމަވެފައިވާ ޑޮކިއުމެންޓްގައި އެތެރޭގެ ދަތުރު ދެން ނުކުރެވޭނެ\nމިހާތަނަށް ހަމައެކަނި ސީޕްލޭން އޮޕަރޭޓްކުރަމުން އައި ޓްރާންސް މޯލްޑިވިއަން އެއާވޭސް، ޓީއެމްއޭ އިން އާންމު އުދުހުންތަކަށް ތައްޔާރުވާން ފަށައިފިއެވެ.\nދުނިޔޭގެ އެންމެ ބޮޑު ސީޕްލޭން ފްލީޓް އޮޕަރޭޓް ކުރާ ޓީއެމްއޭއިން އިން އެތެރޭގެ އުދުހުންތަކަށް ނުކުންނަން ނިންމާ، ވީލް ބޭސް އޮޕަރޭޝަން ނުވަތަ ރަންވޭއަށް ޖައްސާ ބޯޓުގެ ހިދުމަތް ފަށަން މިހާރު ގެންދަނީ ތައްޔާރުވަމުންނެވެ.\nޓީއެމްއޭގެ އޮޕަރޭޝަން އިތުރަށް ފުޅާ ކުރުމުގެ ގޮތުން މި އަހަރުގެ ތިންވަނަ ކްއާޓަރުގައި އިތުރު ސީޕްލޭން ގެނެސް، ސީޕްލޭންގެ އަދަދު 60 އަށް އިތުރުކޮށް، އޭޓީއާރު މަތިންދާ ބޯޓު ގެނެސް އެތެރޭގެ އުދުހުންތައް ފަށަން ވެސް ވަނީ ނިންމާފަ އެވެ. މި ދަތުރުތަކުގެ ބޭނުމަކީ ޓޫރިސްޓުން އުފުލުހުގެ ހިދުމަތް 24 ގަޑިއިރު މެދުކެނޑުމެއް ނެތި ދިނުން ކަމަށް އެ ކުންފުނިން ބުނެއެވެ.\nޓީއެމްއޭގެ އެތެރޭގެ އުދުހުންތަކުގެ އޮޕަރޭޝަންތައް ހިންގާ މައި ހަބެއްގެ ގޮތުގައި ބޭނުން ކުރަން ނިންމާފައިވަނީ މިހާރު ތަރައްގީކުރަމުންދާ ޅ. މަޑިވަރު އެއާޕޯޓެވެ. އެގޮތުން އެ އެއަރޕޯޓްގައި މަތިންދާބޯޓު ހެނގަރ ފަދަ ވަސީލަތް ގާއިމް ކުރުމަށް ވަނީ ނިންމާފައެވެ.\nމަޑިވަރު އެއާޕޯޓަކީ ކުރެއްދޫ ހޯލްޑިންގްސް އިން ތަރައްގީކުރާ އެއާޕޯޓެކެވެ. އެ ކުންފުންޏަކީ ޓީއެމްއޭގެ އެއް ހިއްސާދާރު ކަމަށްވާ ޗަމްޕާ ކުންފުނީގެ ދަށުން އުފައްދާފައިވާ ކުންފުންޏެކެވެ.\nޓީއެމްއޭއިން އެންމެ ފުރަތަމަ ހިދުމަތް ފެށީ 1989 ވަނަ އަހަރު “ހަމިންބާޑް އައިލެންޑް ހެލިކޮޕްޓާސް” ގެ ނަމުގައި ހެލިކޮޕްޓަރ އޮޕަރޭޝަނުންނެވެ. އޭގެ ފަހުން “ހަމިން ބާޑް އައިލެންޑް އެއާވޭސް”އަށް ނަން ބަދަލު ކުރިއެވެ. އެ ކުންފުނިން ސީޕްލޭންގެ އޮޕަރޭޝަންތައް ފަށާފައިވަނީ 1997 ވަނަ އަހަރު އެވެ.\nޓީއެމްއޭއަކީ ދުނިޔޭގެ ފެންވަރުގެ ގިނަ އެވޯޑްތަކެއް މި ދާއިރާއިން ހޯދާފައިވާ އެއަރލައިނެކެވެ. އެގޮތުން ވޯލްޑް ޓްރެވަލް އެވޯޑްސްގެ ދުނިޔޭގެ ލީޑިންގ ސީޕްލޭން އޮޕަރޭޓަރ އެވޯޑާއި އިންޑިއަން ކަނޑުގެ ލީޑިންގ ސީޕްލޭން އޮޕަރޭޓަރ އެވޯޑް އެއް ފަހަރަށްވުރެ ގިނަ ފަހަރު ހޯދާފައި ވެއެވެ.


Geri Mas Kahkkai Nudhinumun, Anbimeehaa Maraalaifi - Vaguthu\nގެރި މަސް ކައްކައި ނުދިނުމުން އަނބިމީހާ މަރާލައިފި\nގެރި މަސް ކައްކައިނުދިނުމުން، ފިރިހެނަކު އޭނާގެ އަންހެނުން އިމާރާތެއްގެ ތިންވަނަ ފަންގިފިލާއިން ވައްޓާލައި މަރާލައިފިއެވެ. މިކަން ހިނގާފައިވަނީ އިންޑިޔާގެ ފީރޯޒުއާބާދުގައެވެ.\nއެޤައުމުގެ ނޫސް ރިޕޯޓުތައް ބުނާގޮތުގައި މިކަން ހިނގާފައިވަނީ މިދިޔަ ހުކުރު ދުވަހުގެ ދަންވަރު 3:30 ހާއިރުއެވެ.\nރިޕޯޓުތައް އިތުރަށް ބުނާގޮތުގައި އެންމެ ފުރަތަމަ ދަގަނޑު ހޮޅިބުރިއަކުން ޖެހުމަށްފަހު، އަންހެން މީހާވަނީ ހޭނައްތާލާފައެވެ. އަދި، އޭގެފަހުން މަތިން ވައްޓާލީ، އެއީ އެކްސިޑެންޓެއްކަމުގައި ދެއްކުމަށެވެ. އަދި، ވައްޓާލުމާއެކު އިމާރާތުގެ ތިރީގައި ލޭގެ ކޯރެއް ހެދުނެވެ.\nއެންމެ ފުރަތަމަ، މި އަންހެން މީހާ ޓްރައުމާ ސެންޓަރަކަށް ގެންދެވުނެވެ. އޭރުވެސް، އެމީހާގެ ފުރާނަ ހުއްޓެވެ. އެހެންނަމަވެސް، ފަހުން އެހެން ހޮސްޕިޓަލަކަށް ބަދަލުކޮށްގެން ފަރުވާ ދެމުން ދަނިކޮށް، އެމީހާވަނީ މަރުވެފައެވެ،\nއިތުރަށް މައުލޫމާތު ލިބޭ ގޮތުގައި މި ފިރިހެން މީހާއަކީ ބަނގުރާބޮއި، ގިނައިން މަސްތުވެފައި ހުންނަ މީހެކެވެ. އަދި، މި ޢަމަލު ހިންގި ވަގުތުވެސް، އޭނާ ހުރީ މަސްތުވެގެންކަމަށް ބެލެވޭކަމަށް ގިނަ ފަރާތްތަކުން ބުނެފައިވެއެވެ.\nމި ދެމީހުން ކައިވެނިކޮށްގެން އުޅޭތާ ފަސް އަހަރަށްވުރެ ގިނަ ވެފައިވާއިރު، އަންހެން މީހާގެ އުމުރަކީ 30 އަހަރެވެ.\nއެތައް ސަތޭކަ ސަންދޯއްތަކެއް ކަނޑުމަތިން ފެނިއްޖެ\nކައިވެންޏަށްފަހު ފުރަތަމަ ތަމްރީން ދަތުރުގައި ޕައިލެޓް މަރު!\nދަރިފުޅު ފެނުނީ ދޮންނަމެޝިނުގެ ތެރޭގައި މަރުވެފައި އޮއްވާ!


"އަހަރެންގެ ސްމާޓް ކޮއްކޮ، މިކަހަލަ ސްޓުޕިޑް، ސްޓުޕިޑް ކަމަކަށް އެއްބަސްވެދާނޭ ހިޔެއްނުކުރަން، އަދި ކުރަން ނިންމިއިރު އަހަރެން ކައިރީ ބުނެވެސްނުލި." ނެހާއަށް އަނެއްކާ ވެސް ދެފަރާތަށް ބޯހޫރާލެވުނީއެވެ.\n"ތާތިއަށް ނޭނގޭ ކަމެއް ހަމައަސްލު ވެސް އަހަންނަކަށް ނޭނގެ، އަހަރެން ބުނަންވީ ކީކޭކަމެއް ވެސް ނޭނގިފަ މިހުންނަނީ، އޭނާ މިއަދު ގުޅާނަމޭ ބުނެފަ އޮތީމަ، މަޑުކުރީ އޭނާ ބުނަނީ ކީކޭތޯ ބަލަން، އެއަށްފަހު ތާތިއަށް ނޭނގި އޮތިއްޔާ ބުނާނީއޭ ހިތަށް އެރީ."\n"ދެން ކީކޭ އޭނާ ބުނީ؟" ނެހާ ވަގުތުން ސުވާލުކުރިއެވެ.\n"އޭނާ ވެސް ހުރީ ކައިވެނި ކުރާގޮތަށް، ވީހާ ވެސް އަވަހަކަށް." އަސްލަން ދެއްކި ހުރިހާ ވާހަކައެއްގެ ތަފްސީލު ނުދިނަސް މައިގަނޑު ވާހަކަ ނޯޔާ ހާމަކުރިއެވެ.\n"ދެން ހަމަ ކައިވެނި ކުރަނީތަ؟" ޤަބޫލުނުކުރަން ބޭނުންނުވެފައި އިންހެން ނެހާއަށް އަހާލެވުނެވެ. ދައްތައަށް ބަލަން އިނދެ ނޯޔާ މަޑުމަޑުން ބޯޖަހާލީއެވެ. ފަހަތަށް ބޯގެންގޮސްފައި ދެއަތުން ބޮލުގައި ނެހާ ހިފަހައްޓާލިއެވެ. މާޔޫސްކަމުގެ އަޑެއް އޭނާ ލައްވާލިއެވެ. ދެން ބޮލުން އަތް ނަގަމުން ނޯޔާއަށް ބަލާލިއެވެ.\n"އަންނާނަން މަންމައާ ވާހަކަދައްކާފަ، ހިޔެއްނުކުރަން މަންމަ ވެސް އެފާޑު ވެދާނޭ."\n"ތާތި ނޫން... ނުދާތި..." އެނދުން ނެހާ ތެދުވެދާނޭތީ އޭނާގެ އަތުގައި ނޯޔާ އަވަހަށް ހިފެހެއްޓިއެވެ.\nނޯޔާ ހިފެހެއްޓީތީ ނެހާ އެނދުން ފައިބާކަށް ނޫޅުނެވެ. ކޮއްކޮއަށް ބަލަހައްޓައިގެން އިނީއެވެ. ނޯޔާގެ ނިންމުން ބަދަލު ކުރަން ނެހާ އެދެއެވެ. ނޯޔާ ހާމަނުކުރިޔަސް އޭނާ ކަންބޮޑުވާކަން އެ ދެ ލޮލުން ނެހާ ދުށްޓެވެ. ކޮއްކޮގެ ދެއަތްތިލައިގަ ނެހާ ހިފަހައްޓާލިއެވެ. އުމުރުން ސައުވީސް އަހަރު ފުރިފައި ވާއިރު ލޯތްބަކީ ނޯޔާ އަތްނުލާ އޮތް ބާބެކެވެ. އެކަން ނެހާއަށް ރަނގަޅަށް އެނގެއެވެ. ލޯތްބަށް ފުރުޞަތެއް ނުލިބި އެ އިޚްތިޔާރުން ނޯޔާ ބާކީވިއޭ ނެހާގެ ހިތަށް އެރިއެވެ. އޭނާ ވިސްނާ ގޮތުގައި ޒަވާޖީ ހަޔާތް ބާއްޖަވެރިވަނީ އެކަކުއަނެކަކުދެކެ ލޯބިވާ ދެ މީހުން ގުޅުނީމައެވެ. ހަޔާތަށް ބައިވެރިއަކު ހޮވުމަކީ އަމިއްލަ އިޚްތިޔާރެއް ކަމެވެ. އެ ފުރުޞަތުން ކޮއްކޮ މަހުރޫމްވެއްޖެކަން ހިތަށް އަރާވަރުން ނެހާ ދެރަވިއެވެ.\n"މަންމަ ކީއްވެ ނިންމި ނިންމުމެއްމީ." ބޭއިޚްތިޔާރުގައި ނެހާއަށް ބުނެލެވުނެވެ.\n"އެމީހުންގެ ނިޔަތް ގޯހެއްނޫން، މަންމަގެ މޫނުގައިވި ހާސްކަމާއި، އެ ދެ ލޮލުގައި ހުރި ރަތްކަން އަހަރެން ދުށީން، ބައްޕަ ހުރިހާ ވާހަކައެއް ދެއްކިއިރު މަންމަ އެގޮތަށް ހިމޭންވެފައި އިންނާތީ ނުދެކެން، މަންމައާއި ބައްޕަ އެ ވާހަކަ އަހަރެން ކައިރީ ބުނީ ވަރަށް އުންމީދާއެކު، އެމީހުންނަށް ވެސް އެއީ ފަސޭހަ ނިންމުމެއްނޫންކަން އަހަރެންނަށް ވިސްނޭ، އެމީހުންގެ ޢަމަލުތަކާއި މޫނުގައިވި އަސަރުން ހުރިހާ އެއްޗެއް އަހަރެންނަށް ނަގައިގަނެވުނު، މިއަދާ ހަމައަށް އަހަރެން އެދުނު އެއްވެސް ކަމެއް އެމީހުން ނުކޮށްދީއެއްނެތް، ބޭނުންވި ހުރިހާ ކަމެއް ފުރިހަމަކޮށްދިން، ސުވާލު ގިނައެއް ނުކުރޭ، އަހަރެންގެ ނިންމުމުގައި އަހަންނަށް ސާބިތުކަން ދޭން އެމީހުން ތިބި، ކުރިއަށްދާން ހިތްވަރުދިން، ތާތި! އަހަންނަކަށް ނޭނގެ މިކަމުގެ ނަތީޖާއަކީ ކޮބާކަމެއް، އެކަމަކު މަންމައާއި ބައްޕައަށް ޓަކައި އަހަރެން މިކަން ކޮށްދޭން ބޭނުން، އެމީހުން އަހަރެންނަށް ޓަކައި ކޮށްދިން ހުރިހާކަމެއް އަގު ކުރާނަމަ، އަހަރެން މިކޮށްދޭން އުޅެނީ ވަރަށް ކުޑަ މިންވަރެއް، އެމީހުން އަހަރެންނަށް ވާނެއޭ ބުނެފިނަމަ އެކަމެއް ވާނެ، އަހަރެން ކުރާނަން... ހިތްވަރު ދުލެއްނުކުރާނަން، ސޯ ޕްލީޒް، މަންމައާއި ބައްޕައާ ދިމާއަށް އެއްޗެއް ނުބުނާތި، އެމީހުންނަށް ޓަކައި ވިޔަސް މީތި ވޯކް ކުރަން އަހަރެން ބޭނުން."\n"ނޯޔާ..." ނޭހާ ކުރިއަށް ޖެހިލައި ނޯޔާގެ ކޯތާފަތުގެ ދެފަރާތުން ހިފަހައްޓާލިއެވެ. ބަދަލުވަމުން އަންނަ ޒަމާން ގެނެސްދިން ތަރައްޤީއާއި ތަހުޒީބުގެ ތެރެއިން އަންހެނުންނަށް އުނގެނުމުގެ ފުރުޞަތުތައް ފުޅާވެއްޖެއެވެ. މިފަދަ ދުވަސްވަރެއްގައި ގިނަ ދާއިރާތަކުގައި އަންހެނުން އަންނަނީ ފިރިހެނުންނެކޭ އެއްހަމާގައި ފައިހަމަ ކުރަމުންނެވެ. ނަމަވެސް މިޒަމާނުގެ ވަށްޓަފާޅިއަށް ލޯހުޅިފައިވާ އާންމު އަންހެންކުދީންނާ ނޯޔާގެ ވިސްނުން ތަފާތުކަމީ ނެހާއަށް ނޭނގޭ ކަމެއްނޫނެވެ. ނެހާ ފަހަނަ އަޅައިނުދާނޭ އުސޫލުތަކެއް އަބަދުވެސް ގެންގުޅެއެވެ. މަންމައާއި ބައްޕަ އެ ދެބެން ވެސް ގެންގުޅުނީ ނުލާހިކު ޅަކޮށްގެންނެވެ. ދަރީންދެކެ އިންތިހާއަށް އެމީހުން ލޯބިވާކަން ނެހާއަށް ވެސް އެނގެއެވެ. ތަރުބިއްޔަތު ކުރުމުގައި އިސްލާމީ ރިވެތި އަޚުލާޤު ދެބެންނަށް ބުނެދީ އާދަކުރުވިއެވެ.\n"ލޯތްބާއި އަޅާލުމަކީ ވެސް މުހިންމު އެއްޗެއް، އޭނާއަކީ މީހަކާ އިނދެފައި ހުރި މީހެއް، އެ ކައިވެންޏަށް ތިން ދަރީން ވެސް އެބަތިބި، އޭނާއަށް ނޯޔާ މުހިންމުނުވެއްޖެއްޔާ." ނެހާ ބުންޏެވެ.\n"ތިހެން ހީނުކުރޭ ތާތި، ﷲ ހުރިހާ ކަމެއް މޮޅަށް ދެނެވޮޑިގެންވޭ، އަހަރެން ހުރިހާކަމެއް ވަކީލު ކުރީ އެކަލާނގެއަށް، ބައްޕަ ބުނި، ދެރަގޮތެއްނުވާނޭ... އަހަރެންގެ މަޤްޞަދު މާތް، މަންމައާއި ބައްޕަ އަހަރެންނަށް ދަސްކޮށްދިން ހުރިހާކަމެއް އެކުދީންނަށް ދަސްކޮށްދޭން މަސައްކަތްކުރާނަން، އިންޝާﷲ." މުސްތަޤުބަލާމެދު ހިތްބިރުގަތަސް ނޯޔާގެ ހިތުގެ އަލިކަން އޭނާއަށް ސާބިތުކަން ދިނެވެ.\nނޯޔާގެ ކޮޓަރިން ނެހާ ނުކުތް އިރު ވެސް ހިތަށް ލިބުނު ނުތަނަވަސްކަން ފިލައިގެން ނުދިޔައެވެ. ރިދާންއާ ވާހަކަދައްކަން އޭނާ ހިތަށް އެރިއެވެ. އެކަމަކު ރިދާންއާ ދައްކަން އޮތީ ކޮންވާހަކައެއް ހެއްޔެވެ. ނޯޔާ އެ ހުރީ ހުރިހާ ކަމެއް ނިންމައިގެންނެވެ. އެޕާޓްމެންޓުން ނުކުންނަން އައި ނެހާއަށް މަންމަގެ އަޑު އިވި ހުއްޓެވުނެވެ.\n"ކޮންދުނިޔެއްގަ؟ މަންމަ ދެފަހަރަށް ގޮވިފަހުން ނެހާއަށް އިވުނީ." ރޫމާ ހުރީ ކާމޭޒު ކައިރީއެވެ. ނެހާގެ ބަލާލުން ރޫމާ ހާސްކުރުވިއެވެ.\n"ކިހިނެއްވީ؟ ކޮބާ އިޔާން؟ ނޫމާ ރަނގަޅުތަ؟" ނެހާގެ މޫނުގައިވި އަސަރުތަކުން ރޫމާގެ ސުވާލުތައް ފައްޗަކަށް އަމުނާލިއެވެ.\n"މަންމަ ކީއްވެ ނުބުނީ؟ ކޮއްކޮ ވެސް ނުބުނޭ... ރިދާން ނުބުނިނަމަ..." ކާމޭޒު ކައިރިއަށް އައިސް ހުއްޓިލި ނެހާގެ އަޑުގައިވީ ޝަކުވާއެވެ. ދަރިފުޅުގެ މޫނަށް ބަލަން ހުރެފައި ރޫމާ އިސްޖަހާލީއެވެ. ފުންނޭވާއެއް އޭނާ ދޫކޮށްލިއެވެ. ކޮޅަށް ހުންނަން އުނދަގޫވެގެން ކާމޭޒުގެ ގޮނޑިއެއްގައި އޭނާ އިށީނީއެވެ.\n"މަންމާ..." ނެހާއަށް ގޮވާލެވުނީ ކަންބޮޑުވުމާއެކުއެވެ.\n"ކުއްލިއަކަށް ހުރިހާކަމެއް ހަމަޖެހުނީ، މީ އަހަރެން ވެސް ބޭނުންވީ ގޮތެއްނޫން، މަންމަ އިސްވެ ފާޅުކުރި ޚިޔާލެއްނޫން، އެކަމަކު ﷲ ދެއްކެވި މަގުކަން ޔަގީން، ދެކޮޅު ހެދެން ނެތީ އެހެންވެ، މީ އަހަރެންނަށް ކުރިމަތިވާނޭ އެންމެ ބޮޑު އިމްތިހާނު ފަދަ."\n"ކޮއްކޮ ކިހިނެއް އުޅޭނީ، ކިހިނެއް ތިން ދަރީންނާ ފިރިއެއްގެ މަޞްޢޫލިއްޔަތު އުފުލާނީ... ދެމީހުންގެ ޚިޔާލު އެއްގޮތްވާނެ ކަމެއް ވެސް ނޭނގެ." ނޭހާގެ ކަންބޮޑުވުން ރޫމާ ބަލައިގަތެވެ. އެއީ އޭނާއަށް ވެސް އެންމެ ބޮޑަށް ވިސްނޭ ކަންކަމެވެ.\n"އިންޝާﷲ، ރަނގަޅުވާނެ ކަމަށް ބަލަމާ، އެކުދީންގެ ލޯތްބާއި އަސްލަންގެ އެއްބާރުލުން ނޯޔާއަށް ލިބޭނޭ މަންމަގެ ހިތް ބުނޭ."\n"އެ އަސްލަން އަޅައިގަނެފަ ވެއްޓުނަސް އިސްއުފުލާ ބަލާނުލާނެ، ބަލާލިޔަސް ހީވާނީ ރުޅި އައިސްފަ ހުންނަ މީހެއްހެން، ރިދާން ކަހަލަ ކޫލްކަމެއް އޭނާގެ ނުހުރޭ، އެ ސީރިއަސް މީހާއާ ކޮއްކޮއާ އެއްގޮތަކަށް ވެސް ނުގުޅޭ." ނެހާ ބުނެލި ގޮތުން ރޫމާ ހީނލިއެވެ. ޚުދު ރޫމާގެ ހިތުގައި ވެސް ތަސައްވުރު ކުރެވުނު ޖޯޑަކީ ރިދާނާއި ނޯޔާއެވެ.\nނެހާ އެނބުރި އޭނާ އުޅޭ ފަންގިފިލާއަށް ދިޔައީ މަންމަ ގާތު ވަރަށް ޝަކުވާކޮށްފައެވެ. ކައިވެނި ކުރިޔަސް އަސްލަންމެން ގެއަށް ނޯޔާ ފޮނުވާނުލަން ނެހާ އެދުނެވެ. ނޯޔާއާ މެދު އަސްލަން ކަންތައްކުރާނޭ ގޮތަކާމެދު ނެހާ އުޅެނީ މާ ބިރަކުންނެވެ. ދަރިންބަލާ އާޔާއެއްގެ މަޤާމު އޭނާގެ ކޮއްކޮއަށް އަސްލަން ދީފާނޭ ހީކުރެވެނީއެވެ. އެއްވެސް އުފާވެރިކަމެއްނެތް އެކަނިވެރި ދިރިއުޅުމެއްގައި ކޮއްކޮ ބަނދެވިފައި ހުރެދާނޭ ހީވަނީއެވެ.\nއަސުރު ނަމާދުކޮށްގެން މިސްކިތުން ފޭބި އައްޔޫބު ދިޔައީ ރޫމާއަށް ބާޒާރުކޮށްދޭށެވެ. އޭނާ ދީފައި އޮތް ލިސްޓަށް އެއްޗެހި ގަނެގެން އެމީހުން ދިރިއުޅޭ ބަޔަށް އައިސް ވަނެވެ. ކާމޭޒުމަތީގައި ހުރި ބިއްލޫރި ފުޅިތައް އައިސްއަލަމާރިއަށް ލާން ރޫމާ އުޅެއެވެ. ފުޅިތަކަށް ފެން އެޅީކަން އައްޔޫބު ދެނެގަތެވެ.\n"ރީތި ބަށިކޮޅެއް ނުފެނުން، އެހެން ހުރިހާ އެއްޗެއް ލިބުނު، ހުންނާނެ ކާހިތުން މޭބިސްކަދުރުކޮޅެއް ގެނެސްފަ." ބާޒާރުކޮށްގެން ގެނައި ކޮތަޅުތައް ކާމޭޒުމަތީ އައްޔޫބު ބެހެއްޓިއެވެ.\n"ނެހާއަށް އެނގިއްޖެ، އަހަރެމެންނަށް ނުބުނެވިގެން އުޅެނިކޮށް އެގޭ ރިދާން އެވާހަކަ ދައްކައިފި." ފިރިމީހާއާ ހަތަރުކަޅި ހަމަކޮށްލުމާއެކު ރޫމާ ބުންޏެވެ.\n"ނެހާ ޤަބޫލެއްނުވާނެ." ދަރިފުޅުގެ ގޮތް އެނގޭތީ އައްޔޫބަށް ބުނެވުނެވެ.\n"ވަރަށް ދެރަވެފަ ވާހަކަދެއްކީ، ވަރަށް ކަންބޮޑުވެފަ ހުރީ." ރޫމާއަށް ބުނެވުނެވެ. އައްޔޫބު އެއްވެސް އެއްޗެކޭ ނުބުންޏެވެ. އެ ކަންބޮޑުވާ ކަންބޮޑުވުން ފިލައިގެންދާން ދުވަސް ނަގާނޭ އައްޔޫބުގެ ޟަމީރު ބުނެއެވެ. ކޮންމެ ގޮތެއް ވިޔަސް ނޯޔާއަކީ ގޭގެ އެންމެ ހަގު ކުއްޖާއެވެ. އެއީ އެގޭ އެންމެންގެ ހިތުގެ ފިނިކަމެވެ.\nއައްޔޫބު އައިސް ނޯޔާގެ ކޮޓަރީގައި ޓަކި ޖަހާލިއެވެ. ބައްޕައޭ ބުނެ ނޯޔާއަށް ގޮވާލިއެވެ. އެނދުން ފުންމާލައިގެން އަވަހަށް އައިސް ނޯޔާ ދޮރު ހުޅުވިއެވެ. ނޯޔާ ފެނުމުން ފަރުވާތެރިކަމާއެކު ދަރިފުޅަށް ބަލާލިއެވެ.\n"ބައްޕަ ވަންނަންތަ؟" އައްޔޫބު އަހާލިއެވެ. ނޯޔާ އަވަސްއަވަހަށް އާނއެކޭ ބުނެ އެތެރެއަށް ވަނީއެވެ.\nކޮޓަރިތެރެއަށް ބަލާލަމުން އައްޔޫބު އައިސް ނޯޔާގެ އެނދުގައި އިށީނެވެ. ނޯޔާއަކީ އަބަދުވެސް ސާފުތާހިރުވެފައި ތަރުތީބު ކަމަށް ލޯބިކުރާ ކުއްޖެކެވެ. ނޯޔާއަށް ގޮވާލާފައި އިށީންނަން އައްޔޫބު ބުންޏެވެ.\n"ދަރިފުޅު ހިތަށް އަރާފާނެ ބައްޕަ ވަރަށް އަމިއްލަ އެދުން ބޮޑޭ." އައްޔޫބުގެ ގާތުގައި ނޯޔާ އިށީނުމާއެކު ވާހަކަދެއްކިއެވެ.\n"އެކަހަލަ އެއްޗެއް ދުވަހަކުވެސް ހިތަކަށް ނާރާ، ނުވެސް އަރާނެ... ބައްޕަ އެ ދުވަހު ދެއްކީ ރަނގަޅު ވާހަކަތަކެއް، އެކަން ޤަބޫލުކުރަން، މިތަނަކީ އިމްތިހާނުން ފުރިފައިވާ ތަނެއްކަން ބައްޕަ ބުނީމެންނު."\n"އާން! އިންސާނާ ދުނިޔޭގައި ހުންނާނީ ކިހާ ދުވަހެއްގައި ކަމެއް އެއްގޮތަކަށް ނޭނގެ، އުމުރުގެ މިހިސާބަށް އާދެވުނުއިރު ވެސް ބައްޕަ ބިރުގަންނަނީ ހެޔޮކަމުގެ ތިލަފަތް ލުއިވެދާނެތީ، ދަރީންނަކީ ހެޔޮލަފާ، ދީނުގެ ކަންކަމުގައި ހިފަހައްޓާ ކުދީންނަށް ހެދުމަކީ ބައްޕަ ކުރަންޖެހޭނެ ކަމެއް، ދަރީންނަށް ރަނގަޅު މަގު ދައްކައިދޭންވާނެ." އައްޔޫބު ބުންޏެވެ.\n"އަސްލަން ގުޅި، އެއްވެސް މައްސަލައެއް ނެތިއްޔާ ކުރިއަށް އޮތް މަސް ތެރޭ ކައިވެނި ކުރަން ބުނީ، ކައިވެނީގެ ހުރިހާކަމެއް މަންމައާއި ބައްޕަގެ އަތްމައްޗަށް ދޫކޮށްލައިފިން، ބައްޕަމެން ބޭނުންވާ ގޮތަކަށް ހަމަޖައްސަންވީ." އައްޔޫބަށް ބަލާލާ ނޯޔާ ބުންޏެވެ. ފަހަރެއްގައި އެ ވާހަކައިން ބައްޕައަށް ހިތްހަމަޖެހުން ލިބިދާނޭ ހީކޮށެވެ.\n"އަވަހެއްނޫންތަ؟" ރިދާނަށް ބުނެވުނެވެ.\nސަބީނާގެ ބަޔަށް އަސްލަން އައުމާއެކު އެމީހުންގެ ގާތުން ރިދާން ދުރަށް ނުދެއެވެ. ކައިވެނީގެ ވާހަކަ އެނގިގެން ރިދާން އެވާހަކަ ސަބީނާއާ ދެއްކިއެވެ. މަންމަ އަސްލަންއަށް ޓަކައި ނޯޔާ ހޯދާނެއެކޭ ރިދާން ހިޔެއްނުކުރެއެވެ.\n"ލަސްކުރަނީ ކީއްކުރަން." ސަބީނާ ބުންޏެވެ.\n"މަންމަ ވެސް ކުރާ ކަންތައް، އަސްލަންބެ ކުއްޖަކު ޗޫޒްކުރަން ދޫކޮށްލިނަމަ، ރެޑީނުވެ ހުރެ ލައިފެއް ފެށުމަކީ ރަނގަޅު ޚިޔާލެއްނޫން، މިދުވަސްކޮޅަށް ނެނީއެއް ވެސް ހޯދުނީސް، ދޯ އަސްލަންބެ." ބަހެއް ނުކިޔާއިން އަސްލަންއަށް ރިދާން ދޯ ދިނެވެ. ދެން ވެސް އޭނާ އަނގަޔަކުން ނުބުންޏެވެ.\n"އަސްލަން އަމިއްލައަށް ނުނިންމާނެކަން މަންމައަށް އެނގޭ، ރިދާން ނޫނީ ދެން ކާކު ހުރީ މިކަމުގައި މަންމައަށް އެއްބާރުލުންދޭން." ސަބީނާ ބުންޏަސް ރިދާންއަށް ލިބިފައިވި ސިހުމުގެ އަސަރު އަދިވެސް ފިލައިގެން ނުދަނީއެވެ. މަންމައާ ދެކޮޅުވުމުގެ ގަސްދެއް ހަޤީޤަތުގައި އޭނާގެ ނެތެވެ. ނޯޔާއާ ގާތްކަމެއް ބޭއްވުމުގެ ޝައުގުވެރިކަން ހިތުގައި އުފެދިފައިވަނިކޮށް ކުއްލިއަކަށް އެ އިޙްސާސްތައް މުލުން ލުހެލަން ޖެހުނީތީ އެކަމާ ރިދާންގެ ހިތް ދެކޮޅު ހަދަނީއެވެ. އަސްލަންގެ މީހަކަށް ނޯޔާ ވެއްޖެއްޔާ ހުރިހާ ދޮރެއް ރިދާންއަށް ބަންދުވާނެކަން ޔަގީން ވާތީއެވެ.\n"ރޫމާއާ ވާހަކަދައްކާނަން، އަސްލަންގެ މިހާރު އެއްވެސް މައްސަލައެއްނެތެއްނު، ވަލީމާ ބާއްވަން ބޭނުންވާ ގޮތާމެދު އަސްލަންގެ ޚިޔާލެއް އޮތިއްޔާ ކުރިން ބުނަންވާނެ." ސަބީނާ ބުންޏެވެ.\n"މަންމައާއި އެ ފެމެލީ މީހުން ބޭނުންވާ ގޮތަކަށް ކުރިޔަށް ގެންދިޔައީމަ އޯކޭވާނެ." ފަރުވާކުޑަ ގޮތަކަށް އަސްލަން ބުނީ އެއީ އޭނާއަށް މުހިންމު ކަމެއްކަމުގައި ނުފެންނާތީއެވެ. ގޭގައި ނޫނީ ކޯޓުގައި ވިޔަސް ކައިވެނި ކޮށްލެވުމުން އެކަން ނިމުނީކަމުގައި އޭނާއަށް ޤަބޫލުކުރެވެއެވެ. މައިރާއާއެކު ދިރިއުޅުމެއް ފެށީ އޭނާ އެކަމަށް ނުހަނު ބޭނުންވެގެންނެވެ. އިންތިހާއަށް ލޯބިވެގެންނެވެ. ކުލަގަދަކޮށް ކައިވެނީގެ ޙަފުލާ ފާހަގަކުރީ އެހެންވެއެވެ. ނަމަވެސް މިހާރު ކުރެވެން އުޅޭ ކައިވެންޏަކީ އަސްލަންގެ ނަޒަރުގައި އެއްވެސް ކުލައެއްނުވާ ޤަނޫނީ ގޮތުން ޖަހާލެވޭ ގޮށެކެވެ. ހިލޭ އަންހެނަކާއި ފިރިހެނެއްގެ ގޮތުގައި އެއްތަނެއްގައި ނޫޅެވޭނެތީވެ ކުރަންޖެހިގެން ކުރާ ކަމެކެވެ.\nބޮޑު ވާހަކައެއް ބުނަންވެފައި އޮތްކަން ނޯޔާ ބުނުމާއެކު ޔަޝާ ހުރީ އެ ގެއަށް އަންނަން ތައްޔާރު ވެގެންނެވެ. ނޯޔާގެ ހަމައެކަނި ހުރި ރަޙުމަތްތެރިއަކީ އެއީއެވެ. އޭނާގެ ގާތުގައި ކޮންމެހެން ވެސް ބުނަންޖެހޭނެއެވެ. ކައިވެންޏެއް ކުރެވި ނިމިގެންދާއިރު ޔަޝާއަކީ ނޯޔާގެ ގާތުގައި ހުރުމަށް އޭނާ އެދޭ މީހުންގެ ތެރެއިން އެކަކެވެ.\n"އަވަސް އަވަސް..." ސައިބޯން ކާމޭޒު ކައިރީ ދެ އަންހެން ކުދީން އިށީނުމާއެކު ޔަޝާ ދެއަތުން އިޝާރާތް ކުރަމުން ބުންޏެވެ. އޭނާ އެބުނީ އަވަހަށް ދައްކަން އޮތް ވާހަކަ ފަށަންކަން ނޯޔާއަށް އެނގުނެވެ.\n"އަހަރެން... މެރީ ކުރަން މިއުޅެނީ."\n"ހާ..ހާ... ވެރީ ފަނީ، ބަޓް ދެޓްސް ދި ވޯސްޓް ޖޯކު މިހާތަނަށް އިވުނު." ޔަޝާ ބުންޏެވެ. ނޯޔާ އިރުކޮޅަކަށް ހިމޭންވިއެވެ.\n"އަސްލަށޭ، މެރީކުރަން މިއުޅެނީ." ނޯޔާ ދެވަނަ ފަހަރަށް ބުންޏެވެ.\n"ވަޓް ދަ..." ޔަޝާ ބުނަން އުޅުނު ބަސްތައް ނޯޔާގެ ލޯ އަޅާލުމާއެކު ހުއްޓާލިއެވެ. ވަގުތުން އަނގަމަތީ ޔަޝާ އަތް އެޅިއެވެ. އެހެން އިނދެ އޭތިމީތި އޭނާ ކިޔައިފިއެވެ. އޭނާގެ ހިތުން އަނގަމަތީ އަތް އެޅުމުން ކިޔާ އެއްޗެއް ސާފުނުވަންޏާ އެހިސާބުން ބަސްތައް ސެންސަރުވީއެވެ. އެގޮތަށް އޭނާ ބޭނުން އެއްޗެއް ކިޔިދާނެކަމެވެ. ދެ ލޯ ބޮޑުކޮށްގެން ދެބުމަ ކައިރިކޮށްލައިގެން ނޯޔާއަށް ބަލަން ޔަޝާ އިނެވެ.\n"ފިރިހެން ކުދީންނާ އެލާޖީކު ކަމަށް އަހަރެން މިހާ ދުވަހު ހީކޮށްގެން ހުރީ، ދެން ކޮންތާކުން އައި މެރިއޭޖެއް." ހައިރާންވެ އަންތަރީސްވެފައި އިނދެފައި ޔަޝާ ބުނެލިއެވެ.\n"ފެމެލީ ތެރެއިން ހަމަޖެހުނު ކަމެއް."\n"ވަޓް؟... އޭނާ އެހާ ވެސް ހެންޑްސަމްތަ؟ ދައްކަބާ؟ ކޮބާ ފޮޓޯ؟ ބަލާފަ އެނގޭނީ އެއްޗެއް ބުނަން." ޔަޝާ ހިތް އަވަސްވިއެވެ. އޭނާގެ އެކުވެރިޔާގެ ހިތް އަތުލެވުނު ގޮތެއް އެނގެން ބޭނުންވިއެވެ. ޔަޝާގެ ޠަބީޢަތް އެނގޭތީ ތެދަށް ހުރިހާކަމެއް ކިޔާދޭން ނޯޔާ ޖެހިލުންވިއެވެ. އެހެންވިޔަސް ޔަޝާ ހުއްޓާނުލާނެކަން ވެސް އެނގެއެވެ.\n"ފޮޓޯއެއްނެތް، ކުރިމަތީ ހުރި ގޭގަ އުޅެނީ، އެއީ ފެމެލީ ފްރެންޑްސްއޭ ބުނީމެންނު."\n"އެކަމަކު ހާދަ ފާސްޓެކޭ ތިކޮށްލީ، މަށަށް ދައްކައިފިއްޔާ ހިތްކިޔާފާނެތީތަ ފޮޓޯއެއް ވެސް ނެތޭ ތިބުނީ، ގެނޭ ފޯނު." ޔަޝާއަށް ބުނެލެވުނެވެ.\n"ނޫން، އަސްލު ވެސް ނެތޭ ފޮޓޯއެއް، ދެން އެހެންނޫނަސް އަވަހަށް ނިންމާލީމަ ރަނގަޅެއްނު." މާނަވީ ގޮތަކަށް ނޯޔާ ބުނެލިއެވެ.\n"އެހެންވީރު މަށަށް ތިމީހަކު ފެންނާނީ ކޮންއިރަކުން، ނަމެއް ވެސް ނުބުނަމެންނު."\n"އަސްލަން ކިޔަނީ، ކައިވެނި ކުރާއިރު ޔަޝާ ހުންނާނަމެންނު، އޭރުން ފެންނާނެއެއްނު." ނޯޔާއަށް ހަމައެއްގޮތަކަށް ވެސް ކައިވެނީގެ ފުރިހަމަ ތަފްސީލު ދޭކަށް ނުކެރުނެވެ. ދޮގެއް ހަދާކަށް ވެސް ނޯޔާ ބޭނުމެއްނޫނެވެ. އެހެންވެ އޭނާ ވާހަކަދެއްކީ ނިކަން ވިސްނައިގެން އިނދެއެވެ.\nޔަޝާއަށް ހީވީ ޢާއިލާއިން ހަމަޖެއްސި ނަމަވެސް ނޯޔާ އެހާ ރުހިގެން އިނީ އޭނާއަށް އަސްލަން ވަރަށް ބޮޑަށް ކަމުގޮސްގެން ކަމުގައެވެ. ކައިވެނީގެ ކަންކަން ރޭވެމުންދިޔަ ވަރަކަށް ޔަޝާއަށް އަންގާނެކަމުގައި ނޯޔާ އެއްބަސްވިއެވެ. އެކުވެރިޔާއަށް ލިބެން އުޅޭ އުފަލާމެދު ޔަޝާ އުފާވިޔަސް ޝަކުވާ ވެސް ކުރިއެވެ. އެހާ އަވަހަށް މީހަކާ އިންނަން އުޅޭތީއެވެ.\n"ޖޮބަށް ކިހިނެއް ހަދަނީ؟ ކުރިން ދުވަހު ބުނީމެންނު ސިޓީއެއް ލައިގެން އުޅޭ ވާހަކަ."\n"އަދި ނޭނގެއެއްނު ލިބޭނެކަމެއް." ނޯޔާ ނިކަން އަވަހަށް ބުންޏެވެ.\n"ލިބޭނެ، މަށަށް ނުލިބުނަސް ނޯޔާއަށް ލިބޭނެ އިރާދަކުރެއްވިއްޔާ، ތީ އޮނާސް ސްޓޫޑެންޓެއް، ބެޗްގެ ދެވަނަ، މަވެސް ބައްޕަ ކައިރީ ބުނެފިން، ބައްޕަގެ ހުންނާނެ ފްރެންޑެއް... ލޯފާމްއަކުން ލިބިއްޖެއްޔާ ސަޅިއެއްނު، ޗާންސް ލިބިއްޖެއްޔާ ނޯޔާއަށް ގުޅާނަން." ޔަޝާ ބުންޏެވެ. ހިނިތުންވެލައިގެން އިން ނޯޔާގެ ސިކުނޑިއަށް އެތައް ޚިޔާލުތަކެއް އަރާ ފައިބަމުން ދިޔައެވެ. ވަޒީފާއަކަށް ދިއުމަށްވުރެ، ބުރަ މަސްޢޫލިއްޔަތަކާ އޭނާ ހަވާލުވާން ތައްޔާރުވާއިރު އެކަން ޔަޝާ ގާތު ނުބުނެވުނެވެ. އެންމެ ގާތް މީހާ ގާތުގައި ވެސް ކަންކަން ޚިއްޞާ ކުރަން ޖެހިލުންވާ ހާލަތެއް މެދުވެރިވެދާނޭކަން ނޯޔާއަށް މިހާރު ވިސްނެއެވެ. ނޯޔާ ބޭނުންވަނީ އޭނާއަށް ފާޑުކިޔުމެއްނެތި މިހާރު އެކުވެރިޔާގެ ފަރާތުން އެ ފެންނަ އެއްބާރުލުމާއި ގަޔާވުން ދުށުމަށެވެ.\nދެ ޢާއިލާއިން ކައިވެންޏަށް އެއްބަސްވިތާ ހަފްތާއެއް ފަހެވެ. ފުރަތަމަ އައި ހޯމަ ދުވަހެވެ. މުޙައްރަމު މަހުގެ ފުރަތަމަ ދުވަސް މެއެވެ. ރަންކިޔުން ހަމަޖެހިފައި އޮތީ ފެހިއާބާދު ގޭގަ ރޫމާއާއި އައްޔޫބު އުޅޭ ފަންގިފިލާގައެވެ. އަސުރުން ފޭބި ގޮތަށް ސަބީނާ ވެސް އެގެއަށް އަތުވެއްޖެއެވެ. ދެ ޢާއިލާ ފިޔަވާ އިތުރު ބަޔަކަށް އަންނަން ހަމަޖެހިފައި އޮތީ ކައިވެނީގެ ކަންކަން އައްޔޫބު ޚަވާލުކޮށްގެން އުޅޭ ކޯޓުގެ ރަޙުމަތްތެރިއެކެވެ. ފޯމު ފުރުމާއި ކޯޓަށް ފޯމު ވެއްދުމުގެ މަސައްކަތްތައް ކުރާނެ މީހަކީ އެއީއެވެ.\n"ފައިނަލް ވެއްޖެ؟ ނުކިޔާތި ކުޑަކޮށް، އަހަރެންގެ ކޮއްކޮ އެހާ ބޭނުމިއްޔާ އޭނާ ޖެހޭނީ އަގުބޮޑުކޮށް ގަންނަން." ނޯޔާގެ ކޮޓަރިއަށް ވަން ގޮތަށް ނެހާ ފެށިއެވެ. ލުއި ހިނިތުންވުމަކާއެކު ނޯޔާ ބޯޖަހާލިއެވެ. ރަންކިޔާ ޙަފުލާއަކީ ކިހިނެއްވާ ކަމެއްކަން ނޯޔާއަށް އެނގުނީ ނެހާގެ ކައިވެނީގެ ކަންކަން ހިނގައިދިޔަ ގޮތް ފެނިފައި ހުރީމައެވެ. އެއީ މަޖާ ޙަފުލާއެއްގެ ގޮތުގައި ނޯޔާއަށް ސިފަވިއެވެ. އަޔާންގެ ޢާއިލާގެ މެންބަރުން ވެސް އެހާ ގުޅެއެވެ. ބޮޑަށް ފޯރި ނެގީ ވެސް އެމީހުންނެވެ.\n"ކިހާވަރެއް؟" ނެހާ އަހާލިއެވެ. އެހިނދު ނޯޔާ ކަނާއަތުގެ ޝަހާދަތް އިނގިލި ގެނެސް ތުންފަތުގައި ޖައްސާލީއެވެ. އެއީ ސިއްރެކޭ ބުނެލާ ފަދައިންނެވެ.\n"ދެން ބުނަންވީ..." ނެހާ ކެތްތެރިކަން ކުޑަވިއެވެ. ކުރީބައިގަ އޭނާއަށް އެނގިފައި އޮންނަން ޖެހޭ ކަހަލައެވެ. ކޮއްކޮގެ އެއްވެސް ކަމެއް އޭނާއަށް ސިއްރުކޮށްގެން ނުވާނޭ ކަހަލައެވެ.\n"މަންމައަށް އެނގޭނެ، ގޮސް އަހާ." ނޯޔާ ބުނެލިއެވެ.\n"ސަބިއްތަ އެބައުޅޭ، މަންމަ ނުބުނާނެ." ނެހާ މާޔޫސްވީކަން ދައްކާލިއެވެ. ސަބީނާ އުޅެނިކޮށް އެފަދަ މުހިންމު ވާހަކައެއް މަންމަ ނުބުނާނޭކަން ނެހާއަށް ޔަގީންވާތީއެވެ.\n"ނާވަސް؟..." އިރުކޮޅަކު ކޮއްކޮއަށް ބަލަން އިނދެފައި ނެހާ އަހާލިއެވެ. ލުއި ހިނިތުންވުމަކާއެކު ނޯޔާ ބޯޖަހާލިއެވެ. އެކަކަށް ވެސް އޭނާ ފޮރުވަމުން އަންނަ ހާސްކަމެއް ނުފެނެއެވެ. ހިތްބިރުގެންފައި އިންވަރެއް ނޭނގެއެވެ. އަތްފައި ގަނޑުފެންކޮޅެއްހާ ފިންޏެވެ.\nހަތަރެއް ޖެހިއިރު ރިދާނާއެކު އަސްލަންއާއި އޭނާގެ ކުދީން އަތުވެއްޖެއެވެ. އަސްލަންއާ ފުރަތަމަ ވެސް ސަލާމްކުރީ ދޮރުކައިރީ ދަރިފުޅު އުރާލައިގެން ހުރި އަޔާނެވެ. ސޯފާއިން ތެދުވި ގޮތަށް އެކޮޅަށް އަންނާށޭ އައްޔޫބު ގޮވާލިއެވެ. ރިދާނަށް ހޯދާލެވުނީ ނޯޔާ ފެންނަން ނެތީމައެވެ.\n"ޒާހިދު ބުނި ކައިރިކުރަނީއޭ، އޭނާ އައިމައެއްނު ފެށޭނީ." އައްޔޫބު ހާމަކުރިއެވެ.\n"ރޫމާ، ނޯޔާއަށް ގޮވާލަންވީނު." ބަދިގެ ފަރާތުގައި އުޅުނު ރޫމާއަށް އައްޔޫބު ގޮވާލާފައި ބުންޏެވެ.\n"ޒާހިދު އައީމައެއްނު." ރޫމާ ގަސްދުކުރީ ސީދާ ވަގުތަށް ދަރިފުޅު ނެރޭށެވެ. އެތަނުގައި މާގިނައިރު އިންނާކަށް ނޯޔާއަށް ފަސޭހައެއް ވެސް ނުވާނޭ ރޫމާގެ ހިތަށް އެރީއެވެ.\n"އަރީން ކޮބާ؟" ސަބީނާ އަހާލިއެވެ.\n"ރެޑީވަނީ." ރިދާން ޖަވާބު ދިނެވެ. ސަބީނާއަށް ތުންފިއްތާލެވުނެވެ. އަރީންއަށް އެތަނުގައި ހިނގާ އެއްވެސް ކަމެއް މުހިންމު ނުވާނޭކަން ސަބީނާއަށް އެނގެއެވެ. އޭނާ އަސްލަންއާއި ނޯޔާ އިންނަން އުޅޭކަން އެނގުނު ހިނދުން ފާޑުކިޔަން ފަށައިފިއެވެ. އެކަކަށް ވެސް ސަބީނާގެ ހިތުގައި އޮތް އެއްޗެއް ވިސްނޭހެނެއް ހިޔެއްނުވެއެވެ. އޭނާ އަސްލަންގެ ކައިވެނި އަލުން ކުރަން ނިންމީ ވަރަށް ފޮނި އުންމީދާއެކުއެވެ. އެ ދަރިފުޅަށް އުފާވެރި ހަޔާތެއް އަލުން ލިބެން އެދޭތީއެވެ.\nޒާހިދު އައިއިރު ވެސް އަރީންގެ ޢާއިލާއަށް އެގެއަށް އަދި ނާދެވެއެވެ. އެހެންވިޔަސް އަރީނަށް މަޑުކުރަން ސަބީނާ ބޭނުމެއްނުވިއެވެ. އައްޔޫބު ގާތު ފަށަން ޚިޔާލު ދިނީ އެހެންވެއެވެ. އެއާއެކު އައްޔޫބު ބަލާލީ ރޫމާއަށެވެ.\n"އެންމެން އަތުވެއްޖެ." ނޯޔާގެ ކޮޓަރީގައި ޓަކިދީފައި ހުޅުވާލި ރޫމާ ބުންޏެވެ. ރީތިވާ މޭޒު ކައިރިން ތެދުވި ނޯޔާގެ ގާތުގައި ރޫމާ އައިސް ހުއްޓުނެވެ. ރަނގަޅުކޮށްލަން ނުޖެހުނަސް ނޯޔާގެ ޝޯލް ރޫމާ ރީތިކޮށްލިއެވެ. މަންމަގެ ދެ ލޮލުން އެތައް އަސަރެއް ނޯޔާ ދުށްޓެވެ. ދެމައިން އެކަކުއަނެކަކާ ބަދަލުކޮށްލީ މާނަފުން ހިނިތުންވުމެކެވެ.\n"މިހިރަ ދަރިއެއް." ރޫމާ ބުނެލިއެވެ. ނޯޔާއާއި ނެހާ އެކަކުއަނެކަކަށް ބަލާލާފައި ހީނލިއެވެ. ރޫމާއަށް ވެސް ހީނލެވުނެވެ. ތިންމައިން އެކުގައި ކޮޓަރިން ނުކުތެވެ.


ކޮވިޑް 19ގެ ހާއްސަ ހޮސްޕިޓަލަކަށް ޓްރީޓޮޕް ހަދަން އަގަކާ ނުލައި އެތަން ސަރުކާރަށް – Haftha\nFri,5June, 2020, 12:47 am\nކޮވިޑް 19ގެ ހާއްސަ ހޮސްޕިޓަލަކަށް ޓްރީޓޮޕް ހަދަން އަގަކާ ނުލައި އެތަން ސަރުކާރަށް\nކޮވިޑް 19އާ ގުޅިގެން އެމަޖެންސީ ހާލަތެއް ދިމާވެއްޖެނަމަ އެ ބައްޔަށް ފަރުވާ ދެވޭނެ ހާއްސަ ހޮސްޕިޓަލަކަށް ހުޅުމާލޭގައި ހުންނަ ޓްރީޓޮޕް ހޮސްޕިޓަލް ބަދަލުކުރަން އެ ހޮސްޕިޓަލްގެ މެނޭޖްމަންޓުން ނިންމައިފިއެވެ.\n“ހަފްތާ” އަށް މައުލޫމާތު ލިބިފައިވާ ގޮތުގައި ޓްރީޓޮޕް ހޮސްޕިޓަލްގެ މެނޭޖްމަންޓުން މިއަދު ބޭއްވި ބައްދަލުވުމެއްގައި އެ ހޮސްޕިޓަލް ސަރުކާރަށް ދޭން ނިންމީ އޮޕަރޭޝަނަލް ހުރިހާ ހަރަދަކާއެކުއެވެ. އެގޮތުން އެތަން އެމަޖެންސީ ހާލަތެއްގައި ބޭނުންކުރަން 200 އެނދުގެ އައިސީޔޫއެއް ވެސް ގާއިމް ކުރެވޭނެ ކަމަށް އެ ހޮސްޕިޓަލުން ބުނެއެވެ.\nބައިނަލްއަގްވާމީ ފެންވަރުގައި ސިއްހީ ހިދުމަތް ރާއްޖޭގައި ދިނުމުގެ އަމާޒާއެކު ރާއްޖޭގެ ޓޫރިޒަމް ދާއިރާގެ ބޮޑެތި މަހުޖަނުންތަކެއް ހިއްސާވާ ޓްރީ ޓޮޕް ހޮސްޕިޓަލް ހުޅުވީ 2018 ވަނަ އަހަރުގެ މާޗު އެއްވަނަ ދުވަހުއެވެ.\nޓްރީ ޓޮޕް އިންވެސްޓްމަންޓުން 110 މިލިއަން ޑޮލަރު (1.7 ބިލިއަން ރުފިޔާ) ހަރަދުކޮށްގެން ރާއްޖޭގައި މިހާތަނަށް ހެދި އެންމެ ފެންވަރު ރަނގަޅު ހޮސްޕިޓަލް އެންމެ ފުރަތަމަ ހިންގަން ހަވާލުކުރީ އޮސްޓްރޭލިއާގެ ރަމްސޭ ގްރޫޕާއި މެލޭޝިއާގެ ސައިމް ޑާބީއާއެވެ.\nނަމަވެސް ނޮވެމްބަރު 2018 ގައި އެ ދެ ކުންފުންޏާއެކު ހެދި އެއްބަސްވުން ބާތިލްކޮށް ހޮސްޕިޓަލްގެ މެނޭޖްމަންޓުން އެތަން ހިންގަން ފެށިއެވެ.\nމަތީ ފެންވަރުގެ ވަސީލަތްތަކާއި ގިނަ ސްޕެޝަލިސްޓުންނާއެކު ޚިދުމަތް ދޭ ޓްރީޓޮޕްގައި ބަލި މީހުން އެޑްމިޓް ކުރަން ތަފާތު ފަސް ކެޓަގަރީގެ 159 ކޮޓަރި ހުރެއެވެ. އެ ގޮތުން ދެ މީހުން އެޑްމިޓްކުރެވޭ 30 ކޮޓަރި އާއި އެކަކަށް ހިދުމަތް ދެވޭ ގޮތަށް ހަދާފައިހުރި 57 ކޮޓަރި އާއި ހަތަރު ޖޫނިއާ ސުއިޓާއި ހަ ސުޕީރިއާ ސުއިޓް އަދި ދެ ޕްރެޒިޑެންޝަލް ސުއިޓް އެ ހޮސްޕިޓަލުގައި ހުރެއެވެ.


21 ޖެނުއަރީ 2021 | ބުރާސްފަތި 22:42\nށ. އަތޮޅުގައި އާބާދީގެ ގޮތުން އެންމެ މަދުން މީހުން ދިރިއުޅޭ ރަށަކީ ށ. ނޫމަރާއެވެ. ނޫމަރާގެ ރައްޔިތުން އާމްދަނީ ހޯދުމަށް ކުރާ މައިގަނޑު މަސައްކަތްތަކުގެ ތެރޭގައި މަސްވެރިކަން ކުރުމާއި ފަންގެ ވިނުމާއި ރޯނުވެށުމާއި ދަނޑުވެރިކަންކުރުން ފަދަ މަސައްކަތްތައް ހިމެނެއެވެ.\nށ. ނޫމަރާ - ރަށުތެރޭގެ މަންޒަރެއް، ރަށުތެރެއިން ވެސް ފެންނަނީ ހިމޭންކަން، މިރަށް މަޝްހޫރުވެފައި ވަނީ ރަށަށްއަރާ މެހެމާނުންނަށް މެހެމާންދާރީ އަދާކުރުމުގައި ލާމަސީލު ރަށެއްގެ ގޮތުގައި - ފޮޓޯ: މުހައްމަދު އަފްރާހު\nށ. ނޫމަރާ - ގެއެއްގެ ގޯތިތެރެ، ނޫމަރާާއަކީ ހާއްސަ އިސްކަމެއް ދީގެން ޚިދުމަތްތައް ފޯރުކޮށްދޭންޖެހިފައިވާ ރަށެއް، ތައުލީމާއި، ސިއްޚީ ދާއިރާއާއި، ދިރިއުޅުމުގެ ފެންވަރާ ހާލަތަށް ބެލި ނަމަވެސް އަޅާލަންޖެހިފައިވާ ރަށެއް، ބަނދަރުގެ ދަތިކަމަކީ އެތައް އަހަރެއް ވަންދެން ނޫމަރާ ރައްޔިތުން ތަޖްރިބާ ކުރި ދަތިކަމެއް، ނަމަވެސް މިދަތިއުނދަގޫތަކަށް ފަހު މިހާރުވަނީ ލަފާފުރުމަށް އިތުރު ފަސޭހަތަކެއް ލިބިފައި - ފޮޓޯ: މުހައްމަދު އަފްރާހު\nށ. ނޫމަރާ - ރަށުތެރޭގެ މަންޒަރެއް، ނޫމަރާއަކީ ދިވެހިރާއްޖޭގައި މީހުން ދިރިއުޅޭ ރަށްރަށުގެ ތެރެއިން ދުވަސްވީ ރަށެއް - ފޮޓޯ: މުހައްމަދު އަފްރާހު\nށ. ނޫމަރާ - އަތިރިމައްޗާވީ ސަރަހައްދުގައި ހުރި ނޫމަރާގެ އާއިލާއެއް ދިރިއުޅޭ ގެއެއް، ނޫމަރާ އަކީ ގުދުރަތީ ފަޅެއް ނެތް، މާކަނޑުގެ ބޮޑެތި ރާޅުތަކަށް ހުޅުވިފައިވާ ގާމަތި ރަށެއް - ފޮޓޯ: މުހައްމަދު އަފްރާހު\nށ. ނޫމަރާ - ނޫމަރާގެ އާއިލާއެއް ދިރިއުޅޭ ގެއެއް، ރަށުގެ ގިނަ ގެތައް ރާނާފައިވާނީ ތެޅިގަލުން - ފޮޓޯ: މުހައްމަދު އަފްރާހު\nށ. ނޫމަރާ - ނޫމަރާގެ ދޯނި ބަންނަ ސަރަހައްދު، މިރަށުގެ ވަޑިން ކިއްސަރު ވަޑާމާއި ތެދު އުއި ވަޑާން ކުރޭ، ނޫމަރާގެ ވަޑިންނަކީ އަތޮޅުގެ އިތުރުން ހއ، ހދ، ނ، ރ އަދި ބ އަތޮޅުގައިވެސް ކިއްސަރު ވަޑާމަށް މަޝްހޫރުވެފައިވާ ބައެއް ކަމަށް މައުލޫމާތު ލިބޭ - ފޮޓޯ: މުހައްމަދު އަފްރާހު\nށ. ނޫމަރާ - އުމުރުން ދުވަސްވީ މީހަކު ބައިސްކަލުގައި މަޑުކޮށްލައިގެން - ފޮޓޯ: މުހައްމަދު އަފްރާހު\nށ. ނޫމަރާ - ރަށުގެ ބަނދަރު ސަރަހައްދުގައި ހަދާފައިވާ އަށިގެއެއް، މިތަނަކީ ރަށުގެ ކުދި ބޮޑު އެންމެންވެސް އައިސް ވާހަކަ ދައްކަން މަޑުކޮށްލައިގެން ތިބޭ ތަނެއް، ހާއްސަކޮށް އުމުރުން ދުވަސްވީ ފިރިހެނުން ހަވީރު ފިނީގައި މަޑުކޮށްލާ މައިޒާނެއް - ފޮޓޯ: މުހައްމަދު އަފްރާހު\nށ. ނޫމަރާ - އާއިލާއެއްގެ ހިމޭން ދިރިއުޅުން ފެންނަ ފޮޓޯއެއް، ފަންގިވިޔުމުގެ މަސައްކަތުގައި އުމުރުން ދުވަސްވީ އަންހެނަކު، އާއިލާގެ އެހެން މެންބަރުން ޖޯލިފަތިގައި، ފަންގެ ވިނުމާއި ރޯނުވެށުމަކީ މިރަށުގައި ޒަމާނުއްސުރެ ކުރަމުން އަންނަ މަސައްކަތެއް - ފޮޓޯ: މުހައްމަދު އަފްރާހު\nށ. ނޫމަރާ - ކުޑަ ދެކުދިން ގެއެއްގެ ގޯތިތެރޭގައި، ބޮޑުވެގެން އަންނަ މި އުމުރުފުރައިގެ ކުދިންނަށްވެސް، ރަށުން އެންމެ އެކަށީގެންވާ ގޮތެއްގައި ތައުލީމު ފޯރުކޮށްދޭން ދަތިތަކެއް ހުރި އިރު، ވަޒީފާގެ ފުރުސަތު ހޯދުމަކީ ވެސް އުނދަގޫ ކަމެއް - ފޮޓޯ: މުހައްމަދު އަފްރާހު\nށ. ނޫމަރާ - ގެއެއްގެ ދޮރު ކައިރީ ކުއްޖަކު ހުއްޓިލައިގެން، ނޫމަރާ އަކީ އާބާދީ މަދު ރަށެއް - ފޮޓޯ: މުހައްމަދު އަފްރާހު\nށ. ނޫމަރާ - މަގުމަތީގައި ކުޑަ ފިރިހެން ކުއްޖަކު މަޑުކޮށްލައިގެން، ނޫމާރާ އަކީ ބުނެވޭ ގޮތުގައި ދުވަސްވީ ރަށެއް ނަމަވެސް، މި ޖީލުގެ ދަރިންނަށް އާސާރި އެއްވެސް ތަނެއް މިރަށުން ފެންނާކަށް ނެތް - ފޮޓޯ: މުހައްމަދު އަފްރާހު


ޒަމްްޒަމް ވަޅަށް އެންމެ ފުރަތަމަ ފޭބި ޔަޙްޔާ ވަކިވެގެންދިއުން ޒަމްްޒަމް ވަޅަށް އެންމެ ފުރަތަމަ ފޭބި ޔަޙްޔާ ވަކިވެގެންދިއުން\nޒަމްްޒަމް ވަޅަށް އެންމެ ފުރަތަމަ ފޭބި ޔަޙްޔާ ވަކިވެގެންދިއުން\nޔަޙްޔާ ހަމްޒާ ކޯޝަކް\nޒަމްޒަމް ވަޅަށް ގިނަ އަހަރުތަކެއް ވަންދެން ޚިދުމަތް ކުރެއްވި އިންޖީނިއަރު، ޔަޙްޔާ ހަމްޒާ ކޯޝަކްގެ ނަން ލިޔެވިފައިވަނީ އިންޖިނޭރުންގެ ބައްޕަގެ ގޮތުގައެވެ. ޔަޙްޔާ ހަމްޒާއަކީ ޒަމް ޒަމް ވަޅަށް އެންމެ ފުރަތަމަ ފޭބި އެކަކުއެވެ. 1979 ވަނަ އަހަރު ޒަމްޒަމް ވަޅު ސާފުކުރުމަށް ހިންގި މަޝްރޫއުގެ އިސްވެރިއެއްގެ ގޮތުގައި ހުރެ އެކަމުގައި އަމަލީ ގޮތުން އޭނާ ވަނީ ބައިވެރިވެޑައިގެންފައެވެ. މިމަހުގެ 1ވަނަ ދުވަހު ކޯޝަކް އަވަހާރަވިއިރު އުމުރުފުޅަކީ 80 އަހަރެވެ.\nއިންޖިނީއަރުންގެ ބައްޕަގެ ގޮތުގައި މަޝްހޫރުވެ ވަޑައިގެންފައިވާ ކޯޝަކް އުފަންވެވަޑައިގަތީ ސަޢުދީ ޢަރަބިއްޔާގެ މައްކާގައެވެ. ކޯޝަކްގެ ބައްޕައަކީ މައްކާގައި ވަރަށް މަޝްހޫރު ވިޔަފާރިވެރިއެކެވެ. ތުރުވީލާތާއި ޔޫރަޕާއި އެމެރިކާގެ އިތުރުން އޮސްޓްރޭލީއާއިން މައްކާއަށް ހައްޖަށް އަންނަ މީހުންނާއި ހަވާލުވެ އެމީހުންގެ އެންމެ އިސްމީހާ މުތައްވިފްގެ ގޮތުގައި ކޯޝަކްް ބައްޕައް ވަނީ މަސައްކަތްކުރައްވާފައެވެ. އޭނާގެ މަންމަ ނިސްބަތްވަނީ ތުރުކީވިލާތަށެވެ.\nކޯޝަކް އުފަންވެވަޑައިގަތީ މައްކާގައި ތަޢުލީމީ ނިޒާމު ފަށައިގެން ދުވަސްވަރެވެ. ކޯޝަކް ތަޢުލީމު ހާޞިލްކުރެއްވީ ޠާއިފުގައި ޤާއިމްކުރި އެންމެ ފުރަތަމަ އެއް މަދަރުސާގައެވެ. އޭނާ އިންޖިނީއަރިންގ ކިޔަވާ ވިދާޅުވީ މިޞްރުގެ ކައިރޯގައި ހުންނަ އައިން ޝަމްސް ޔުނިވަސިޓީގައެވެ. އެއަށްފަހު ސިވިލް އިންޖީނިއަރިން އެންޑް ހެލްތުން މާސްޓާސްއާއި އިންޖިނީއަރިން ސައިންސަސްއިން ޕީއެޗުޑީ ހާޞިލްކުރެއްވީ އެމެރިކާގެ ވޮޝިންޓަން ޔުނިވަސިޓީގައެވެ.\nކޯޝަކްއަކީ ސަޢުދީ ޢަރަބިއްޔާގައި އެންމެ ފުރަތަމަ އުފެދުނު ތިމާވެއްޓާއި ބެހޭ އިންޖީނިއަރެވެ. ގިނަ މީހުންނަށް އޭރު އެއީ ކޮން ދާއިރާއެއްކަމެއް ނޭނގެއެވެ. އެ ދާއިރާއަކީ ފެން ތަޣައްޔަރުވުމާއި ކުނި ނައްތާލުމާއި، ފެނުގެ ސަޕްލައި ދެމެހެއްޓުމާއި، ވާރޭވެހި ފެންބޮޑުވުމާއި ނަރުދަމާއާ ގުޅުންހުރި ކަންކަމުގެ ސަބަބުން ތިމާވެއްޓަށް ކުރިމަތިވާ ގޮންޖެހުންތަކަށް ޙައްލު ހޯދައިދޭ ދާއިރާއެކެވެ.\nކޯޝަކްގެ ވަޒީފާގެ ޙަޔާތް ފެއްޓެވީ 1970ގެ އަހަރުތަކުގެ ތެރޭގައެވެ. އެ ދުވަސްވަރަކީ ސަޢުދީ ޢަރަބިއްޔާގައި ފެނާގުޅޭ އިންޖިނީއަރިނަށް އޮތް ޝައުގުވެރިކަމާއި ބޭނުންތެރިކަން ވަރަށް ބޮޑުވެފައި އޮތް ދުވަސްވަރެކެވެ. އިންޖީނިއަރިންގެ އިތުރުން ޤުދުރަތީ ބޭސްފަރުވާއަށްވެސް ކޯޝަކްގެ ހިތުގައި އެދުވަސްވަރު ޝައުގުވެރިކަން އުފެދުނެވެ. އެ ދާއިރާއިން އޭނާއަށް ގިނަ އިނާމުތަކާއި އެވޯޑުތައްވަނީ ލިބިވަޑައިގެންފައެވެ. އެ ދާއިރާއާ ގުޅުންހުރި ޞިއްޙީ މަރުކަޒެއްވެސް އޭނާވަނީ ޖިއްދާގައި ހުޅުވާފައެވެ.\nޒަމްޒަމް ވަޅަށް ޚިދުމަތްކުރެއްވުމަކީ ކޯޝަކްގެ އެންމެ ފާހަގަކޮށްލެވޭ އެއް ޚިދުމަތެވެ. ތުއްތުއިރު ކޯޝަކް އުޅުއްވި ގެ ހުންނަނީ މަސްޖިދުލް ހަރާމްގެ އަލްސަފާ ގޭޓާ 150 މީޓަރު ދުރުގައެވެ. އެހެންކަމުން ގޭގެ ކުޑަދޮރުން ވަރަށް ރީއްޗަށް ޒަމްޒަމް ވަޅު ފެނެއެވެ. ކުޑައިރުއްސުރެ ޒަމްޒަމް ވަޅަށް ޝައުގުވެރިކަން އުފެދި އެ ޝައުގުވެރިކަން ދިޔައީ އެއް ދުވަހަށްވުރެ އަނެއް ދުވަހަށް އިތުރުވަމުންނެވެ. ޒަމްޒަމް ވަޅާގުޅޭ އެންމެ ކުރީގެ ހަނދާނެއްގެ ގޮތުގައި ކޯޝަކް ސިފަކުރައްވާފައިވަނީ އުމުރުން އެންމެ ތިން އަހަރުފުޅުގައި މައިންބަފައިންނާ ސިއްރުން ފަޖުރު ވަގުތުގައި ވަޅަށް ޒިޔާރަތްކުރުމެވެ.\nޒަމްޒަމް ވަޅުގެ މަސައްކަތްތަކެއް ކުރަނީ.\nއެ ޒަމާނަކީ ޒަމްޒަމް ވަޅަށް ބާލިދީ ބާލައިގެން ފެން ނެގި ޒަމާނެވެ. ޒަމްޒަމް ފެނާމެދު މީހުން އެހާ ޝައުގުވެރިވަނީ ކީއްވެކަމާމެދު އޭނާ އަބަދުވެސް ދިޔައީ ސުވާލުކުރަމުންނެވެ. ބޮޑުވަމުންދިޔައިރު ކޯޝަކް ދިޔައީ ޒަމްޒަމް ފެނާބެހޭ މަޢުލޫމާތުތައް އެއްކޮށް ދިރާސާކުރަމުންނެވެ.\nކޯޝަކްގެ އުމުރުން 10 އަހަރުގައި ކޯޝަކްގެ ބައްޕަގެ އަރިހުން ވަޅު ހުންނަ ސަރަޙައްދުގައި އަވިން ނިވާވެވޭނެ އެއްޗެއް ހަރުކުރުމަށް ކަމާބެހޭ އިދާރާއަކުން އެދުނެވެ. އެ ދުވަސްވަރު ސަރުކާރުން ދިޔައީ ވީހާވެސް ސާފުތާހިރު އަދި ރައްކާތެރިގޮތަކަށް އާންމުންނަށް ޒަމްޒަމް ފެން ފޯރުކޮށްދެވޭނެ ގޮތްތައް ހޯދަމުންނެވެ. އެހާހިސާބުން ކޯޝަކްގެ ބައްޕަވަނީ ވަޅުން ފެން ނެގުމަށް ޕަމްޕު ބޭނުންކުރުމުގެ ޚިޔާލު ސަރުކާރަށް ދެއްވާފައެވެ. އޭނާގެ މަސައްކަތުން ކާމިޔާބުކަމާއެކު ފުރަތަމަ ޕަމްޕު ހަރުކުރުމުން އާންމުންނަށް ފެން ފޯރުކޮށްދޭ ގޮތަށް ބޮޑު ބަދަލެއް އައެވެ. އެހާހިސާބުން ކޯޝަކް ނިންމީ އޭނާގެ ޙަޔާތުގެ ލަނޑުދަނޑިއަކީ އާންމުންނަށް ސާފު ފެން ފަސޭހަކަމާއެކު ފޯރުކޮށްދެވޭނެ މަގެއް ހޯދައިދިނުންކަމަށް އަޒުމް ކަނޑައެޅުމަށެވެ.\nތަޢުލީމު ހާޞިލްކުރެއްވުމަށްފަހު ކޯޝަކް ފުރަތަމަ މަސައްކަތްކުރެއްވީ މިނިސްޓްރީ އޮފް އިންޓީރިއާ ފޮރ މުނިސިޕަލް އެފެއާޒްގައެވެ. އޭގެ ފަހުން މައްކާގެ ޓެކްނިކަލް ކަންކަމާގުޅޭ ނައިބު މޭޔަރުގެ މަޤާމުގެ އިތުރުން ސަރުކާތުގެ އިސް ގިނަ މަޤާމުތަކެއް ފުރުއްވިއެވެ.\nއޭނާގެ މަސައްކަތުގެ ޙަޔާތުގައި މަސްޖިދުލް ޙަރާމުގެ މަތަޢަފް ސަރަޙައްދު ބޮޑުކޮށް ޒަމްޒަމް ވަޅަށް އެންމެ ފަސޭހައިން ކައިރިވެވޭވެނެ މަގުތައް ދެނެގަތުމާއި މިސްކިތުގެ ތެރޭގައި ޒަމްޒަމް ފެން ބެހޭނެ އެންމެ ހަރުދަނާ ގޮތްތައް ހޯއްދެވުމަށް ގިނަ މަސައްކަތްތަކެއްވަނީ ކުރައްވާފައެވެ. އޭގެ އިތުރުން ވާރޭވެހުމުން މިސްކިތުގައި ފެންބޮޑު ނުވާނެގޮތަށް ފެން ހިންދުމުގެ ނިޒާމާއި ނަރުދަމާގެ ނިޒާމު ރޭއްވެވުމުގެ މަސައްކަތުގައިވެސް އެމަނިކުފާނު އިސް ދައުރެއް ޢަދާކުރެއްވިއެވެ. ޒަމްޒަމް ފެނުގެ ތާޒާކަމާއި ހަޤީޤީ ރަހަ ދެމެހެއްޓޭނެފަދަ ގޮތަކަށް ޒަމްޒަމް ފެން ފޯރުކޮށްދިނުމަށް އޭނާ ކުރެއްވި މަސައްކަތްވަނީ ކާމިޔާބުކުރައްވާފައެވެ.\nކޯޝަކްވަނީ ޒަމްޒަމް ފެނާބެހޭގޮތުން ފޮތެއްވެސް ލިޔުއްވާފައެވެ. އޭގެ އިތުރުން އެ ފެނާބެހޭ ޚާއްޞަ ޑޮކިއުމެންޓްރީއެއްވެސް އެމަނިކުފާނުވަނީ އުފައްދަވާފައެވެ. އެ ޑޮމިއުމެންޓްރީވަނީ ހަތް ބަހަކަށް ތަރުޖަމާކޮށް ގެނެސްދީފައެވެ.\nއެޑޮކިއުމަންޓަރީ އާއި ގުޅޭ އިތުރު މަޢުލޫމާތެއް ނެއްތޯ


Muzaaharaa kuriah gendhan jeheyne, fuluhun muzaaharaa ah huras naalhaane: Ranil - vNews.mv\nސްރީލަންކާގެ ރައީސް ގޮޓަބާޔަ ރާޖަޕަކްސަ (ކ) އަދި އައު ބޮޑުވަޒީރުކަމަށް އިސްކުރެވުނު ރަނިލް ވިކްރަމަސިންހަ\nމުޒާހަރާ ކުރިއަށް ގެންދަންޖެހޭނެ، ފުލުހުން ހުރަސް ނާޅާނެ: އައު ބޮޑުވަޒީރު ރަނިލް\nސައިފް އަޒްހަރު 13 May 2022, 01:34\nސްރީލަންކާގައި ސަރުކާރާ ދެކޮޅަށް ވެރިރަށް ކޮޅުނބުގައި އާންމުން މިހާރު ކުރަމުންދާ މުޒާހަރާތައް ހުއްޓާނުލައި ކުރިއަށް ގެންދަން ޖެހޭނޭ ކަމަށް، ސްރީލަންކާގެ ވަގުތީ ސަރުކާރުގެ ބޮޑުވަޒީރުކަމަށް އައްޔަން ކުރެވުނު ރަނިލް ވިކްރަމަސިންހަ ވިދާޅުވެއްޖެއެވެ.\nރަނިލް މިހެން ވިދާޅުވީ، ބޮޑުވަޒީރުކަމަށް އިސްކުރެވުނު ފަހުން ނޫސްވެރިން ކުރި ސުވާލަކަށް ޖަވާބު ދެއްވަމުންނެވެ.\nރަނިލް ވިދާޅުވީ "ގޮޓަގޯގަމަ" ގެ ނަމުގައި ކުރަމުންދާ މުޒާހަރާއަށް ފުލުހުންވެސް ހުރަސް ނާޅާނޭ ކަމަށެވެ.\nއައު ބޮޑުވަޒީރު މިހެން ވިދާޅުވިއިރު، ގޯލްފޭސްގައި މުޒާހާރަކާ ކުރަމުންދާ މީހުން އެތަން ދޫކޮށް ދިއުމަށް ފުލުހުންވަނީ ބުދަދުވަހު އެދިފައެވެ. ފުލުހުން އެކަމަށް އެދުނީ، މުޅި ސްރީލަންކާގައި ކާފިއު ހިންގާފައި އޮތުމާ އެކުއެވެ.\nކޮޅުނބުގެ ގޯލްފޭސް ސަރަހައްދުގައި ސްރީލަންކާގެ އާންމުން ސުލްހަވެރިކަމާއެކު މުޒާހަރާ ކުރަމުންދާތާ އެތައް ދުވަހެއް ވެއްޖެއެވެ. ފަހުން އެތަނުގައި ކޭމްޕް ޖަހައިގެން ތިބެން ފަށާފައި ވެއެވެ.\nއެމީހުން ގޮވަމުންދިޔައީ ރައީސް ގޮޓަބާޔަ ރާޖަޕަކްސައާއި، ބޮޑުވަޒީރު މަހިންދަ ރާޖަޕަކްސައާއި ސަރުކާރު އިސްތިއުފާ ދިނުމަށެވެ.\nމުޒާހަރާ މައިތިރިކުރަން ބޮޑުވަޒީރު ފިޔަވައި، ސަރުކާރުގައި ތިއްބެވި ރާޖަޕަކްސަ އާއިލާގެ ހުރިހާ މެމްބަރުން ދުރުކުރައްވައި، ރައީސް އަލުން ކެބިނެޓެއް އެކުލަވާލެއްވުމުންވެސް މުޒާހަރާ ހުއްޓާލުމުގެ ކޮޅުމައްޗަށް ނުފެނި ދިޔައީ އިތުރަށް ވަރުގަދަ ވަމުންނެވެ.\nސްރީލަންކާގެ މަސްރަހް އިތުރަށް ގޯސްގެގެންދިޔައީ، މަހިންދަ ރާޖަޕަކްސަގެ ސަޕޯޓަރުން ގޯލްފޭސްއާއި، ޓެމްޕަލް ޓްރީ ކައިރީގައި މުޒާހަރާ ކުރަމުންދިޔަ މީހުންނަށް ހަމަލާދީ ބޮޑެތި ގެއްލުންތައް ދޭން ފެށުމުންނެވެ. މައްސަލަ ވަރަށް ގޯސްވުމުން މަހިންދަ ރާޖަޕަކްސަ ހަމަ އެދުވަހުވަނީ އިސްތިއުފާ ދެއްވާފައެވެ.\nމަހިންދަ ރާޖަޕަކްސަގެ ސަޕޯޓަރުން ދިން ހަމަލާތަކާ ގުޅިގެން، ސަރުކާރާ ދެކޮޅަށް ސުލްހަވެރި މުޒާހަރާ ކުރަމުންދިޔަ މީހުން ރަށުތެރެއަށް ނުކުމެ މަހިންދަ ރާޖަޕަކްސަގެ ޕާޓީއަށް ނިސްބަތްވާ ޕާލަމެންޓު މެމްބަރުންގެ ގައިގައި ތަޅައި އަނިޔާކޮށް އެތައް މެމްބަރުންގެ ގެދޮރާއި ވެހިކަލްތަކުގައި ހުޅުޖަހައި އަންދާލާފައި ވެއެވެ.\nސަރުކާރާ ގުޅުންހުރި ސިޔާސީ ކޮންމެ މީހަކު ފަހައި އަތުލައި ހަމަލާތައް ދެމުން ގެންދިޔައެވެ. އަދި މަހިންދަ ރާޖަޕަކްސައާއި އޭނާގެ އާއިލާއަށް ނިސްބަތްވާ އެތައް ތަނެއްގައި ހުޅުޖަހައި އަންދާލާފައި ވެއެވެ. އާންމުން ހޯދަން ފެށުމުން މަހިންދަ ރާޖަޕަކްސައަށްވެސް ޖެހިވަޑައިގެންނެވީ ފިއްލަވާށެވެ.\nކޮޅުނބުގައި ހިނގި ހާދިސާތަކުގެފަހުން މުޅި ސްރީލަންކާގައި ކާފިއު ހިންގާފައި އޮތްނަމަވެސް އަދި ސިފައިންނާއި ފުލުހުންނަށް ބަޑިޖެހުމުގެ ހުއްދަ ދިން ނަމަވެސް އާންމުން މުޒާހަރާ ހުއްޓާލަން އުޅޭކަމުގެ ކޮޅުމައްޗެއް އަދިވެސް ނުފެނެއެވެ. އެއީ، ރައީސް ގޮޓަބާޔަ އަދިވެސް މަގާމުގައި ދެމިހުންނެވުމުންނެވެ.\nއިދިކޮޅު ބައެއް ފަރާތްތަކުން ވިދާޅުވަނީ، ބޮޑުވަޒީރުކަމަށް ރަނިލް ވިކްރަމަސިންހަ އިސް ކުރެއްވުމުގެ އެއްވެސް ހައިސިއްޔަތެއް ރައީސަށް ލިބިގެން ނުވާ ކަމަށެވެ. އެއީ، ރައްޔިތުން ޑިމާންޑްކުރަމުން ދިއުމާއެކުވެސް މަގާމުގައި ދެމި ހުންނެވުމާއި، ރައީސާ ދެކޮޅަށް ޕާލަމެންޓަށް އިތުބާރު ނެތްކަމުގެ މައްސަލައެއް ހުށަހެޅިފައިވާތީއެވެ. އަދި ރަނިލްއަކީ ޕާލަމެންޓްގެ ގޮނޑިވެސް ކާމިޔާބު ނުކުރެއްވުނު ބޭފުޅެއްކަން އިދިކޮޅުން ފާހަގަ ކުރައްވަފައެވެ.\nއެހެން ނަމަވެސް، ސްރީލަންކާގައި މީގެކުރިންވެސް ބޮޑުވަޒީރުކަން ކުރައްވާފައިވާ ރަނިލް ވިކްރަމަސިންހަވަނީ، ޕާލަމެންޓްގެ އަޣުލަބިއްޔަތުގެ ތާއީދު އޭނާއަށް އޮތްކަން ސާބިތުކޮށްދެއްވާނެ ކަމަށެވެ.


Uhthama Fandiyaaru Abdulla Saeed aai Fandiyaaru Ali Hameed ge...\nރާއްޖެ - ފަނޑިޔާރުންގެ ޝަރީއަތް\nއުއްތަމަ ފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދުގެ ޝަރީއަތުގެ އަޑުއެހުމެއް މިއަދު\nއަޑުއެހުން އޮންނާނީ މިއަދު މެންދުރު ފަހު 15.00ގައި\nމި މައްސަލާގައި ވަކީލަކު އައްޔަން ކުރަން ފަސް ދުވަސް ވަނީ ދީފައި\nމި ދެ ބޭފުޅުން މައްޗަށް ޓެރަރިޒަމްގެ ދައުވާވެސް އުފުލާފައިވޭ\nކ. މާލެ 22 އޭޕުރިލް 2018 | އާދީއްތަ 12:36 6,436\nފަނޑިޔާރު އަލީ ހަމީދު، ކުރީގެ ރައީސް މައުމޫން އަދި އުއްތަމަ ފަނޑިޔާރު އަބްދުﷲ ސައީދު - މުހައްމަދު ޝަރުހާން\nއުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދުގެ މައްޗަށް ދައުލަތުން ކޮށްފައިވާ ރަސްމީ ހައިސިއްޔަތުން ކުރަން ޖެހޭ ކަމަކަށް ނުފޫޒު ފޯރުވުމުގެ ދައުވާގެ އަޑުއެހުމެއް އާދިއްތަ ދުވަހު ބާއްވަން ތާވަލުކޮށްފިއެވެ.\nމިއީ މި މައްސަލާގައި ބާއްވާ އިބްތިދާއީ ދެވަނަ އަޑުއެހުމެވެ. ކްރިމިނަލް ކޯޓުގައި މިއަޑުއެހުން ބޭއްވުމަށް ހަމަޖެހިފައި ވަނީ އާދިއްތަ ދުވަހުގެ މެންދުރު ފަހު 15.00ގައި އެވެ. މި މަހުގެ 12 ވަނަ ދުވަހު ބޭއްވި އިބްތިދާއީ އަޑުއެހުން ވަނީ ސިއްރުކޮށްފައެވެ. ނަމަވެސް އެނގިފައިވާ ގޮތުގައި އެ ބޭފުޅުނަށް ވަކީލުން އައްޔަން ކުރުމަށް ފަސް ދުވަހުގެ މުއްދަތެއް އެ ދުވަހު ވަނީ ދެއްވާފަ އެވެ.\nއުއްތަމަ ފަނޑިޔާރާއި އަލީ ހަމީދުގެ މައްޗަށް އިތުރު ދެ ދައުވާއެއް ވެސް އުފުލާފައިވެއެވެ. އެއީ އަދުލްއިންސާފު ގާއިމު ކުރުމަށް ހުރަސްއެޅުމުގެ ކުށުގެ ދައުވާ އާއި ޓެރަރިޒަމްގެ ދައުވާ އެވެ. އޭގެ ތެރެއިން އަދުލްއިންސާފު ގާއިމު ކުރުމަށް ހުރަސްއެޅުމުގެ ކުށުގެ ދައުވާގެ އިބްތިދާއީ ފުރަތަމަ އަޑުއެހުން ބާއްވާފައިވާއިރު އެ މައްސަލާގައި ވަކީލަކު ހައްޔަރު ކުރެއްވުމަށް ވަނީ 10 ދުވަހުގެ މުހްލަތެއްދީފައެވެ.\nކުރީގެ ރައީސް މައުމޫނާއި އުއްތަމަ ފަނޑިޔާރު ސައީދު އަދި ފަނޑިޔާރު އަލީ ހަމީދުގެ މައްޗަށް އެއްކޮން އުފުލާފައިވާ ޓެރެރިޒަމްގެ ދައުވާ އިބްތިދާއީ އަޑުއެހުން އަދި ނުފަށަ އެވެ. ނަމަވެސް އެ ތިން ބޭފުޅުން ވެސް ތިއްބެވީ އެ ބޭފުޅުންގެ މައްޗަށް އުފުލާފައިވާ ޓެރެރިޒަމްގެ ދައުވާއާ ގުޅިގެން ޝަރީއަތް ނިމެންދެން ޖަލުގައި ބަންދު ކޮށްފައެވެ. އެ ބޭފުޅުން ހައްޔަރުކުރީ ފެބްރުއަރީ 1 ގައި ސުޕްރީމް ކޯޓުން ނެރުނު އަމުރު ތަންފީޒުނުކޮށް، ފެބްރުއަރީ5ވަނަ ދުވަހު ކުއްލި ނުރައްކަލުގެ ހާލަތު އިއުލާނުކޮށްފަ އެވެ. އެއީ ސައްހަ ނޫން ކުއްލި ނުރައްކަލުގެ ހާލަތެއް ކަމަށް ބައެއް ފަރާތްތަކުން ބުނެ އެވެ. އަދި އެ ބޭފުޅުންގެ މައްޗަށް ދައުވާ އުފުލިއިރު، ކުއްލި ނުރައްކަލުގެ ހާލަތު ދިގު ދެންމީ ރަނގަޅަށް ނޫން ކަމަށާއި ކުއްލި ހާލަތުގެ ދަށުން ހައްޔަރުކޮށްފައިވާ އެންމެން ދޫކޮށްލުމަށް ޕްރޮސިކިއުޓަރ ޖެނެރަލް ބިޝާމް ވަނީ އަންގައިފަ އެވެ.\nދެ ރައީސުން އެކުގައި އެމްޑީޕީގެ ކެމްޕޭން ޕޯސްޓަރު ހަރުކުރުން މާދަމާ


Maleehu ge ithubaaru neh maisalaa gai negi vote gai Mumthaaz Baaveri eh nuvey - Fvm times\nމަލީހުގެ އިތުބާރު ނެތް ކަމުގެ މަޢްސަލާގައި ނެގި ވޯޓުގައި މުމްތާޒް ބައިވެރިއެއް ނުވޭ\n1 މަސް ކުރިން • ލިޔުނީ: ރަފާ\nޓެލެކޮމިއުނިކޭޝަން ސައިންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހު ޖަމާލްގެ އިތުބާރު ނެތް ކަަމަށް ރައްޔިތުންގެ މަޖިލީހުގައި އިއްޔެ ނެގި ވޯޓުގައި ފުވައްމުލަކު ދެކުނުދާއިރާގެ އިއްޒައްތެރި މަޖިލީސް މެންބަރު މުހައްމަދު މުމްތާޒް ބައިވެރިވެ ވަޑައިނުގަންނަވާ ކަމަށް ފުވައްމުލަކުގައި އަޑުފެތުރެން ފަށައިފިއެވެ.\nމުހަޢްމަދު މަލީހަާއި އާއިލީ ގޮތުން ގާތް ގުޅުމެއް އޮންނަ މުހައްމަދު މުމްތާޒް ވޯޓުގައި ބައިވެރިވެ ވަޑައިނުގަތީ ދެންއަންނަ މަޖިލިސް އިންތިޚާބުގެ އިންތިޚާބުގައި މަލީހުގެ އާއިލާއިން މުމްތާޒަށް ތާއިދުކޮށްދޭނެ ކަމަށް ބަލައިގެން ކަމަށްވެސް ފުވައްމުލަކުގައި ވަނީ އަޑުފެތުރިފަ އެވެ. އަދި ހަމަ މަލީހުގެ އާއިލާއިންވެސް ކެންޑިޑޭޓެއް ނެރޭނެ ކަމުގެ އަޑުވަނީ ފެތުރިފައެވެ.\nމި ގޮތަށް އަޑު ފެތުރުނު ކަމުގައިވިޔަސް އެމްޑީޕީ ފުވައްމުލަަަކުގެ ބައެއް ދާއިރާ ތަކުގެ ރައީސުން އަދި ބައެއް މަޖިލިސް މެންބަރުން ވަނީ މުމްތާޒް ވޯޓުގައި ބައިވެރިވެ ވަޑައިނުގަންނަވާކަން “ފުވައްމުލައް ޓައިމްސް” އަށް ކަށަވަރުކޮށްދީފަ އެވެ. މަލީހުގެ އިތުބާރު ނެތްކަމުގެ މައްސަލާގައި އެމްޑީޕީން ވަނީ ތްރީލައިން ވިޕެއް ނެރެފައެވެ. މިކަމާއި ގުޅޭގޮތުން މަޢުލޫމާތު ހޯދުމަށް ޕާޓީގެ ޕީޖީ ލީޑަރ އަލީ އާޒިމާއި ގުޅޭތޯ ފުވައްމުލައް ޓައިމްސް އިން ކުރި މަސައްކަތް ވަނީ އާޒިމް ފޯނު ނުނަންގަވާތީ ނާކާމިޔާބުވެފަ އެވެ.\nމަލީހުގެ އާއިލާގެ ބައެއް ބޭބޭފުޅުން ދަނީ އެބޭފުޅުންގެ އާއިލާގެ ސަފުތަށް އޮތީ ބަދަހި ސަފުތަކެއްގެ ގޮތުގައި ރުކުރަވާލެވިފައި ކަމަށް ބުނަމުންނެވެ. ދެކުނު ދާއިރާގެ މަޖިލިސް މެންބަރު ކަންކުރެއްވި ގޮތުން އެ ވިދާޅުވާ އާއިލާގެ ސަފުތައް އޮތީ ބަދަހިކޮށް ކަން ޤަބޫލުކުރަން ޖެހެއެވެ.\nމަލީހުގެ އާއިލާގެ ބޭފުޅެއް ކަމުގައިވާ ޑރ. މުހައްމަދު ޖަމީލް އަހުމަދުގެ ކޮއްކޯފުޅު އަބުދުﷲ ޖަމީލު އަހުމަދު ފޭސް ބުކްގައި ކުރެއްވި ޕޯސްޓެއްގައި ވިދާޅުވެފައި ވަނީ..\nއަހަރެމެންނަކީ އަހަރެމެންގެ ލެއަށް އިހުތިރާމްކުރަން ދަންނަ އަދި އެ ލޭ ހިނގާ އަޚުންނާއި އުޚުތުން ދެކެ ލޯބިވާ ބައެއް. އަހަރެމެންގެ މާމަ އާއި މާފަ (މަންމަގެ ބައްޕަ) އަދި މުޅި އާއިލާއަކީ އެއްވެސް ބަޔަކާ ޒާތީ އަދި ހަސަދަވެރިކަމެއް ބޭއްވި ބައެއް ނޫންކަން މުޅި ދޫނޑިގަމު އެންމެން ދަންނާނެ.\nއެ ދެ މީހުންނާއި ދަރިން އަހަރެމެން ތަރުބިއްޔަތުކުރީ ރީތި އަޚުލާގާއި އިސްލާމް ދީނުގެ ތަހަރައިގެ ތެރެއިން. އަދި އަހަރެމެންނަށް ލިބިފައިވާ ތައުލީމަކާއި ހުނަރުގެ ބޭނުން ހެޔޮގޮތުގައި ހިފައި މަސައްކަތްކުރަނީ އެހެން ބަޔަކަށް ބަރޯސާނުވުމަށް. އަދި ވެސް މަސައްކަތްކުރަނީ ކާބަފައިންނާއި މައިންބަފައިން ދަސްކޮށްދިން ތަރުބިއްޔަތުން އަވަށާއި ރަށާއި ގައުމުގެ މުސްތަގުބަލަށް ރަނގަޅު ޖީލެއް އުފެއްދުމަށް.\nމުމްތާޒުގެ ކެމްޕެއިން ޓީމުގައި އިސްކޮށް ހަރަކާތްތެރިވި ބައެއް ފަރާތްތަކުން ލޯކަލް ކައުންސިލް އިންތިޚާބުގައި ކެމްޕެއިން ކުރައްވަނީ އިދިކޮޅު ފަރާތްތަކަށެވެ.\nކައުންސިލް އިންތިޚާބާއި ދިމާކޮށް ކެންޑިޑޭޓުން ތަސްބީހަ އެއްހެން “ޕާޓީ މީހާއަށް” ވޯޓް ކިޔަމުންދާއިރު ޕާޓީގެ މަޖިލިސް މެންބަރުންގެ އަމަލުތައް މިފަދައިން ހުރުމުން ރައްޔިތުން ދަނީ “ޕާޓީ މީހާއަށް” ވޯޓް އެ ކިޔާ ކިޔުމާއި މެދު ޝައްކުގެ ނަޒަރަކުން ދެކެމުންނެވެ.\nމަޖިލީހުގައި ނެގި ވޯޓުގައި މަލީހުގެ އިތުބާރު ނެތްކަމަށް ފެންނަ ކަަމަށް ވޯޓު ދެއްވީ ޖަަލްސާގައި ބައިވެރިވެވަޑައިގެންނެވި 70 މެމްބަރުންގެ ތެރެއިން 59 މެމްބަރުންނެވެ. އެގޮތަށް ފާސްކުރަން ނުފެންނަ ކަމަށް އެއް މެމްބަރަކު އަދި ވަކި ކޮޅަކަށް ވޯޓު ނުދެއްވާ ހަތަރު މެމްބަރަކު ތިއްބެވި އެވެ.


Velana airport gai2boateh jehi accidenteh hingaifi | Mihaaru\nވެލާނާ އިންޓަނޭޝަނަލް އެއާޕޯޓުގައި ޕާކުކޮށްފައި ގަތަރު އެއާވޭސްގެ މަތިންދާބޯޓެއް. މިއަދު ހެނދުނު ޖެއްސި އޭޝިއާގެ ބޯޓެއްގެ ފިޔަގަނޑުން ޖެހި ބޯޓަށް ވަނީ ގެއްލުން ލިބިފައި.\nވެލާނާ އިންޓަނޭޝަނަލް އެއާޕޯޓުގައި ދެ ބޯޓެއް ޖެހި އެކްސިޑެންޓެއް ހިނގައިފި\n07 ޖުލައި 2018 - 14:06 18 comments\nވެލާނާ އިންޓަނޭޝަނަލް އެއާޕޯޓް (ވީއައިއޭ)ގައި ޕާކު ކޮށްފައި އޮތް ގަތަރު އެއާވޭސްގެ މަތިންދާބޯޓެއްގައި މިއަދު އެއާ އޭޝިއާގެ ބޯޓެއް ޖެހި އެކްސިޑެންޓެއް ހިނގައިފި އެވެ.\n"މިހާރު"އާ ވާހަކަ ދެއްކެވި، އެއާޕޯޓުގެ އޮފިޝަލަކު ވިދާޅުވީ މިއަދު ހެނދުނު 9:30 ހާއިރު ޖެއްސި އެއާ އޭޝިއާގެ މަތިންދާބޯޓުގެ ފިޔަގަނޑަކުން ޖެހި، އެކްސިޑެންޓް ވެފައި ވަނީ އޭޕްރަންގައި އޮތް ގަތަރު އެއާވޭސްގެ ބޯޓުގައި ކަމަށެވެ. އެ ހާދިސާ ހިނގީ އެއާ އޭޝިއާގެ ބޯޓު ޖެއްސުމަށް ފަހު، މީހުން ބޭލުމަށް އޭޕްރަންއާ ކައިރި ކުރަނިކޮށް ކަމަށް ވެސް އޭނާ ވިދާޅުވި އެވެ.\nއެ ހާދިސާގައި ގަތަރު އެއާވޭސްގެ ބޯޓުގެ ފިޔަގަނޑަށް ގެއްލުން ލިބިފައި ވެ އެވެ.\nއެ ހާދިސާ ހިނގިއިރު އެއާ އޭޝިއާގެ ބޯޓުގައި ފަސިންޖަރުން ތިބިއިރު، ގަތަރު އެއާވޭސް އިން ދިޔައީ ބޯޓު ފުރުވާލަން ބޯޑިން އަށް ތައްޔާރު ވަމުންނެވެ.\nއެއާ އޭޝިއާގެ އޮފިޝަލަކު ވިދާޅުވީ އެކްސިޑެންޓުވި ބޯޓުން ފުރަން ތިބި ފަސިންޖަރުން މިރޭ ފުރުވާލުމަށް މަސައްކަތްކުރަމުން އަންނަ ކަމަށެވެ. އަދި ގަތަރު އެއާވޭސް އިން އަންނަނީ އެހެން ބޯޓެއް ހަވީރު ގެނެސް، ފަސިންޖަރުން ފުރުވާލަން މަސައްކަތްކުރަމުންނެވެ. އެ ބޯޓު ފުރަން ހަމަޖެހިފައި ވަނީ ހަވީރު 6:30 ގަ އެވެ.\nވެލާނާ އެއާޕޯޓު ހިންގާ މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް)ގެ އޮފިޝަލަކު ވިދާޅުވީ، އެ ހާދިސާ ތަހުގީގު ކުރަމުން އަންނާތީ އެއްވެސް ތަފުސީލެއް ދެވެން ނެތް ކަމަށެވެ. އަދި ދެ ބޯޓު އޮތީ އެ އެއާޕޯޓުގައި އެ މައްސަލައިގެ ތަހުގީގަށް ޕާކުކޮށްފައި ކަމަށް ވެސް އޭނާ ވިދާޅުވި އެވެ.\n"ބޯޓަށް ލިބުނު ގެއްލުންތަކާ ބެހޭ ގޮތުން އެއްޗެއް ބުނަން އެނގޭނީ ތަހުގީގަށް ފަހު. ދެ ބޯޓު ވެސް އޮތީ އެއާޕޯޓުގައި،" އޭނާ ވިދާޅުވި އެވެ.\nސިވިލް އޭވިއޭޝަން އޮތޯރިޓީގެ އޮފިޝަލަކު ވިދާޅުވީ އެކްސިޑެންޓުގައި އެއްވެސް ބޯޓަކަށް ބޮޑު ގެއްލުމެއް ވެފައި ނުވާ ކަމަށެވެ. އެ އިދާރާގެ ޓީމެއް އެއާޕޯޓު ގައި ހަރަކާތްތެރިވަމުން އަންނަ ކަމަށާއި އެކްސިޑެންޓުވި ދެ ބޯޓު ވެސް ދޫކޮށްލާނީ އިންސްޕެކްޝަނަށް ފަހުގައި ކަމަށެވެ.\nއިތުރު ލިޔުންތައް ވައިގެ ދަތުރުފަތުރު ގަތަރު އެމްއޭސީއެލް ވެލާނާ އިންޓަނޭޝަނަލް އެއާޕޯޓް އެއާ އޭޝިއާ އެކްސިޑެންޓް\nވެލާނާ އެއާޕޯޓު ރޭގަނޑު 9ން ހެނދުނު6އަށް ބަންދު\n6 months ago 52\nއެމްއޭސީއެލް އަށް ސީއީއޯއެއް ހޯދަން އިއުލާންކޮށްފި\nވީއައިއޭގެ އިރުމަތީ އޭޕްރަން ޖެޓްތަކަށް ހުޅުވާލައިފި\nކަންގަނާގެ ގެ ކައިރީގައި ފުލުހުން ފޯރިމަރަނީ\nފައިވާނާއި ބޫޓު އެއްކުރާ ހިޔަޅެއް


MDP Candidatun Thibee Baraabarah Thayyaru Vegen, Vote Dhee: Raees Solih - Vaguthu\nއެމްޑީޕީ ކެންޑިޑޭޓުން ތިބީ ބަރާބަރަށް ތައްޔާރުވެގެން، ވޯޓުދީ: ރައީސް\nރައީސް އިބްރާހިމް މުހައްމަދު ސޯލިހް މިއަދު ފާރެއްގައި ކެމްޕެއިން ޕޯސްޓަރު ހަރު ކުރައްވަނީ. --- ވަގުތު އިމޭޖަސް: އިބްރާހިމް ޝާބިލް\nކުރިއަށް އޮތް ލޯކަލް ކައުންސިލް އިންތިހާބަށް ނުކުންނަ އެމްޑީޕީގެ ކެންޑިޑޭޓުން ތިއްބެވީ "ބަރާބަރަށް ތައްޔާރުވެގެން" ކަމަށާއި އެ ކެންޑިޑޭޓުންނަށް ވޯޓު ދެއްވުމަށް ރައީސް އިބްރާހިމް މުހައްމަދު ސޯލިހް ރައްޔިތުންގެ ކިބައިން މިއަދު އެދިވަޑައިގެންފިއެވެ.\nސަރުކާރު ކޯލިޝަންގެ އެންމެ ބޮޑު ޕާޓީ، އެމްޑީޕީގެ ކެމްޕެއިން ޕޯސްޓަރު ހަރުކުރުމުގެ އިވެންޓު ފައްޓަވައި ދެއްވުމަށް ފަހު، ނޫސްވެރިންނާ ވާހަކަފުޅު ދައްކަވަމުން ރައީސް ސޯލިހް ވިދާޅުވީ އެމްޑީޕީގެ އަމާޒަކީ ކުރިއަށް އޮތް ލޯކަލް ކައުންސިލް އިންތިހާބު ބޮޑު ތަނުން ކާމިޔާބު ކުރުން ކަމަށެވެ. ލޯކަލް ކައުންސިލް އިންތިހާބު ކާމިޔާބު ކުރަން ޖެހޭ މުހިންމު މަގްސަދުތަކެއް ހުރި ކަމަށް ވެސް އެމަނިކުފާނު ވިދާޅުވިއެވެ.\nއެމްޑީޕީން ކުރިއަށް ގެންދިޔަ ކެމްޕެއިން ޕޯސްޓަރު ހަރުކުރުމުގެ ރަސްމިއްޔާތުގައި ރައީސް އިބްރާހިމް މުހައްމަދު ސޯލިހާއި މަޖިލިހުގެ ރައީސް މުހައްމަދު ނަޝީދާއި އެމްޑީޕީގެ ސެކްރެޓަރީ ޖެނެރަލް އަދި މާލޭގެ މޭޔަރު ކަމަށް ވާދަ ކުރައްވާ އަނަސް. --- ވަގުތު އިމޭޖަސް: އިބްރާހިމް ޝާބިލް\nއެމަނިކުފާނު ވިދާޅުވި ގޮތުގައި ލާމަރުކަޒީ ނިޒާމަށް ދާދި ފަހުން ގެނައި ބަދަލުތަކުގެ ސަބަބުން ކައުންސިލްތަކަށް ބާރުތަކެއް ދީފައި ހުރުމުން ސަރުކާރުން ހިންގަން ޖެހޭ މަޝްރޫއުތަކަށް ކައުންސިލްތަކުގެ އެއްބާރުލުމާއި އެހީތެރިކަން ވަރަށް ބޭނުމެވެ.\n"އެހެންވީމަ، ކުރިއަށް އޮތް އިންތިހާބުގައި ސަރުކާރުގެ އެޖެންޑާ ތަންފީޒު ކުރާނެ ބަޔަކު ކައުންސިލްތަކުގައި ތިބުމަކީ ވަރަށް މުހިއްމު ކަމެއް. އެހެން ބަލާ އިރު، އަޅުގަނޑުމެންނަށް ގަބޫލު ކުރެވެނީ އެމްޑީޕީގެ ކެންޑިޑޭޓުން މިކަމަށް ބަރާބަރަށް ތައްޔާރަށް ތިބި ކަމަށް،" ރައްޔިތުންގެ މަޖިލިހުގެ ރައީސް، މުހައްމަދު ނަޝީދާއި މަޖިލިހުގެ މެމްބަރުންނާއި ގިނަ އަދަދެއްގެ އާންމުން ބައިވެރިވި މި ހަރަކާތުގައި ރައީސް ސޯލިހް ވިދާޅުވިއެވެ.\nރައީސް ވަނީ ކުރިއަށް އޮތް ލޯކަލް ކައުންސިލް އިންތިހާބުގައި ސަރުކާރަށް ތާއީދު ކުރައްވާ އެމްޑީޕީގެ ހުރިހާ ކެންޑިޑޭޓުންނަށް ވޯޓު ދެއްވުމަށް އިލްތިމާސް ކުރައްވައިފައެވެ.\nރައީސް އިބްރާހިމް މުހައްމަދު ސޯލިހް މިއަދު ކެމްޕެއިން ޕޯސްޓަރެއް ހަރުކޮށްދެއްވަނީ. --- ވަގުތު އިމޭޖަސް: އިބްރާހިމް ޝާބިލް\nއެމަނިކުފާނު ވިދާޅުވި ގޮތުގައި ނިމިދިޔަ ރައްޔިތުންގެ މަޖިލިހުގެ އިންތިހާބުގައި އެމްޑީޕީ އަށް ބޮޑު މެޖޯރިޓީ އެއް މަޖިލިހުން ދިން އިރު، ރައްޔިތުން އަދިވެސް ތިބީ ހަމަ އެ މިސްރާބަށް ދަތުރު ކުރަން ވިސްނައިގެންނެވެ.\n"އެހެންކަމުން އަޅުގަނޑަށް ގަބޫލު ކުރެވެނީ އެއަށް ވުރެ ބޮޑުކޮށް އިންތިހާބު ކުރެވޭނެ ކަމަށް،" އެމްޑީޕީގެ ހަރުގެ ކައިރީގައި ހުންނަވައި ރައީސް ވިދާޅުވިއެވެ.\nއެމްޑީޕީން ކުރިއަށް އޮތް ލޯކަލް ކައުންސިލް އިންތިހާބަށް ބޭނުން ކުރާ ސްލޯގަންއަކީ "ރަށްވެހި ފަތިސް"އެވެ.\nފެބުރުއަރީ 15, 2020 10:07\nޤައުމުފެ ހަރުމުދާ ވިއް ކަން ތައްޔާރަށް ތިބިވާހަ ކަ ރައީސްމީހާގެ ދުލުން އެވިދާޅުވަނީ ، އަވަހަށް ވޯޓް ދެއްވާ ،،، ކެނެރީވައިރަސް\nކެނެރީވައިރަސް ،ކެނެރީވައިރަސް ، ކެނެރީވައިރަސް\nފެބުރުއަރީ 15, 2020 10:25\nމި ވެރިކަން އައިފަހުން ރައްޔިތުންނަށް ދޮގުހެދުމައި އޮޅުވާލުމާއި ކޮރަޕްޝަން އިންތިހާއަށް ގޮސް ރޯމާދުވާލު މަގުމަތީގައި މަސްތުވުމައި ޒިނޭކުރުމާއި ދީނަށް ފުރައްސާރަ ކުރުން އިތުރުވެގެން ގޮސްފައި ވާތީ ރައްޔިތުން މިފަހަރު ބޮޑު ތަނުން އެމްޑިޕީއަށް ނޫނެކޭ ބުނާނެ. ކުރިއަށް އޮތް ލޯކަލް ކައުންސިލް އިންތިހާބުން އެމްޑިޕީ ބަލިކޮށް އޭގެފަހުން ބައިބަޔަށް އެމްޑިޕީ ކުދިކުދިވެ ސަރުކާރުން އަމިއްލައަށް އިސްތިއުފާ ދޭނެ ﷲ ގެ އިރާދަފުޅުން\nފެބުރުއަރީ 15, 2020 10:10\nފެބުރުއަރީ 15, 2020 10:13\nކުދީންނޭ ވޯޓްދޭން އަވަހައް ނިކުމޭ ގައުމުގައި ބާކީ ދެން އޮއް ތަންކޮޅުވެސް މޮޅުގޮތަކައް ބޭރުގެ ބަޔަކާ ހަވާލް ކޮއްލެވޭތޯ ބަލަން ވޯޓްދީދީފައި އައްޖަހާ މާމަދަރިން ނަށް މިގައުމު ފެނުނަ ދީގެންނުވާނެ\nފެބުރުއަރީ 15, 2020 10:14\nކޮވިޑް 19 އެޖެންޑާ 19 މީފަހުގެ ތާރީޙުގާ މުޅި ދުނެޔެ ދެކެފާނުވާފަދަ ބިރުވެރި ފަނާކުރަނިވި 2ވަބާ ދިވެހިންނޭ ހޭއަރާ އެމްޑީޕިއަށް ދޭ ކޮންމެ ވޯޓަކީ މިބިރުވެރި ވައިރަސް ފެތުރުމަށްދެވެ ބާރެއް އިސްލާމދީނާ މިގައުމު އިންޑިޔާގެ އަޅުވެތިކަމަށް މިއޮއްދަނީ ވައްކަމާ މަކަރާހީލަތުން މުޅިގއުމު ބަގުރޫޓް ވަނީ މުޅިގައުމު ދިރުވާލާ ވިއްކާ ހުސްކުރަނީ މިވަބާއިން ސަލާމތްވެތޯ އެންމެން ނިކުމެ މިގައުމުން ތިވައިރަސް ނައްތާލންޖެހޭ ކެންސަރަށްވުރެ ނުބާ ލާދީނީ ވައްކަްކުރުމާ ފޭރުމާ ފާސިސް އަމަލް ތަށް ހައްދުފަހަނަޅާ މިދަނީ މީ ފަހު ފުރުސަތު\nފެބުރުއަރީ 15, 2020 10:29\nހުޔޮނުވާނެ އެ ކަ ކުވެސް ވޯޓު ނުދޭތި މޑޕ އައް. ކޮންމެވެސް އެހެން ޕާޓީޔަ ކަށްދީ ހެޔޮނުވާނެ. ބަލަބަލަ ހުއްޓާ ގައުމު ހަލާއް ކުވަނީ ވިސްނާ މީ ފަހުފުރުސަތު. ޒަޔަނިސްޓު ޔަހޫދިންނައްވުރެ މޑޕ ގެ ބޮނޑަތި މީހުއްނުބައި ވާނެ.\nފެބުރުއަރީ 15, 2020 11:02\nމަގޭ ވޯޓެއް މަގޭ ކިރި ޔާވެސް ބަސް ވިކޭ މީހެއްގެ ވޯޓެއް އެމްޑީޕީ އަ ކައް ނުލި ބޭނެ\nފެބުރުއަރީ 15, 2020 10:32\nވީވައުދު ނުފުއްދާތިބެ ގޭގޭގެފާރުތަކާއި މަގުތަށް މުޑުދާރުކުރަން ކީއްކުރަންހިއްޕާހާ ނާގާބިލް ބައިގަޑެއްގެ ފޮޓޯތަކެއްތަތިއީކަމެއްވާނަމަ ކަމެއްކޮއްދެވޭވަރުގެ ތެދުވެރިކަމާއި އަމާނާތްތެރިކަމެއް ހުރިބައެއްނަމަ ރަގަޅު ވޯޓްދީގެން ތިޔަބަޔަކަށް ބޮނޑުމުސާރަލިބޭތީ އަތްޖަހަން . ނިކަމެތިވާރައްޔިތުމީހާގެ ހައްގުތަކާއި މެދު ވިސްނާނުލާބަޔަކު ތިމާމެން ގެ އައްބޮނޑިއަށް ބައިވަރުގަޑެއްއަޅާއައުވާނުންނަށް ބައިއަޅާތީ ރައްޔިތުން ތިކަމުގަ ބައިވެރިވާނެވެސް ކަމެއްނެތް . ހާދަ އަމިއްލައެދުން ބޮނޑު އަމިއްލަ އެޖެންޑާއެއް ކުރިއަށް ނެރެގެން ރައްޔިތުންނަށް ކޮންފަދަބޮނޑު ލަދެއް ތިދެނީ ތިޔަބަޔަކު ބަޑުފުރާކައިގެން ތިބޭއިރު ދިރިއުޅުމުގެ އަސާސީހައްގުތަކުން މަހްރޫމުވާމީހުން ގިނަވުން އެއީ ތިޔަބަޔަކު ރައްޔިތުންނަށް ކޮއްދޭ ހެއުވެރިކަމެއްގެ ސަބަބުން ވާކަމަކީތަ ؟ތިޔަބަޔަކަށް ހުރިހާބާރުތަކެއް ދީގެން ރައްޔިތުން ނިކަމެތިވުން އެއީތިޔަބަޔަކަށް ލާޒިމް ކުރާކަމަކީތަ ؟. ތިޔަބަޔަކު ދުނިޔެ އުޅޭއިރު ދުނިޔެއަށް ފޮނުންވީތީ އަސާސީހައްގުތަކުން މަހްރޫމުވެ ނިކަމެތިރައްޔިތުމީހާގަނަތެޅެން ޖެހޭނެތަ؟އަޅުވެތިކުރުން . ނޫން އެހެންކަމެއްނުކުރޭސައިޒަށް ކަޑާލުން އެއީތިޔަބައެއްގެ މަގްޞަދު .\nފެބުރުއަރީ 15, 2020 10:35\nއެމްޑީޕީ ކެނޑިޑޭޓުންނަށް ވޯޓު ނުލިބުނުނަމަ ބަދަލުގެ ގޮތުގައި މި އަހަރަށް ކަނޑައެޅި 38 ބިލިއަން ރުފިޔާ ބަދަލުގެ ގޮތުގައި ބަހައި ހުސްކޮށްލާނަން............ އެހެންނު ކިނބުލާ!\nފެބުރުއަރީ 15, 2020 10:41\nސީޕްލޭން ޓާމިނަލް ނުއަގުގަ ޓިއެމްއޭ އަށް ދީފިނަމަ އަހަރެން ނާއި އަހަރެންގެ އާއިލާގެ ވޯޓް އެމްޑީޕީ ކެންޑިދޭޓުންނަށް ނުދޭނަން. އެއީ ކިތަންމެ ގާބިލް އަދި ކިތަންމެ ރަނގަޅު މީހަކަށް ވިއަސް ނުދޭނަން.\nފެބުރުއަރީ 15, 2020 10:52\nއަންނި ތި މީހުން ގެ ވެރި އަކށް ހުރިހާ ދުވަހކު ނުދޭނަން\nފެބުރުއަރީ 15, 2020 11:04\nމޑޕ ކެންޑިޑޭޓުން ބަރާބަރަށް ތައްޔާރުވެގެންތިބީ ގައުމު ފުޑާލާން. އިސްލާމްދީން މިގައުމުން ފުހެލާން، ރައްޔިތުންގެ މާލިއްޔާ އެކުވެރިންނަށް ބަހާލަން، ވެރިކަން ކުރަން ނޭގޭ މީހަކުގެ ވެރިކަން ދިފާއުކުރަން، އިސްލާމްދީން ދެކެ ލޯބިވާ މީހަކު، މިގައުމު ދެކެ ލޯބިވާ މީހަކު މޑޕ އަށް ވޯޓް ނުދޭނެ.\nފެބުރުއަރީ 15, 2020 11:08\nތެދެއް. އެހުރީ ކައިހުސްކުރުމުގެ އެގްރިމެންޓްތައް ހަދައި ރޫޅާ މުގުރާ ބިންދައިގެންވެސް ދައުލަތް ހުސްކުރަން ތައްޔާރުވެގެން. ސިސްޓަމު ތެރެއިން މިކަންކުރާނީ. ވޯޓުލާކުދިންނަަށް އޮތީ ބީރުބޮލުގެ ފައިސާގެ ޝަރީޢަތުން އަގުދިން ގޮތަށް ލާރިގަނޑު އަޅާފައި ދަޅުހަލުވާލިމާ އިވޭ އަޑު. ލާރިގަނޑު އޮންނާނީ ސިސްޓަމު ހިންގާލި މީހުންނަށް.\nފެބުރުއަރީ 15, 2020 11:20\nޢިގުނީތާ ފާރުތައް ހަޑިކުރާމީހުން ދެންބުނާނެ އަމިއްލަހަރުދުގައި ކުލަލާށޭ\nފެބުރުއަރީ 15, 2020 11:34\nމިނާޤާބިލު ސަރުކާރުގެ ސިފަތައް\nޢުޒުރުދެއްކުން ، ސަަކުވާކުރުން ‘ ބަޖެޓް ހުސްކުރުން، ބަދަލުދިނުނުގެނަމުގައި މެގަޕުރޮޖެކްޓް ހިންގުން، ދޮގުހެދުމާއި، މަކަރުހެދުން، ރައްޔެތުންގެ އަސާސީހައްޤުތަކައް އިހުމާލުވުން،.ރައްޔެތުން ބިކަވުން ،ޤައުމުބޭރުމީހުންގެ އަތްދަށުވުން\nފެބުރުއަރީ 15, 2020 11:35\nތި ބައިގަނޑާއިގެން އުޅޭނީ ލާދީނީ ވަގުން\nޢެންމެހާ ލޮބުވެތިރައްޔިތުންނޭ ވަރައް އާދޭހާއެކު މިދަންނަވަނީ ތިރައްޔިތުން މިޤައުމު ހަލާކުކުރައްވަން ބޭނުން ނޫންނަމަ އެމްޑީޕީގެ އެއްވެސް ކެންޑިޑޭޓަކައް ވޯޓުނުދެއްވާ\nފެބުރުއަރީ 15, 2020 12:08\nޤައުމުގެ ރައީސް މިދަރަޖައަށް ވެއްޓުނީމަ ދެން ދައްކާފަ ނުދައްކާނީ ކޮން ވާހަަކައެއް.... ޤައުމު ސުންނާފަތި ކޮށްފި..\nތިޔަ ޕޯސްޓަރެއް ފެނިފައި އައީ އަމަށަކު ހިންޏެއް ނޫން. ރަށްވެހި ފަތިހަކަށް އަލިވުލުވައި ރަށްވެރި ތަރައްގީ ބާރަށް ގެނެސް ބްރިޖް އަޅައި، މާސިންގާ ދިގުމަގުތައް މާލެއާއި ހައްދުންމަތީގައި ހަދައި، މާސިންގާ މާނަލަ ޕާކެއް ހުޅުމާލޭގައި ހަދައި، ހުޅުމާލޭގެ ދެވަނަ ފިޔަވަހި ހިއްކައި މާސިންގާ ބޮޑެތި އިމާރާތްތައް ބުރިބުރިއަށް އަޅައި، އެއަރޕޯޓުގެ ބޮޑު ތަޞައްވުރެއް ދައްކައި މިކަންކަމަށް ފައިސާ ހޯދައި މަސައްކަތް އޮތީ ފަށާފަ. އަދި މުޅި ރާއްޖޭގެ އެއްކޮޅުން އަނެއްކޮޅަށް ފުޓްސެލް ދަނޑުތައް އަޅައި ހުޅުވައި ރައްޔިތުންނަށް ހާއުފާވެރިކަން ގެނެސްދީ، ދައުލަތުގެ ރިޒާވް ދުވަހު ނުދާހައި މައްޗަށް ގެންގޮސް އައިޖީއެމްޗާ އިންވެގެން ލޮލުކޮޅަށް ނުފެންނަވަރުގެ އިމާރާތެއް އަޅައި އެމްއާރއައި ގެނެސް، ހިތުގެ ޚާއްޞަ ފަރުވާގެ ނިޒާމުތަކާއި ޑަޔަލިސިސް މެޝިންތައް ބަރިބަރިއަށް އަތުރައި ތަރައްޤީއަކީ ކޮބައިކަން އޮތީ ރައްޔިތުންނަށް އަންގައިދީ، ރަށްވެރި ތަރައްޤީގެ ނަމުގައި އޮތީ މާސިންގާ ފޮތެއް ނެރެފައި. މިހެން އޮއްވައި ރަށްވެރި ފަތިސް ޖަހާލައިގެން ނުކުތީމާ ހިނި ނާންނަންވީ ކީއްވެ؟ ކޮޕީކުރުން ނޫންކަމެއްވެސް މިވެރިންނަށް ކުރަން ނޭގެނީ. ފަތިހު ނެހޭލެވޭ ބަޔަކަށް ފަތިހުގެ މާނަވެސް ނޭނގޭނީތާ ދޯ. ފަތިހުގެ މާނައަކީ، ފަޖުރުގެ ތަރި އެރީއްސުރެ އޮއްސުމާ ދެމެދު ކަމާއި، އެއީ ކަމެއްވާން އުޅޭކަމުގެ ކޮޅުމަތިކަންވެސް ނޭގޭނީތާ. ފަޖުރު ތަރިއަކީވެސް އެހާ ގިނައިރު ހުންނަ އެއްޗެއް ނޫންކަންވެސް ނޭގެނީތާ. ވީމާ، ތިޔަ ރަށްވެހި ފަތިހަކީވެސް ކުއްލިއަކަށް އަރާފައި އިސާހިތަކު އޮއްސިގެންދާނެ ކަމެއްތާ. މީހަކު ކިޔާފައި އޮތް ނަމެއް ކޮޕީކޮށްފައި މޮޅު ނަމެއް ކިޔަން ހަދައިގެން ތިވެސް ތި އޮތީ އަތަށް ގޮވާފައި.\nފެބުރުއަރީ 15, 2020 12:13\nކޮވިޑް 19 އަދި އެޖެންޑާ 19 މިއީ މުޅި ިއންސާނިއްޔަތަށް ހުރި ވަބާއެއް...\nފެބުރުއަރީ 15, 2020 12:21\nވޯޓު ގަނޭ ! ޢެކަންވެދާނެ! ޢެހައްގުވިއްކާލާ ބަޔަކު އެބަތިބި! ޙުރިހާ ބާރެއް ހޯދައިގެން ތިބެމެމިވެރިންނަކަށް ކަމެއްނިކުރެވޭ! މިހިލާންނަގެ ހޮބީ އައްކޫ އިންތިހާބެ ގަތުން! ޢެކަމަށް ތާއީދު ކޮށް ދެން އަތްޖަހަގަ!\nޔާ ﷲ އެމްޑީޕީގެ ނުބައި ރޭވުންތަކުން މިޤައުމު ސަލާމަތްކޮށްދެއްވާށި. އެބައި މީހުން ބަލިކަށި ކުރައްވާ އެމީހުންގެ ކިބައިން ދިވެހީން ސަލާމާތްކޮށްދެއްވާށި\nޔާ ﷲ އެމްޑީޕީގެ ނުބައި ރޭވުންތަކުން މިޤައުމު ސަލާމަތްކޮށްދެއްވާށި. އެބައި މީހުން ބަލިކަށި ކުރައްވާ އެމީހުންގެ ކިބައިން ދިވެހީން ސަލާމާތްކޮށްދެއްވާށި.\nފެބުރުއަރީ 15, 2020 12:46\nފެބުރުއަރީ 15, 2020 13:05\nރަގަޅަށް ތިބުނީ. ވައްކަން ކުރަން، ގައުުމު ވިއްކާލަން ތައްޔާރަށް ތިތިބީ. ޢެކަމަކު ބުނަންތަ؟ ދިވެހިން މިތިބީ ތިއަށްވުރެ ތައްޔާރަށް ކަމަރު ބަނދެ މިގައުމު ވަގުންނާއި ޚާއިނުންގެ ކިބައިން ސަލާމަތްކުރަން. އެކަން ދިވެހިން ކުރާނެ.\nފެބުރުއަރީ 15, 2020 13:16\nނުދޭނަން. ތިއީ ދޮގުހަދާބައެއް. ދައްޖާލު ގެންނަން ބޭނުންވާ މީހުން ދޮގުހަދާނީ.\nފެބުރުއަރީ 15, 2020 13:18\nވޯޓް ވަގު ކީކޭ ތިކިޔަނީ. މިގައުމުގައި ތިބީ އަދި ދިވެހިން. ކަލޭމެން މިގައުމު ތި ބަދަލު ޖުރަނީ އިންޑިޔާ ސްޓޭޓަކަށް. އެކަމަށް ތާއީދު ކުރާ ދޮޅުރޯނާއިން ކައިރީ ތިހެންކިޔާ.\nފެބުރުއަރީ 15, 2020 14:09\nރައްޔިތުން ބަނޑައްޖެހެމުން މިދަނީ އިބޫ ވެރިކަމައްގެންނަންވޯޓް ދެވުނީތީ ވަރައްހިތާމަކުރަން އިރާދަކުރެއްވިއްޔާ މިފަހަރު ވޯޓެއްނުދޭނަން ބޮޑުތަނުން ބަލިވެސްކުރާނަން އާމީން\nފެބުރުއަރީ 15, 2020 14:20\nގައުމު ހަފުސް އަރުވާ ލަން ކެނެރީ ގްރޫޕް އޮތީ ތައްޔާރަށް.\nފެބުރުއަރީ 15, 2020 14:22\nޖަރީމާތައް ފޮރުވަން ސާބެމެން ޝައުނާ ޝިއުނާމެން ކުންފުނި ހަދައިގެން އެގްރީމަންޓްތައް ހަދާފަ ހުރީ. ގައުމުހަފުސް އަރުވާލަން ތައްޔާރު.\nފެބުރުއަރީ 15, 2020 14:26\nގައުމު ލޫޓުވާލަން ތައްޔާރު ވެގެން. ޢެންއަހަރާ ތިންމަސް ތެރޭ ކުރެވުނުވަރު ކުޑަވެގެން.\nރައީސް ނަޝީދު ކައިރިނު ކުރާތި ނުހޮވޭނެ. ސޯބެ އާ ޝިފާއަށް ލިބުނުލަނޑު ލިބޭނީ\nއެންމެ ވަރުގަދަ މުސްތަގިއްލު ކޮމިޝަން (ޖުޑީޝަލް ސަރވިސް ކޮމިޝަންގެ) މެމްބަރ (ނަޝީދު) ސިޔާސީ އެންމެ ވަރުގަދަ ހަރަކާތްތަކުގަ އުޅުއްވަމުން މިދަނީ. ކޮންމެ ރެއަކާ ކޮންމެ ދުވަހަކު ތަކުރާރުކޮށް. ސުވާލަކީ މިގޮތަށްކަންތައް ކުރަން ޖެހޭ ގޮތަށް ގާނޫނު ތަކާއި ގާނޫނު އަސާސީ ދަމަހައްޓާ މަޖްލީހަކާއި އެމަޖްލިސްގެ މެމްބަރުން އިންސާފް ގާއިމް ކޮށްދިނުމުގެ ފިކުރުހުރީ ކިހާ ވަރަކަށްތޯ؟ ނުވިތާކަށް މިކަން ހުއްޓުވަން ވައުދުވެގެން އައި ވެރިކަމެއްގެ ވައުދު ފުއްދިފައި ވަނީ ކިހާ ވަރަކަށްތޯ؟\nފެބުރުއަރީ 15, 2020 15:44\nކަމުދާ ވެރިކަމެއް ދެން ދިވެހިންނަށް ފެނިދާނެބާ؟ ޔާމިންވެސް ކަމަ ކު ނުދޭ އިބޫވެސް ހަމަ އެހެން އަދި މިފެންނަނީ\nފެބުރުއަރީ 15, 2020 16:27\nމިޤައުމު އަނދާ އަޅިޔައްލީ ވެސް ތިބައިގަނޑު. ނުވިތާ ކަށް މި ޤައުމު ބޭރުގެ އަޅުވެތި ކަމަށް ވެސް ތި ދުއްވާލަނީ ތިބައިގަނޑު. މިހާރު ތައްޔާރު ތިވަނީ މި ޤައުމުގެ އިސްލާމް ދީނާ މި ޤައުމުގެ މިނިވަން ކަން ހިސޯރު ކުރަން . އަންނި އަ ކީ ބޮޑު ކާފަރެއް. އެ ކާފަރުގެ ފަހަތުން ދުވާނީވެސް ކާފަރުން. މި ޤައުމުދެ ކެ ލޯބިވާ ދަރިންނޭ ހެޔޮނުވާނެ. މި ލާދީނީ އެމްޑީޕީ ގެ ކިބައިން މިޤައު ސަލާމަތް ކުރުމަށް މިފަހަރު މި ރީނދޫ ކުލަ ދުރައްލާ. ޢެހެން ނޫނީ ނި ކަމެތިވެ އަޅުވެތިވެ މި ޤައުމު ގެއްލި ހަލާކުވެދާނެ.\nފެބުރުއަރީ 15, 2020 16:44\nރައީސް އެމްޑީޕީ މަޖިލިސް ވެސް އެމްޑީޕީ އަދި ޖުޑީސަރީ ވެސް އެމްޑީޕީ ވީ އެއްވެސް ކަމެއްނެތް. ދެން ތިޔަބުނަނީ ކައުންސިލްތައް ވެސް ދޭށޭ. ހުރިހާފަހަރަ ކު ގުނބޯ ނުހެއްދޭނެ. ކައުންސިލްތަކުގެ މެޖޯރެޓީ ދިނީމަ ދެން ބުނެފާނެ. ހުރިހާއެންމެންގެ އަނބިިން ވެސް ދޭށޭ.\nފެބުރުއަރީ 15, 2020 16:51\nކަލޯ އެމްޑީޕީ މީހުންނަށް ފަތިސްވާއިރު އިރު ތިހުންނަނީ އަސުރަށް ފައިބާފަ\nފެބުރުއަރީ 15, 2020 18:37\nވޯޓު ދީގެން ކޮންމެނަތީޖާއެއްނުކުތަސް މޑޕ އަކީ ރިސްވަތާ އޮޅުވާލުމުން އެމީހުން ބޭނުން ނަތީޖާއެއް ނެރުމުގެ ގާބިލިއްޔަތު އޮއް ލާދީނީ ބައިގަނޑެއް.\nފެބުރުއަރީ 15, 2020 19:35\nލާދީނީ މީހެއްގެ ފަހަތުގައި އުޅޭ ބަޔަކަށް ވޯޓު ދޭނީ ލާދީނީ މީހުން.


Hayyaru Kuri Kamah Dhekevey Vaahaka Thah "Gopi" Bahu...\n5 މަސް, 1 ހަފްތާ,2ދުވަސް, 20 ގަޑި, 18 މިނެޓް, 29 ސިކުންތު ކުރިން 3080އައިޝަތު ޝިމްނާ\nއިންޑިއާގައި ޑައިމަންޑްގެ ވިޔަފާރި ކުރާ މީހެއްކަމަށްވާ ރާޖޭޝްވަރު އުދާނީގެ މަރާއި ގުޅިގެން ސްޓާ ޕްލަސް އިން ގެނެސްދިން ޓީވީ ސިލްސިލާ "ސާތު ނިބާނާ ސާތިޔާ" ގައި ގޯޕީ ބަހޫގެ ރޯލުން މަޝްހޫރު ކަން ހޯދި ޓީވީ ބަތަލާ ދެވޮލީނާ ބަޓަޗަރުޖީ ހައްޔަރު ކުރި ވާހަކަތައް އޭނާ ދޮގުކޮށްފިއެވެ.\nއެގޮތުން ދެވޮލީނާގެ ވަކީލު ބުނެފައިވަނީ އޭނާގެ ކްލައިންޓް ހައްޔަރު ކޮށްފައިވާކަމަށް ބުނެ އިންޑިއާގެ ނޫސްތަކުން ފަތުރާފައިވާ ޚަބަރަކީ ދޮގު ޚަބަރެއްކަމަށެވެ. އެގޮތުން ކަމުގެ ހަގީގަތް ނުބަލާ މިޑިއާގައި އެފަދަ ޚަބަރެއް ފެތުރުމަކީ ވަރަށް ޒިންމާދާރު ކަން ކުޑަ ގޮތަކަށް ކޮށްފައިވާ ކަމެއް ކަމަށްވެސް ވަކީލު ވަނީ ބުނެފައެވެ. އަދި އެ ޚަބަރުގެ ސަބަބުން ދެވޮލީނާއަށް އެކި ގޮތް ގޮތުން ފޫނުބެއްދޭ ވަރުގެ ގެއްލުމެއް ލިބިފައިވާކަމަށްވެސް ވަކީލު ބުނެފައިވެއެވެ. އަދި އެފަދަ ޚަބަރުތައް ފަތުރާ މީހުންނާއި މެދު ގާނޫނީ ފިޔަވަޅު އަޅާނެ ކަމަށްވެސް ދެވޮލީނާގެ ވަކީލު ބުނެފައިވެއެވެ.\n57 އަހަރުގެ އުދާނީ ގެއްލިފައިވަނީ މިދިޔަ ނޮވެމްބަރު މަހުގެ 29 ވަނަ ދުވަހުގައެވެ. އެދުވަހު އެނާ ގެއަށް ގޮސްފައި ނުވާތީ އެނާގެ އާއިލާއިން ވަނީ ގެއްލިގެންވެސް ރިޕޯޓް ކޮށްފައެވެ. ނަމަވެސް ހަތަރު ދުވަސް ފަހުން ވެސް ގެއަށް އައިސް ފައި ނުވުމުގެ ސަބަބުން އުދާނީގެ އާއިލާއިން ވަނީ އޭނާ ކިޑްނެޕްކޮށްފައިވާކަމަށް ރިޕޯޓްކޮށްފައެވެ.\nއުދާނީ ހޯދަން ފުލުހުން އެތައް މަސައްކަތް ކޮށްފައިވާއިރު، އޭނާގެ ހަށިގަނޑު ފެނިފައިވަނީ މިމަހުގެ ފަސްވަނަ ދުވަހު ކަމަށް އިންޑިއާގެ ފުލުހުންނާއި ހަވާލާދީ އެގައުމުގެ ނޫސްތަކުގައިވެއެވެ. އަދި ހަށިގަނޑު ފެނުނު އިރު ވަރަށް ބޮޑަށް ކުނިވެފައިވާ ކަމަށާއި، ނަމަވެސް ހަށިގަނޑުގެ ބޭރުފުށުން މާބޮޑު އަނިޔާއެއް ފެންނަން ނެތްކަމަށްވެސް ބުނެފައިވެއެވެ. ޕޯސްމޯޓަމް ރިޕޯޓުން ދައްކާ ގޮތުގައި އޭނާ މަރާލާފައިވަނީ ނޭހާ ހާސްކޮށްގެން ކަމަށްވެސް ބައެއް ނޫސްތަކުގައިވެއެވެ.\nއެ މައްސަލައާއި ގުޅިގެން ފުލުހުން ބުނެފައިވަނީ އެ މައްސަލައިގައި ދެ ފިރިހެނުންނާއި އަންހެނަކު ހައްޔަރުކޮށްފައިވާކަމަށެވެ. ނަމަވެސް އެއަންހެން މީހާއަކީ ދެވޮލީނާ ކަމަށް ފުލުހުން ބުނެފައި ނުވެއެވެ.\nވިޔަފާރިވެރިޔާ އުދާނީ އަކީ ގިނަ ބަޔަކާއި ގާތްގުޅުމެއް ބާއްވަމުން އަންނަ މީހެއް ކަމަށާއި، އޭގެ ތެރޭގައި މުނިފޫހިފިލުވުމުގެ ދާއިރާގެ ގިނަ މީހުންތަކެއް ވެސް ހިމެނޭ ކަމަށްވެސް އިންޑިއާގެ ނޫސްތަކުގައިވެއެވެ. އެގޮތުން ދެވޮލީނާއާއި ސުވާލުކޮށްފައިވަނީ އުދާނީގެ ފޯނުގެ ކޯލް ލިސްޓްގައި އޭނާގެ ނަން އޮތުމުން ކަމަށް އިންޑިއާގެ ނޫސްތަކުގައި ބުނެފައިވެއެވެ.


އެންމެ ދިގު ޖަނަވާރު ދުނިޔެއިން ނެތިގެން ދަނީ | Jazeera\tއެންމެ ދިގު ޖަނަވާރު ދުނިޔެއިން ނެތިގެން ދަނީ - Jazeera\nއެންމެ ދިގު ޖަނަވާރު ދުނިޔެއިން ނެތިގެން ދަނީ\nއާމިނަތު އަޙުމާ May 4, 2019 52 views0\nދުނިޔެއިން މުޅިން ނެތިދާނެ ކަމުގެ ބިރު އޮތް ލިސްޓު، (އެންޑޭންޖާޑް ސްޕީސީސް)ގެ ތެރެއަށް ޒަރާފާ (ޖިރާފް) ގެ ދެ ވައްތަރެއްގެ ނަން އިތުރުކޮށްފިއެވެ.\nއިންޓަރނޭޝަނަލް ޔޫނިއަން ފޮރ ކޮންޒަރވޭޝަން އޮފް ނޭޝަރ (އައިޔޫސީއެން) އިން ނެރުން ރިޕޯޓުތަކުން ބުނިގޮތުން ފާއިރުވެދިޔަ 30 އަހަރުދުވަހުގެ ތެރޭގައި މަންމަލި ޖަނަވާރުންގެ، (ގާތުން ކިރުދޭ ޖަނަވާރުންގެ) އަދަދުވަނީ %40 އަށް ދަށަށް ގޮސްފައެވެ. ނަތީޖާއެއްގެ ގޮތުން ކުރިން "އެންމެ އަޅާލުން ކުޑަކުރެވިފައިވާ" ޖަނަވާރުންގެ ލިސްޓުގައި ކުރިން ހުރި ޒަރާފާގެ ދެ ވައްތަރެއްގެ ނަން ވަނީ ދުނިޔެއިން މުޅިން ނެތިދާނެ ކަމުގެ ބިރު އޮތްް ޖަނަވާރުންގެ "ރަތް ލިސްޓަށް" އިތުރުކޮށްފައެވެ.\nމި ލިސްޓުގައި އިތުރުކުރެވުނު ޒަރާފާގެ ދެ ވައްތަރަކީ ކޯޑޯފަން ޖިރާފް އަދި ނޫބިއަން ޖިރާފް އެވެ.\nމި ކަންތައް ދިމާވި މައިގަނޑު ސަބަބަކީ އިންސާނުންގެ ކަންކަމާއި އާދަތައް ހުރިގޮތްތައްކަން ފާހަގަކުރެވެއެވެ.\nޒަރާފާގެ އިތުރު7ވައްތަރެއް އުޅެއެވެ. ނަމަވެސް އެ ހުރިހާ ވައްތަރެއްގެ ޒަރާފާތަކަށްވެސް ވަނީ އެ ޖަނަވާރުންގެ ގިންތި އިތުރުކުރުމަށް ބޮޑެތި ދަތިތަކެއް ދިމާވެފައެވެ. މި ގޮތުން އެފްރިކާގައި ކުރިއަށް ގެންދާ ދަނޑުވެރިކަމުގެ ހަރަކާތްތަކާއި ބިން ކޮނުމުގެ މަޝްރޫއުތަކުގެ ސަބަބުން ޒަރާފާތަކަށް ދިރިއުޅުމުގައި އުނދަގޫތައް ކުރިމަތިވެއެވެ.\nޓީވީތަކުންނާއި ޒޫތަކުންނާއި އަދިވެސް އެހެނިހެން މީޑިއާތަކުން ޒަރާފާތައް ފެނިގެންދާއިރު ގިނަ މީހުންނަށް ނޭނގޭކަމަކީ ޒަރާފާގެ ވައްތަރުތައް އަންނަނީ ހަމަހިމޭންކަމާއެކު ދުނިޔެއިން ނެތިދަމުން ކަމަށް އައިޔޫސީއެން ގެ ކޯ-ޗެއަރ، ޑރ. ޖޫލިއަން ފެނެސީ ބުންޏެވެ.\nދިރާސާތަކުން ބުނިގޮތުގައި ޒަރާފާގެ ބޮލަށާއި އޭގެ ކަށިތައް ހޯދުމަށްޓަކައި ޝިކާރަކުރާ މީހުން އަންނަނީ ޒަރާފާ ހައްޔަރުކޮށް މަރަމުންނެވެ. 2010 ވަނަ އަހަރުގެ ދިރާސާތަކަކަކުން ދެއްކި ގޮތުގައި ޒަރާފާތަކުގެ ކޮންމެ ކަށްޓެއްގެ އަގުއުޅެނީ 140 އެމެރިކާ ޑޮލަރަށްވުރެ މަތީގައެވެ.\nޒަރާފާއަކީ މި ވަގުތުގައި ދުނިޔޭގައި ހުރި އެންމެ ދިގު ޖަނަވާރެވެ.


ކ.ހުރާ މުރީދުގެ ގޯތީގައި 05 ފްލޯގެ އިމާރާތެއް އެޅުމަށް ބޭނުންވާނެ ކުރެހުން ފަރުމާ ކޮށްދީ ބީއޯކިއު ހަދައިދޭނެ ފަރާތެށް ހޯދުން.\nކ.ހުރާ މުރީދުގެ ގޯތީގައި 05 ފްލޯގެ އިމާރާތެއް އެޅުމަށް ބޭނުންވާނެ ކުރެހުން ފަރުމާ ކޮށްދީ ބީއޯކިއު ހަދައިދޭނެ ފަރާތެށް ހޯދުމަށް ބޭނުންވެއްޖެއެވެ.\nކ.ހުރާ މުރީދުގެ ހުރި ބިމުގައި 05 ފްލޯރގެ އިމާރާތެއް، މި އޮފީހުން ދޭ މައުލޫމާތާ އެއްގޮތަށް ކުރަހައިދީ، ބީއޯކިއު ހަދައިދޭނެ ފަރާތެއް ހޯދުމަށް ކުރި ތިންވަނަ އިއުލާން ނަންބަރ (IUL)334/334/2018/7626 ނޮވެންބަރ 2018 އަށް، ހުށައަޅާފައިވާ ބިޑުތަކުގައިވާ އަގުތަކަކީ އެކަށީގެންވާ އަގުތަކަކަށް ނުވާތީ، އެ އިއުލާން ބާތިލްކޮށް 04 ވަނަ ފަހަރަށް އިއުލާން ކުރަމެވެ.\nވީމާ، މިކަމަށް ޝައުގުވެރިވާ ފަރާތްތަކުން 10 ޖޫން 2019 ވާ ހޯމަ ދުވަހުގެ 13:00 އަށް މި އޮފީހަށް ދުރުވެ މަޢުލޫމާތު އޮޅުންފިލުވުމަށްފަހު، 17 ޖޫން 2019 ވާ ހޯމަ ދުވަހުގެ 13:00 އަށް އޮފީހަށް ދުރުވެ އަންދާސީ ހިސާބު ހުށައެޅުއްވުން އެދެމެވެ. މަޢުލޫމާތު ސާފުކުރުމުގެ ބައްދަލުވުމުގައި ބައިވެރިނުވާ ފަރާތްތަކުގެ އަންދާސީ ހިސާބު ބަލައިނުގަނެވޭނެ ވާހަކަ ދެންނެވީމެވެ.\nމަތީގައި މިދެންނެވި މަޢްލޫމާތުގެ އިތުރަށް މައުލޫމާތު ސާފުކުރަން ބޭނުންނަމަ 6640074/ 7993018 ފޯނާއި ގުޅުއްވައިގެން ކުރިޔަށް ދިޔުން އެދެމެވެ.\nޕަބްލިޝްކުރި ތާރީޚު: 03 ޖޫން 2019


Nashfa ah aniyaa kuri2kudhin hayyaru koffi | Mihaaru\n02 ސެޕްޓެމްބަރ 2018 - 22:36 41 comments\nތިން އަންހެން ކުދިން ވެގެން ނަޝްފާއަށް އަނިޔާކުރާ ތަން ފެންނަ ވީޑިއޯއެއް މީގެ ހަފުތާއެއްހާ ދުވަސް ކުރިން ވަނީ ސޯޝަލް މީޑިއާގައި ވައިރަލް ވެފަ އެވެ. ވަރަށް ހުތުރު ބަހުން ވާހަކަ ދައްކައި، އެ މީހުން ނަޝްފާގެ މޫނު މަތީގައި ތަޅާތަން އެ ވީޑިއޯއިން ފެނެ އެވެ. އެ މަންޒަރު ވީޑިއޯ ކޮށްފައި ވަނީ އެ ގުރޫޕްގައި ހިމެނޭ އެހެން އަންހެން ކުއްޖެއް ކަމަށް ވެ އެވެ.\nފުލުސް އޮފީހުން މިރޭ ބުނީ މި މައްސަލައާ ގުޅިގެން އުމުރުން 17 އަހަރާއި 18 އަހަރުގެ އަންހެން ކުއްޖަކު ހައްޔަރުކޮށްފައިވާ ކަމަށެވެ. އެ ކުދިން ހައްޔަރު ކުރީ ކޯޓު އަމުރަކާ އެކު އެވެ.\nވީޑިއޯ ވައިރަލް ވުމާ އެކު، ގިނަ ބައެއްގެ ފާޑުކިޔުން އެ ކުދިންނަށް ވަނީ އަމާޒު ވެފަ އެވެ. އަދި އޭގެ ތެރޭގައި ހިމެނޭ ދެ ކުއްޖަކު ވަނީ، ކުށް ގަަބޫލުކޮށް ސޯޝަލް މީޑިއާގައި މާފަށް ވެސް އެދިފަ އެވެ.\nއަނިޔާ ލިބުނު ނަޝްފާގެ މަންމަ ބުނިގޮތުގައި އޭނާގެ ދަރިފުޅަށް އަނިޔާކުރީ، ގޭގައި ހުއްޓައި ނެރެގެން ގެންގޮސްފަ އެވެ.\nގދ. ތިނަދު އަށް އުފަން ނަޝްފާގެ މަންމަ ސީމާ އިސްމާއިލް، "މިހާރު"އާ ވާހަކަ ދައްކަމުން ބުނެފައި ވަނީ، އެ ދުވަހު ދަރިިފުޅު ހޯދަން އެ ގެ އަށް ދިޔައީ ހަތަރު އަންހެން ކުދިން ހިމެނޭ ގުރޫޕެއް ކަމަށެވެ. އަދި އެ ކުދިންތައް ވާހަކަ ދެއްކީ ވަރަށް ހަރުކަށިކޮށް ކަމަށާއި އެހެންވެ، އެއީ ކޮން ކުދިންނެއްތޯ އޮޅުން ފިލުވައި އެ މީހުންނާ އެކު ބޭރަށް ނުދިއުމަށް ދަރިފުޅު ގާތު އެދުނު ކަމަށް މަންމަ ބުންޏެވެ. "އެކަމަކު ބުނީ އެއީ ރައްޓެހި ކުދިންތަކެކޭ. ވަރަށް އަވަހަށް އެބަ އަންނަމޭ ކިޔާފައި ނުކުތީ،" ސީމާ ބުންޏެވެ.\nވީޑިއޯ ވައިރަލްވުމާ އެކު ހެން ނަޝްފާ ވަނީ "ގެއްލިފަ" އެވެ. އޭނާ ފެނުނީ، ފުލުހުން އެ ކުއްޖާ ހޯދުމަށް ފޮޓޯ އާއްމުކޮށް، އެކަން އިއުލާނުކުރިތާ ދެ ދުވަހެއްވަރު ފަހުންނެވެ. ނަޝްފާ ފުލުހުންނާ ހަވާލުވީ އަމިއްލައަށެވެ.\nއިތުރު ލިޔުންތައް ކުށްކުރުން ޕޮލިސް ބުލީކުރުން ކުޑަކުދިން ކުޑަކުދިންގެ ހައްގުތައް\nފޮރުވައިގެން އުޅުނު ދެ ކުއްޖަކު ހޯދައިފި\nގެއްލުނު ކުއްޖާ ފެނިއްޖެ


Amazon janagaleegai bayaku roakohlee! - vNews.mv\nއެމެޒަން ޖަންގަލީގައި ބަޔަކު ރޯކޮށްލީ!\nމުޙައްމަދު އަފްރާޙް 23 August 2019, 14:34\nދުނިޔޭގެ އެންމެ ބޮޑު ޖަންގަލި ކަމަށްވާ އެމެޒަން ޖަންގަލީގައި އަލިފާން ރޯވެ އަނދަމުން ދަނީ އެވެ. ބްރެޒިލްގައި ހިމެނޭ އެމެޒަން ޖަންގަލީގެ ސަރަހައްދުތަކުގައި އެކި ވަރުގެ 9،500 އެތައް އަލިފާންގަނޑެއް ރޯވެ، އަނދަމުންދާއިރު މި އަލިފާންގަނޑުތައް ރޯވާން ދިމާވީ އިންސާނުންގެ އަމަލުތަކުގެ ސަބަބުން ކަމަށް ގަބޫލުކުރެވެ އެވެ. ތިމާވެށީގެ މާހިރުންނާއި ދިރާސާ ކުރާ މީހުން ތުހުމަތުކުރާ ގޮތުގައި، ބްރެޒިލްގެ ޖަންގަލިތަކުގައި ރޯވީ އިންސާނުންގެ ވިޔާނުދާ އަމަލުތަކުގެ ސަބަބުންނެވެ.\nބްރެޒިލްގެ ޖަންގަލިތަކުގައި ރޯކޮށްލާފައިވަނީ ދަރުގެ ބޭނުމުގައި ގަސްކަނޑާ ފަރާތްތަކާއި، ޖަނަވާރު ގެންގުޅޭ ފަރާތްތައް، ދަނޑުތައް ސާފު ކުރުމުގެ މަގުސަދުގަ އެވެ. އަދި މިކަމުގައި ވިޔަފާރިތަކަށް ހިތްވަރުދެއްވާ ބްރެޒިލްގެ ރައީސް ޖައިރް ބޮލްސޮނާރޯގެ ދައުރެއް އޮތްކަމަށް ތިމާވެށީގެ މާހިރުން ތުހުމަތު ކުރެ އެވެ. ނަމަވެސް މިކަން ދޮގު ކުރައްވާ ބްރެޒިލްގެ ތިމާވެއްޓާ ބެހޭ ވަޒީރު ރިކާރްދޯ ސާލް ވިދާޅުވީ ޖަންގަލިތަކުގައި ރޯވީ ހަނަފަސްވުމާއި، ވައިގަދަވުމާއި، ހޫނު ގަދަވުމުގެ ސަބަބުން ކަމަށެވެ.\n"ބްރެޒިލްގެ ޖަންގަލިތަކުގައި ގިނަ ސަރަހައްދުތަކުގައި ރޯކޮށްފައިވަނީ އިންސާނުން. ހޫނުގަދަ މޫސުމުގައިވެސް އެމެޒަން ޖަންގަލީގެ އެހާ ގިނަ ސަރަހައްދުތަކެއްގައި ރޯވުމަކީ ވަރަށް ނާދިރު ކަމެއް. ސަބަބަކީ މިއީ ވަރަށް ތެތްފިނި ސަރަހައްދެއް،" ތިމާވެށި ހިމާޔަތްކުރާން މަސައްކަތް ކުރާ ޖަމިއްޔާއެއް ކަމަށްވާ އެމެޒަން ވޮޗްގެ ޕްރޮގްރާމް ޑިރެކްޓަރު ކްރިސްޓިއަން ޕޮއައިއޭ ބުންޏެވެ.\nދަނޑުވެރިންނާއި ޖަނަވާރު ގެންގުޅޭ ފަރާތްތައް އެ މީހުންގެ ދަނޑުތައް ސާފު ކުރާން އަލިފާން ރޯކުރުމަކީ ބްރެޒިލްގައި އާންމު ކަމެކެވެ.\nހޫނު މޫސުމުގައި ބްރެޒިލްގެ ބައެއް ހަނަފަސް ސަރަހައްދުތަކުގައި އަލިފާން ރޯވެ އެވެ. އެ ގައުމުގެ ޖައްވީ އިދާރާ އައިއެންޕީއީ އިން ބުނީ މިދިޔަ އަހަރާ އަޅާބަލާއިރު މި އަހަރު އަލިފާން ރޯވެފައިވާ ސަރަހައްދުތަކުގެ އަދަދު 85 އިންސައްތަ އިތުރު ކަމަށެވެ. މީގެ ތެރެއިން ދެބައިކުޅަ އެއްބަޔަކީ އެމެޒަން ޖަންގަލީގެ ސަރަހައްދުތަކެވެ.\nއެެމެޒަން ޖަންގައްޔަކީ "ދުނިޔޭގެ ފުއްޕާމޭ"ގެ ގޮތުގައި ބަލާ ތަނެކެވެ. ސަބަބަކީ، ޖައްވުގައިވާ އޮކްސިޖަންގެ 20 އިންސައްތައަކީ އެމެޒަން ޖަންގަލީގައިވާ ގަސްތަކުން އުފައްދާ އެއްޗެކެވެ. ތިމާވެށީގެ ޖަމިއްޔާ ވޯލްޑް ވައިލްޑްލައިފް ފަންޑްއިން ބުނީ އެމެޒަން ޖަންގަލީގެ އަލިފާން ގަނޑުތައް ކޮންޓްރޯލް ނުކުރެވިއްޖެ ނަމަ، އެ ތަނުން ކާބަން ބޭރުވާން ފެށުމަކީ ގާތް ކަމެއް ކަމަށެވެ. އެހެން ވެއްޖެ ނަމަ، އެކަން ވެގެންދާނީ ބަދަލުކޮށްލާން ދަތި ކަމަކަށެވެ.\nއެމެޒަން ޖަންގަލީގައި ރޯވެ އަނދަމުންދާތީ ދުނިޔޭގެ އެކި ކަންކޮޅުތަކުންދަނީ ކަންބޮޑުވުން ފާޅުކުރަމުންނެވެ. އަދި މީސްމީޑިއާގައި ގިނަ ބަޔަކު ދަނީ ބްރެޒިލްގެ ރައީސް މިކަމުގެ ޒިންމާ އުފުލަން ޖެހޭނެ ކަމަށް ބުނަމުންނެވެ. ސަބަބަކީ ރިޔާސީ ކެމްޕެއިން ކުރައްވަމުން ގެންދެވިއިރު އޭނާ ވަނީ ޖަންގަލީގެ ސަރަހައްދުތަކުގެ ނަފާ ހޯދާން ވިޔަފާރިވެރިންނަށް ގޮވާލައްވާފަ އެވެ. އަދި، އޭނާވަނީ ބްރެޒިލްގެ ތިމާވެށި ހިމާޔަތްކުރާން މަސައްކަތްކުރާ އިދާރާގެ ބަޖެޓްވެސް ކަނޑައިލާފަ އެވެ.\nމީގެ އިތުރުން ބްރެޒިލްގެ ޖައްވީ އިދާރާ އައިއެންޕީއީގެ އިސް ޑިރެކްޓަރަކާއި ދެމެދު ކުރިމަތިވި ޚިޔާލު ތަފާތުވުންތަކަކަށްފަހު ބްރެޒިލްގެ ރައީސް ވަނީ އޭނާ މަގާމުން ދުރުކޮށްފަ އެވެ. ދެބަސްވުންތަކެއް އުފެދުނީ ބްރެޒިލްގެ ޖަންގަލިތަކުން ގަސް ކަނޑާ މިންވަރު 80 އިންސައްތަ އިތުރުވެފައިވާ ކަމަށް ބުނުމުންނެވެ. ނަމަވެސް، ރައީސް ބޯޝޮނާރޯ އެކަން ދޮގު ކުރެ އެވެ.


ބަދީލީ މަންމަ | Landhooinfo\nޢަބުދުލް ޙަމީދު ޢަބުދުއްރަޙްމާން ( އެޑިޓަރ )5އަހަރު ކުރިން\t1 ޚިޔާލު\nދަރިޔަކު ހޯދަންވެން އެހެން އަންހެނެއްގެ ރަޙިމު ކުއްޔަށްހިފުމަކީ މިފަހަކަށްއައިސް ކުރިއަރަމުންއަންނަ ހުޅަނގުގެ ވަރަށްގިނަ ޤައުމުތަކުގައި ކުރަމުންއަންނަކަމެކެވެ. ކަމެއްކުރެވެއިރު އެކަމަކީ ޝަރުޢީގޮތުން ހުއްދަކަމެއްތޯ ބެލުމަކީ މުސްލިމުން ކޮންމެހެން ކުރަންޖެހޭ ކަމެކެވެ. މިކަމަށް (ސެރަގޮޓް މަދަރ) އޭވެސް ކިޔާއުޅެއެވެ.\nއަންހެނެއްގެ ރަޙިމު ކުއްޔަށް ހިފަނީ ކީތްވެ؟\nމިކަމުގައި ވަރަށްގިނަ ސަބަބުތަކެއްވާކަމަށް ދިރާސާތަކުންދައްކައެވެ. އެއްކަމަކީ ދަރިފުޅު އުފެދުމަށްބޭނުންވާ ކަންތައްތައް ރަހިމުން ނުލިބުމެވެ. ނުވަތަ ރަޙިމު ދަރިފުޅުގެ ޖަގަހައަކަށް ނުވުމެވެ. ދެވަނަ ސަބަބެއްކަމަށް ވަނީ ރަޙިމަކީ ރަނގަޅަށް ބިސް އުފައްދައިދޭ ތަނަކަށްނުވުމެވެ. އަދި މީގެއިތުރުން ބަނޑުބޮޑުވުމުން އުފުލަންޖެހޭ ވޭން އުފުލަން ބޭނުންނުވާ މީހުންނާއި، ރީތިކަމުގައި ހުރުމުގެ ބޭނުމުގައި ނުވަތަ ދުޅަހެޔޮކަން ދެމެހެއއްޓުމަށްޓަކައި މިކަންކުރާ މީހުންވެސް ހިމެނެއެވެ. އިމާމު ޣަޒާލީ ވިދާޅުވަނީ މިކަމަށްޓަކައިވެސް ދޭތެރެދުރުކުރެވިދާނެއެވެ. ނަމަވެސް މިކަމަކީ ދޭތެރެ ދުރުކުރުމާއި މުޅިން ތަފާތުކަމެކެވެ.\nފިރިމީހާގެ މަނިފަނި ގެންގޮސް އަނބިމީހާގެ ބިސްނަގައިގެން އެއްޗަކަށްލައިގެން ދަރިމައިކުރުވަނީއެވެ. ދެން އެބިސް ގެންގޮސް އެހެން އަންހެނެއްގެ ރަމުގައި އިންދަނީއެވެ. ލިބޭ ދަރިފުޅުގެ މަންމައަކީ ކާކުހޭ؟ ލިބުނު ކުއްޖާގެ ބައްޕައަކީ ކާކުހޭ؟ މިހުރީ ހައްތާވެސް އުފެދޭ ސުވާލުތަކެވެ.\nމިކަމުގެ ޝަރުޢީ ޙުކުމަކީ ކޮބާ؟\nމިކަމަކީ ކަނޑައެޅިގެން ޙަރާމް ކަމެކެވެ. ސަބަބަކީ މަނީގެ ވެރިފަރާތާއި ރަޙިމުގެވެރިފަރާތާއެކު ކާވެނީގެ ގުޅުމެއްނެތުމެވެ. މާތްﷲ ވަޙީކުރައްވާފައިވެއެވެ. وَاللَّـهُ جَعَلَ لَكُم مِّنْ أَنفُسِكُمْ أَزْوَاجًا وَجَعَلَ لَكُم مِّنْ أَزْوَاجِكُم بَنِينَ وَحَفَدَةً وَرَزَقَكُم مِّنَ الطَّيِّبَاتِ ۚ أَفَبِالْبَاطِلِ يُؤْمِنُونَ وَبِنِعْمَتِ اللَّـهِ هُمْ يَكْفُرُونَ ނަޙުލު 72 މާނައަކީ ” އަދި اللَّه، ތިޔަބައިމީހުންގެ ތެރެއިން، ތިޔަބައިމީހުންނަށްޓަކައި، އަނބިންލައްވައި، އަދި ތިޔަބައިމީހުންގެ އަނބިންގެ ކިބައިން، ދަރިންނާއި، ދަރިންގެދަރިން ލައްވައި، އަދި ރަނގަޅު حلال ތަކެތިން، ތިޔަބައިމީހުންނަށް رزق ދެއްވިއެވެ. ފަހެ، އެއުރެން إيمان ވަނީ، باطل އަށް ހެއްޔެވެ؟ އަދި އެއުރެން كافر ވަނީ، اللَّه ގެ نعمة އަށް ހެއްޔެވެ؟\nސުންނަތަށް ބަލާއިރު މިކަމަށް ކަނޑައެޅިފައިވާ ރަޙިމަކުން ޖިންސީ އަރާމު ޙާޞިލްކުރުމުގެ ހުއްދަ ޝަރުޢީގޮތުން ފިރިހެނާއަށް ލިބިގެން ނުވެއެވެ. ކީރިތި ރަސޫލާ ޙަދީސްކުރައްވާފައިވަނީ “ދަރިލައްވާނީ ތަންމައްޗަށެވެ.” الولد للفراش މިއެވެ. އެހެންކަމުން ފިރިހެންމީހާއަށް އޭނާގެ އަނބިމީހާ ވިހާދަރި ބަލައިގަތުމާއި ބަލައިނުގަތުމުގެ ޙައްޤު ލިބިގެންވީނަމަވެސް މިޙާލަތުގައި ފިރިމީހާ ދަރިފުޅު ބަލައިގަނެގެން ނުވާނެއެވެ.\nއަނެއް ސަބަބަކީ ރަޙިމަކީ މީހަކު ޢާރިޔާގެ ގޮތުގައިވެސް ބޭނުންކޮށްފައި ގެނެވޭޒާތުގެ އެއްޗެއްކަމަށް ބުއްދި ޤަބޫލުނުކުރެއެވެ. އެހެންވެއްޖެނަމަ، ނަސަބު އޮޅި، ދަރިފުޅާމެދު ޝައްކު އުފެދޭނެއެވެ. އަދި އިސްލާމްދީނުގެ ޟަރޫރިއްޔަތުލް ޚަމްސި އާއި ތަޢާރުޟުވާ ކަމެކެވެ.\nމީސްތަކުންގެ މެދުގައި އަރާރުން އުފައްދާ ކޮންމެ ކަމެއް ޝަރުޢުގައި މަނާކުރައްވާފައިވެއެވެ. ކުރެވޭ އެއްބަސްވުންތަކުގައި އަރާރުން އުފެދޭނެ އެއްވެސްކަމެއް އޮވެގެން ނުވާނެއެވެ. މިސާލަކަށް މިގޮތަށް ލިބުނު ދަރިފުޅު ބަލިކުއްޖަކަށްވުމުން އެއްކަލަ ފިރިހެނާ ޙަވާލުނުވެއެވެ. އަނެއް ގެއްލުމަކީ މިގޮތަށް ކުއްޔަށް ހިފައިގެން އެއްއަހަރުފަހުން ޑީއެންއޭ ޓެސްޓްކުރިއިރު ގަތް އަންހެނާ އޭނާގެ ފިރިމީހާގެ ދަރިޔަކަށްވެސް ވުމަކީ އެކަށީގެންވާ ކަމެކެވެ.\nސީދާ ޒިނޭކަމަށްނުވާތީ އޭނާގެމައްޗަށް ޙައްދު ޤާއިމު ނުކުރެވޭނެއެވެ. ނަމަވެސް މިއީ ޒިނޭގެ ބާވަތެކެވެ. ސަބަބަކީ ތިމާއެމީހެއްގެ ޖިންސީއަރާމު ޙާޞިލްކުރުން ޙަރާމް އަންހެނެއްގެ ރަޙިމަށް ފިރިހެނާގެ މަނިފަނި ވެއްދޭތީއެވެ. ނަސަބު އޮޅޭކަމަކަށްވުމުންވެސް މިކަމަކީ ޙަރާމްކަމެކެވެ. ދަރިންގެ ހަމަތައްވެސް ގެއްލިދެއެވެ.\nމިކަމަކީ އަރާރުން އުފެދުމެވެ. ދެއަނބިން ތިބޭ ފިރިހެނުންވެސް މިކަންކުރުން ހުއްދައެއްނޫނެވެ. ސަބަބަކީ ދެއަނބިންގެ މެދުގައި އަރާރުން އުފެދޭތީއެވެ.\nހުއްދަކަމަށް ބުނާ މީހުންގެ ރަޢުޔު:\nމިގޮތަށް ބުރަވާ ބޭކަލުން ދެކިލައްވާ ގޮތުގައި ކުއްޖާގެ މަންމައަކީ ފިރިމީހާއަށް އަރާމުޙާޞިލްކުރުން ހުއްދަ އަންބަކަށްވާންޖެހެއެވެ. ނަމަވެސް ބަދީލީ ކުރުމުގައި ޢަމަލުކުރެވެނީ މިގޮތަށްހެއްޔެވެ؟ އަނެއްބަޔަކު ދެކިލައްވާ ގޮތުގައި ބޭސްފަރުވާގެތެރޭގައިކަމުގައިވާނަމަ، މިކަން ހުއްދަވާނެއެވެ. އަދި ހެޔޮކަމެއްކޮށްދިނުމުގެ ނިޔަތުގައި އެކަންކުރެވިދާނެއެވެ.\nމިކަން މިހެންވާނެނަމަ، ދަރީންގެ ބައްޕައަކީ ކާކު؟ ނަސަބުގެގޮތުން ދަރިފުޅުގެ ބައްޕައަކަށްވާނީ ރަޙިމުގެ ވެރި އަންހެނާގެ ފިރިމީހާއެވެ. ނަމަވެސް މައިމީހާގެ ކިބައިގައިވާ ކުލުނާއި ލޯބި ކިރުމައިމީހާގެ ކިބައިގައި ނުހުންނާނެއެވެ. އަނެއްކޮޅުން ބަލާއިރު މާބަނޑުމީހާ އުފުލަންޖެހޭވޭން ކިރުމައިމީހާ އުފުލާކަށް ނުޖެހެއެވެ. ދަރިޔަކު ހޯދުމަށްޓަކައި ކައިވެނީގެ އަޤުދަކަށް ބޭނުންވެއެވެ. އަދި މިކަމުގެ ސަބަބުން ދަރިންގެ ޙައްޤުތައް ގެއްލުމެވެ.\nރަޙިމުގެ ވެރިއަންހެނާއީ މީހަކާއިނދެގެން ނޫޅޭ އަންހެނެއްނަމަ، ބައްޕައަކީ މަނިފަނީގެ ވެރިޔާއެވެ. ނަމަވެސް މީހަކާ އިނދެގެން އުޅޭނަމަ، ވަރަށްގިނަ މައްސަލަތައް މިކުންނާނެއެވެ. އަންހެނާ މީހަކާ އިނދެގެން އުޅޭނަމަ، ނަސަބުގެ ގޮތުން ބައްޕައަކަށްވާނީ ރަޙިމްގެ ވެރި އަންހެނާގެ ފިރިމީހާއެވެ. ކީރިތި ރަސޫލާ ހަދީޘްކުރައްވާފައިވަނީ “ދަރިލައްވާނީ ތަންމައްޗަށެވެ.”\nރަޙިމުގެ ވެރި އަންހެނާގެ ފިރިމީހާއަށް އެއީ އޭނާގެ ދަރިއެއްނޫންކަން ޔަޤީންވާނަމަ، އޭނާ އެކަން ނަހީކުރަންޖެހޭނެއެވެ. ވުމާއެކު އެކުއްޖާ ވިހޭ ރަޙިމުގެ ވެރި އަންހެނާގެ ފިރިމީހާއަށް އެކުއްޖާ ނިސްބަތެއްނުކުރެވޭނެއެވެ.\nތިންވަނަ ރައުޔަކީ ރަޙިމުގެ ވެރި އަންހެނާ ވިހޭ ކުއްޖާ ނިސްބަތްކުރެވޭނީ އެމަނިފަނީގެ ވެރިޔާއަށެވެ. ޙަޤީޤަތުގައި ބައެލޮޖިކަލް ބައްޕައަކީ އެއީއެވެ. މިތާންގައި އެކުއއްޖާ އެވިހެއީ އެފިރިހެނޭގެ ސަބަބުންކަން އެމީހުންނަށް ކަށަވަރުވެއެވެ. އެއަންހެނާގެ ފިރިމީހާއަކާ އެއްވެސް ގުޅުމެއްނެތެވެ. އަންހެނާގެ ފިރިމީހާ ދެކޮޅުނުހަދައިފިނަމަ ޝަރުޢީގޮތުން ދަރިލައްވާނީ އަންހެންމީހާގެ ފިރިމީހާއަށެވެ.\nފުރަތަމަ ރައުޔަކީ ބައޮލޮޖިކަލް މަންމައަކަށްވާނީ ބިހުގެ ވެރިމީހާއެވެ. ސަބަބަކީ އޭނާއަށް ހުރިހާ ސިފަތަކެއް ލިބެނީ ބިހުގެ ވެރި މަންމަގެ ފަރާތުންނެވެ. ރަޙިމުގެ ވެރިޔަކީ ކިރުމައެއްކަހަލަ މީހެކެވެ. އޭނާ އެކުއްޖާއަށް ކާންދީ ކިރުދީ ބެލެހެއްޓީއެވެ.\nއެކުއްޖާ އުފެދުނީ ޝަރުޢީގޮތުން ޙަލާލު ދެމަފިރިންގެ ފަރާތުންނެވެ. އަޅުގަނޑުމެން އަނބުގަހެއް ކޮންމެތަނެއްގައި ހެއްދިނަމަވެސް، ހެދުނުބިމުގެ ސަބަބުން އެއްވެސް މައްސަލައެއް ނުޖެހޭނެއެވެ. ބަލަންޖެހޭނީ އޮށުގެވެރިޔާއަށެވެ. އިންދާތަން ތަފާތުވުމމަކުން ގަހުގެ ޠަބީޢަތަށް އެއްވެސް ބަދަލެއްނާދެއެވެ.\nދެވަނަ ރައުޔަކީ ވިހޭމީހާ މަންމައަކަށްވުމެވެ. ތުރާލާ އުނދަގުލާ އުފުލީ ރަޙިމުގެ ވެރިޔާއެވެ. މިއަންހެނާއަށް މަންމައެއްގެފަރާތުން ލިބެންޖެހޭ ހުރިހާ ޙައްޤެއް ލިބޭނެއެވެ. މާތްﷲ ވަޙީކުރައްވާފައިވެއެވެ. إِنْ أُمَّهَاتُهُمْ إِلَّا اللَّائِي وَلَدْنَهُمْ ۚ މާނައަކީ “އެއުރެންވިހޭ ކަނބަލުން މެނުވީ، އެއުރެންގެ މައިންކަމުގައި ނުވެތެވެ. ” މިއާޔަތް ބާވަތްލެއްވީ ޡިހާރުގެ މައްސަލައިގައެވެ. ވީމާ މިކަމަކާ ގުޅުމެއްނެތްކަމަށް ކުރީގެ ރައުޔަށް ތަބާވާމީހުން ބުނެއެވެ.\nއަނެއްބަޔަކު ދެކޭގޮތުގައި އެދެމީހުންކުރެ އެކަކުވެސް މަންމަކަމުގައި ނުވެއެވެ. ސަބަބަކީ މަންމައެއްގެ ހުރިހާ ޝަރުޠު އެތަނުން އެކަކުވެސް ފުރިހަމަ ނުވާތީއެވެ. ދުނިޔޭގެ ވަޟުޢީ ޤާނޫނަށް ބަލާއިރު މިމައްސަލައަކީ ޙައްލުވެފައިވާ މައްސަލައެއްނޫނެވެ.\nއިނގިރޭސި ވިލާތުގައި ރަޙިމުގެ ވެރިއަންހެނާއަކީ މަންމައެވެ. ނަމަވެސް އެމެރިކާގެ ކެލިފޯނިޔާގައި މަންމައަކީ ބިހުގެވެރި އަންހެނާއެވެ. އިޓލީގައި އަގެއްނުނަގާ މަންމައަކަށްވެދާނެއެވެ. މިތާނގައި ލިބޭ ދަރިފުޅާ، މަންމައާއި އޭނާގެ މާމަވެސް އޮޅިގެންދާނެއެވެ. ސަބަބަކީ އަންހެންދަރިއަކަށް އޭނާގެ މަންމަގެ ބިސްނަގާފައި ލުމުން ލިބޭ ދަރިފުޅުގެ މަންމައާއި މަންމަގެ އުޚުތުވެސް އެކައްޗަކަށްވެއެވެ. މިމައްސަލަ ނިކުންނާނީ ތިމާގެމީހުންނަމައެވެ. ޔަހޫދީ ޤާނޫނުގައި ސެރިގޮޓްމަދަރ ހުއްދައެއްނޫނެވެ. އެމީހުންގެ ގާތުގައި ޔަހޫދީއަކަށްވާނީ ޔަހޫދީ މަންމައަކަށް ލިބޭ ދަރިންނެވެ. އިސްލާމީ ޤައުމުތަކުގައި މިކަމަކީ މަނާކަމެކެވެ.\nދެވަނަ އަނބިމީހާ ސެރިގޮޓްމަންމައެއްގެގޮތުގައި ބޭންދުން\nޝަރުޢީގޮތުން ދަރިން ހޯދުން އޮތީ ކައިވެނިކޮށްގެންނެވެ. އެކަންވަނީ ކުރެވިފައެވެ. ފުރަތަމަ އަނބިމީހާއަށް ދަރިއަކު ހޯދުމަށްޓަކައި ދެވަނަ އަނބިމީހާ ބޭނުންކުރުން ޝަރުޢުގައި މަނާކަމެއްހެއްޔެވެ؟ ހުއްދަނުކުރައްވާ ބޭފުޅުން ވިދާޅުވަނީ ދަރިން ނުލިބުމަކީ ބަލިމަޑުކަމެކެވެ. ޝަރުޢީ އިމުގެތެރެއިން ދަރިޔަކު ހޯދުމަށްޓަކައި ހުރިހާ ވަޞީލަތްތައްވެސް ބޭނުންކުރެވޭނެކަމަށް ބައެއްބޭފުޅުން ވިދާޅުވެއެވެ. ފިޤުހުއެކަޑަމީގެ 1405 ގެ ޤަރާރުގައި މަނާކުރައްވާފައިވެއެވެ. ސަބަބަކީ މިހެން ހެދުމުގެ ސަބަބުން ދެކުދިން އުފެދި އެއީ ކާކުކުއްޖެއްކަމެއްކަން ނޭނގިދާނެއެވެ. އަނެއް ސަބަބަކީ އެހެންބިހެއް ޤަރުބަގަނެ ޝައްކުގެމަތީގައި ވާކަމަކަށް ވެދެއެވެ.\nޑޮކްޓަރ ޔޫސުފުލް ޤަރުޟާވީ ވިދާޅުވާގޮތުގައި ރަޙިމުގެވެރި ފިރިމީހާގެ މައްޗަކަށް ޙުކުމްތަކެއްނުދާނެއެވެ. އެއުފެދުނުކިރާއި އެފިރިމީހާއަކާ އެއްވެސް ގުޅުމެއްނެތެވެ. ނަމަވެސް ޝަރުޢީގޮތުން ދަރިފުޅުލައްވައިފިނަމަ މިޙުކުމްތަފާތުވެއެވެ.\nރަޙިމު ކުއްޔަށް ހިފުމާއި ޒިނޭކުރުމާއި އެއްވެސް ގުޅުމެއްވޭހެއްޔެވެ؟\nމިކަމުގައި އަންހެނެއްގެ ބިސް ގެންގޮސް އެހެން އަނެހެނެއްގެ ރަޙިމަށްލައިގެން އޭނާ ބަލިވެ އިންނަނީ އެވެ. ވީމާ ޒިނޭއަކަށްވާނެއެވެ. ނަމަވެސް މިޒިނޭއަކީ ޙައްދުޤާއިމުކުރަންޖެހޭ ޒިނޭއެއްނޫނެވެ. ވުމާއެކު އެމީހުންނަށް ތަޢުޒީރީ އަދަބެއްދިނުމަށް ޤާނޫނުގައި ބަޔާންވެފައިވާންޖެހޭނެއެވެ. ސަބަބަކީ ފިރިހެންމީހާގެ މަނިފަނި ސީދާ އަންހެނާގެ ރަޙިމުގައި ނޯންނާތީއެވެ. ޒިނޭއަކާއި ވައްތަރުވަނީ އެއަންހެނާ ބަލިވެއިންނާތީއެވެ. ބޮދަށް މިމައްސަލަނިކުންނާނީ އެއަންހެނާގެ ފިރިއަކު ނެތްނަމައެވެ. ފިރިއަކުހުރިނަމަ އެފިރިމީހާގެ ދަރިއެއްގެ ގޮތުގައި ބެލިދާނެއެވެ.\nޒިނޭއެކޭ ވިދާޅުވާ ބޭފުޅުންގެ ރައުޔަކީ ޙަލާލުނޫން ހިރިހެނެތްގެފެން ޙަލާލުނޫން އަންހެނެއްގެ ރަޙިމުގެތެރެއަށް ވެއްދޭތީއެވެ. ނަމަވެސް އަނެއްކޮޅަށް ވާހަކަދައްކަވާ ބޭފުޅުން ވިދާޅުވަނީ މަނިފަންޏާއި ބިހާ އެއްވެގެން އެހެންއެއްޗަކަށް ބަދަލުވެގެން ރަޙިމުގެތެރެއަށް ވަންނާތީ ޒިނޭއަކަށްނުވާނެއެވެ. ދަރިޔަކު އުފެދިގެން ބޮޑުވަނީ ހިލޭފިރިހެނެއްގެ ސަބަބުންނެވެ. ކޮންމެކަމެއްގައިވެސް ބަލާނީ އަސްލަށެވެ. އަންހެނާގެ ރަޙިމްގައި އެއޮތީ އެފިރިހެނާގެ މަނިފަންޏެވެ.\nޢަރަބިބަހުގައި ބަހަވީގޮތުން ބަލާއިރު އޭގެމާނަތަކުގެތެރޭގައި ނަފްސު، އަނބިމީހާ (އަބަދު އޭނާއާއެކު ގުޅިފައިވާ މީހަކަށްވުން)، ޢަލާމާތް، އަދި މީހަކު ދައްކާ ވާހަކައަކުން ނުވަތަ ކުރާކަމަކުން ދޭހަވާ މާނަ (ޝަރީޢަތުގައި ބޭނުންކުރާ މާނަ) ހިމެނެއެވެ.\nމީހަކާ ކައިވެނި ނުކުރާ އަންހެނަކު ބަލިވެއިނދެއްޖެނަމަ، ޒިނޭކޮށްފިނަމަ ބެލެވޭނެއެވެ. މަލާލެވިފައިވާ މީހެއްގެ ލޭ އެހެންމީހެއގެ ހެދުމުގައި ޖެހިފައި ހުރެއްޖެނަމަ އޭނާއަކީ ޤާތިލްކަމަށް ބެލެވޭނެ ޤަރީނާއަކަށްވާނެއެވެ. ވުމާއެކު ޤަރީނާއަކީ ސާބިތުވުމެއްނޫނެވެ އެއީ ތުހުމަތެކެވެ. ޝައްކެކެވެ.\nދަންނަބޭކަލުން އެއްބަސްވެ ވަޑައިގަންނަވާގޮތުގައި ޙުއްޖަތެއްނެތި ޙުކުމެއްނުއިއްވޭނެއެވެ. ޤރީނާ ބޭނުންކުރުމުގައި ޢިލްމުވެރިންގރ މެދުގައި ޚިޔާލުތަފާތުވެފައި ވެއެވެ. މާތްﷲ ވަޙިކުރައްވާފައިވެއެވެ. وَجَاءُوا عَلَىٰ قَمِيصِهِ بِدَمٍ كَذِبٍ ۚ قَالَ بَلْ سَوَّلَتْ لَكُمْ أَنفُسُكُمْ أَمْرًا ۖ فَصَبْرٌ جَمِيلٌ ۖ وَاللَّـهُ الْمُسْتَعَانُ عَلَىٰ مَا تَصِفُونَ ޔޫސުފް 18 މާނައަކީ ” އަދި އެއުރެން އެކަލޭގެފާނުގެ ގަމީސްކޮޅުގައި ދޮގު ލެޔެއް އުނގުޅައިގެން ގެނައޫއެވެ. (يعقوب ގެފާނު) ވިދާޅުވިއެވެ. އެހެންނަކުންނޫނެވެ. ތިޔަބައިމީހުންގެ އަމިއްލަ نفس ތައް (ނުބައި) ކަމެއްކުރުމަށް، ތިޔަބައިމީހުންނަށް ތަންދިނީއެވެ. ފަހެ، (ތިމަންކަލޭގެފާނަށް އޮތީ) ރިވެތިވެގެންވާ ކެތްކުރުމެކެވެ. އަދި ތިޔަބައިމީހުން، ސިފަކޮށް ބުނާ އެއްޗެއްގެ މައްޗަށް (ކެތްކުރުމުގައި) އެހީދެއްވާ ފަރާތަކީ اللَّه އެވެ.” فَلَمَّا رَأَىٰ قَمِيصَهُ قُدَّ مِن دُبُرٍ قَالَ إِنَّهُ مِن كَيْدِكُنَّ ۖ إِنَّ كَيْدَكُنَّ عَظِيمٌ ﴿٢٨﴾ މާނައަކީ ” ފަހެ، އެކަލޭގެފާނުގެ ގަމީސްކޮޅު ފުރަގަހުން ވީދިފައިވާތަން ފެނުމުން، އޭނާ (އެބަހީ: އެކަނބުލޭގެ ފިރިމީހާ) ބުންޏެވެ. ހަމަކަށަވަރުން، އެއީ ތިޔަކަނބަލުންގެ މަކަރުވެރިކަމުގެ ތެރެއިން ކަމެކެވެ. ހަމަކަށަވަރުން، ތިޔަކަނބަލުންގެ މަކަރުވެރިކަމަކީ، ބޮޑުވެގެންވާ ކަމެކެވެ.” މިދެއާޔަތުންވެސް ކީރިތި ޤުރުއާނުގައި ޤަރީނާ ބޭނުންކުރައްވާފައިވާކަން ސާބިތުވެއެވެ.\nސުންނަތަސް ބަލާއިރު ޤަސާމާގެ މައްސަލައެއްގައި ތުހުމަތުކުރެވޭމީހާގެ ހެދުމުގައި ނުވަތަ ހަށިގަނޑުގައި ލޭހުރުމުން އެމީހުންގެމައްޗަށް 50 ހުވާކުރުމަށް އަންގަވާ ހުވާކުރުމުން މަރުގެދިޔަދޭން ކީރިތި ރަސޫލާ އެންގެވިއެވެ. ޚައިބަރު ހަނގުރާމައިގައި ޙުޔައްޔު ބުނު އަޚުޠަބުގެ ބޮޑުބޭބެގެ މުދާ ފޮރުވާފައި ބަހައްޓާފައި ހުސްވެއްޖެކަމަށް ބުނުމުން ކީރިތި ރަސޫލާ ޙަދީޘްކުރެއްވީ “އަދި މާގިނަ ދުވަހެއްނުވެއެވެ. އެމުދާ ހުސްކޮށްލެވެވަރަށްވުރެ މާގިނައެވެ.”\nމިގޮތުން ނަސަބު ސާބިތުކުރުމުގައި ބެލެވޭ ކަންތައްތަކަކީ\n– ތަންމަތި “ދަރިލައްވާނީ ތަންމައްޗަށެވެ.”\n– އިޢުތިރާފުވުން (އެއްބަސްވުން) ކީރިތި ޤުރުއާނުގައިއަންގަވާފައިވަނީ “ތިޔަބައިމީހުންގެ އަމިއްލަ ނަފްސުގެމައްޗަށް ކަމުގައިވިއަސް ހެކިބަސް އަދާކުރާށެވެ.”\n– ހެކިބަސް: ދެމަފިރިންގެ ކަންތަކުގައި ހެކިބަހެއްނޯވެއެވެ. އެތާންގައި އޮންނަނީ ލިޢާންކުރުމެވެ. ޖާހިލިއްޔަ ޒަމާނުގައި ޢަމްރުބުނުލް ޢާޞްގެ މަންމަގެ ގާތަށް އަލް ޢާޞް އާއި އަބޫ ސުފިޔާން އެއްދާން ކުރުމަށް އައެވެ. ނަމަވެސް އެއަންހެނާ އެދަރި ނިސްބަތްކުރީ އަލް ޢާޞްއަށެވެ. ސަބަބަކީ މުއްސަންޖަކަށްވުންކަމުގައި ތާރީޚު ހެކިދެއެވެ. ޤާޟީގެ މަސައްކަތަކީ ޙައްޤު ތަޢުރީފުކުރުން ނުވަތަ ނަފީކުރުމެވެ. އޭނާގެ ކުރިމައްޗަށް އަންނާނީ މުބްދަޢީ އާއި މުބްދާ ޢަލައިހި އެވެ. މުބްދަޢީ ގެ މަސައްކަތަކީ ދަޢުވާކުރުމެވެ. މުބްދާ ޢަލައިހިގެ މަސައްކަތަކީ އެކަން ނަފީކުރުމެވެ. ނުވަތަ އެއްބަސްވުމެވެ.\nވަރަށް ބޮޑު ދިރާސާއެއް. ވަރަށް މުހިއްމު ލިޔުމެއް. އަޅުގަނޑުމެން މިކަހަލަ ކަންތައްތަކަށް ހޭލުންތެރިވާން އެބަޖެހޭ/.


nepotizamge thereah dharinge nan annaathee dheravey: sunil shetee – Iru\nނެޕޮޓިޒަމްގެ ތެރެއަށް ދަރިންގެ ނަން އަންނާތީ ދެރަވޭ: ސުނިލް ޝެޓީ\nސަމާ·9އޮކްޓޫބަރު 2020\nއާތިޔާ އަދި އަހާންގެ ނަން ނެޕޮޓިޒަމްގެ ބަހުސްގައި ގެންނާތީ ހިތާމަކުރާކަމަށް ބޮލީވުޑުގެ މަޝްހޫރު އެކްޓަރު ސުނިލް ސެޓީ ބުނެފިއެވެ. ސުނިލް ސެޓީ ސޯޝަލް މީޑިއާގައި ހިއްސާ ކޮއްފައިވާ މެސެޖުގައި ބުނެފައިވަނީ އާތިޔާ އަދި އަހާން އަކީ އޭނާގެ ދަރިން ކަމުގައިވިޔަސް އެކުދިންނަށްވެސް އެހެން ކުދިން ފަދައިން އެކުދިން އެދޭ ރޮގަކުން ކުރިއަށްގޮސް ހުވަފެންދެކުމުގެ ހައްޤު އޮންނަންޖެހޭނެކަމަށެވެ. އެމީހުން ކުރިއަށްދާ ކަމަކުން ކުރިއަށްދާނީ އަމިއްލަ ހުނަރުން ކަމަށާއި އެހެން ނަމަވެސް ނެޕޮޓިޒަމްގެ ތެރެއަށް އެކުދިންގެ ނަން އަންނާތީ ދެރަވެ ހިތާމަ ކުރާ ކަމަށެވެ.\nކޮންމެ ކުއްޖަކަށްވެސް އެކުއްޖަކު ކުރިއަށްދާން އެދޭ ރޮގެއް ހިޔާރު ކުރުމަށް ދޫކޮއްލުމަށް އަބަދުވެސް މައިންބަފައިންނަށް ނަސޭހަތްތެރިވާކަމަށާއި ހުނަރު ހުރިނަމަ މަސައްކަތްކުރުމުގެ ފުރުސަތުވެސް ލިބޭނެކަން ސުނިލްސެޓީ ވަނީ ފާހަގަކޮއްފައެވެ. އެކަމުގައި ވަކި މީހެއްގެ ދަރިއެއް ނޯންނާނެކަމަށްވެސް އޭނާވަނީ ބުނެފައެވެ.\nސުނިލް ސެޓީގެ ފުރަތަމަ ފިލްމު ބަލްވާން 1992ގައި ރިލީސްވެފައިވާއިރު އެނާއަށް އެދުވަހު ލިބުނު ސަޕޯރޓުން ހިއްވަރު ލިބުނު ގޮތުގެ ވާހަކަވެސް އޭނާ ވަނީ ހިއްސާކޮއްފައެވެ. އަދި ފަހުން ބައެއް މީހުންގެ ފަރާތުން މަލާމަތްވެސް ލިބުނު ކަމަށާއި އެހެން ނަމަވެސް ހިތްވަރާއެކު ކުރިއަށް ދިޔަކަން އޭނާވަނީ ހާމަކޮއްފައެވެ. ކޮންމެ ކުއްޖެއްނަމަވެސް އެގޮތަށް މަސައްކަތްކޮށް ހުވަފެންދެކުމުގެ ހައްޤު އޮންނަންޖެހޭނެކަން ސުނިލް ސެޓީގެ މިވާހަކަތަކުން ވަރަށް ބޮޑަށް ފާހަގަވިއެވެ.


Dhaar Neiy Displaythah Aguheyo Phonuthakah | Mihaaru\n14 ނޮވެމްބަރ 2017 - 07:16\nދާރަ ނެތް ޑިސްޕްލޭތައް ސްމާޓްފޯނުތަކަށް ތައާރުފުކޮށްފި އެވެ. އެއީ ފޯނު އުފައްދާ ކުންފުނިތަކުން މި އަހަރު ހާސިލުކުރަން ކަނޑައެޅި ލަނޑުދަނޑިއެކެވެ. އެކަން ކުރަން މިހާރު އެންމެންނަށް އެނގެ އެވެ.\nއާ ޓެކްނޮލޮޖީއެއް ތައާރުފުކުރަން ކުންފުނިތަކުން މަސައްކަތްކުރާއިރު އެއީ އަގު ބޮޑު ފީޗާއެކެވެ. އެ ފީޗާތައް އެންމެ ފުރަތަމަ ހިމަނަނީ އެ ކުންފުންޏަކުން އުފައްދާ އެންމެ އަގު ބޮޑު ފޯނުގަ އެވެ. ދާރަ ނެތް ޑިސްޕްލޭތައް ވެސް ފުރަތަމަ ޚިދުމަތަށް ނެރުނީ އަގުބޮޑު މަރުކާތަކަށް ޝަރަފެއް ގޮތުގަ އެވެ.\nސެމްސަންގް އިންފިނިޓީ ޑިސްޕްލޭގައި ދާރައެއް ނުހުރެ އެވެ. އަދި އެ އަށް ވުރެ ބޮޑަށް ދާރަ ދުއްވާލެވުމުން، އެއް ގޮތަކަށް ވެސް ދާރަ ނެތް ކަމަށް ބުނާނީ އެވެ. އެއީ އާދަޔާ ޚިލާފަށް މޮޅު ފީޗާއެއް ކަމަށް ބަލައި، ފުރަތަމަ ހިމެނީ ގެލަކްސީ އެސް8 އަދި އެސް8 ޕްލަސްގަ އެވެ. އެކަމަކު ތަންކޮޅެއް ދުރަށް ބަލާލާއިރު، ސެމްސަންގުން "ގެލަކްސީ ނޯޓް އެޖް" ވެސް ނެރުނެވެ. ގެލަކްސީ އެސް8 ވަރު ނުވި ނަމަވެސް، ނޯޓް އެޖްގެ ޑިސްޕްލޭގައި ވެސް ދާރަ އަށް ވާ ބައި އިންނަނީ ލަންބާލައިފަ އެވެ. އެ އަށް ފަހު، ގެލަކްސީ އެސް6 އެޖް، އަދި އެސް7 އެޖް ވެސް ވަނީ މާކެޓަށް ނެރެފަ އެވެ.\nމިއީ ޑިސްޕްލޭގައި ދާރަ ނެތް ފޯނުތަކުގެ އަހަރެކެވެ. ވާދަވެރިންގެ ފޯނުތަކުގައި އަޅުވަން ސެމްސަންގް އިންފިނިޓީ ޑިސްޕްލޭ ނުލިބުނު ނަމަވެސް، ދާރަ ނެތް ޑިސްޕްލޭތަައް ވާދަވެރިންގެ ފޯނުތަކަށް ވެސް އެބަ އާދެ އެވެ. ވާވޭ، ޝޯމީ އަދި ވަންޕްލަސް ވެސް މި ރޭހަށް ވަނީ ވަދެފަ އެވެ. ސެމްސަންގް އަށް ވުރެ ބޮޑަށް ދާރަ ދުއްވާލެވޭ ގޮތެއް އެ މީހުން ދަސްކުރުމަކީ ވެސް ގާތްކަމެކެވެ.\nސެމްސަންގް ފޯނުތަކުން ސްމާޓްފޯން މާކެޓަށް އާންމުކުރި ދާރަ ނެތް ޑިސްޕްލޭތައް، އެ ކުންފުނީގެ ބަޖެޓް ފޯނުތަކަށް މިހާރު ވަނީ އަމާޒުކޮށްފަ އެވެ. މާނަ އަކީ ގެލަކްސީ އެސް8 ޕްލަސް އަދި ނޯޓް8 ފަދަ ފޯނުތައް، އަގު ބޮޑުވުން މައްސަލައަކަށް ވާ މީހުންނަށް ވެސް، އިންފިނިޓީ ޑިސްޕްލޭ ބޭނުންކުރަން ފުރުސަތު ލިބުމެވެ. ގެލެކްސީ އޭ5 (2018) އަދި އޭ7 (2018) ގައި ވެސް އެ ޒާތުގެ ޑިސްޕްލޭ އަޅުވާނެ ކަމަށް ބެލެވެ އެވެ. އެ ވާހަކަތައް ވަރަށް ގަދަ އަށް އެބަ ދެކެވެ އެވެ.


Ferry ge nizaamun Raajje gulhaalan MTCC aa havaalu koffi\n17 ޖެނުއަރީ 2021 - 13:21:30\nފެރީގެ ނިޒާމުން ރާއްޖެ ގުޅާލުމަށް ސަރުކާރުން ކުރިއަށް ގެންދާ "އިންޓަގްރޭޓެޑް ނޭޝަނަލް ޕަބްލިކް ފެރީ ނެޓްވޯކް" މަޝްރޫއުގެ އެއްބަސްވުމުގައި އެމްޓީސީސީއާއެކު މިއަދު ސޮއިކޮށްފި އެވެ.\nމިއަދު ހެނދުނު އެކަމަށްޓަކައި ބޭއްވި ރަސްމިއްޔާތެއްގައި އެ އެއްބަސްވުމުގައި ޕްލޭނިން އެންޑް ހައުސިން މިނިސްޓްރީގެ ފަރާތުން ސޮއި ކުރެއްވީ ޑިރެކްޓާ ޖެނަރަލް ފާތިމަތު ޝަނާ ފާރޫގެވެ. އަދި އެމްޓީސީސީގެ ފަރާތުން ސޮއި ކުރެއްވީ އެ ކުންފުނީގެ މެނޭޖިން ޑިރެކްޓަރު އާދަމް އާޒިމް އެވެ.\nއެ އެއްބަސްވުމުގެ ދަށުން މިއަހަރުގެ ތެރޭގައި ފެރީގެ ހިދުމަތް ފަށަން ހަމަޖައްސާފައި ވަނީ އެންމެ އުތުރުގެ ތިން އަތޮޅުގަ އެވެ. އެގޮތުން ހއ. އާއި ހދ. އަދި ށ. އަތޮޅުގެ 41 ރަށެއްގައި އަންނަ ސެޕްޓެމްބަރު މަސް ނިމުމުގެ ކުރިން ފެރީގެ ހިދުމަތް ފެށޭނެ އެވެ.\nއެ ރަސްމިއްޔާތުގައި ވާހަކަ ދައްކަވަމުން އެމްޓީސީސީގެ އެމްޑީ އާޒިމް ވިދާޅުވީ އެ މަޝްރޫއުގެ ދަށުން ހަފްތާގެ ކޮންމެ ދުވަހަކު ފެރީގެ ހިދުމަތް ފެށޭނެ ކަމަށެވެ. އަދި ފެރީގެ ހިދުމަތަށް ބުރޫ އަރާފާނެ ކަމެއް މެދުވެރިވިޔަ ނުދިނުމަށްޓަކައި ބެކަޕް ޕްލޭނެއް ހަދައި ތައްޔާރަށް އޮންނާނެކަން އާޒިމް ފާހަގަކުރައްވަ އެވެ.\nއާޒިމް ވިދާޅުވި ގޮތުގައި ހިދުމަތް ދިނުމުގައި 14 ލޯންޗު ބޭނުންކުރާއިރު ތިން ލޯންޗެއް ބެކަޕްގެ ގޮތުގައި ބޭނުންކުރާނެ އެވެ.\n"ހަމަގައިމު ވެސް މި ނެޓްވޯކް ފުރިހަމަވެގެންދިއުމުން ރައްޔިތުންނަށް ވަރަށް ބޮޑު ފަސޭހަތަކެއް އަދި ލުއިތަކެއް ލިބިގެންދާނެ. މީގަ ބޭނުންކުރާނީ ބޮޑެތި ލޯންޗުތަކެއް. 47 ފޫޓު ހުންނާނެ ގާތްގަނޑަކަށް. 40-50 މީހުންގެ ކެޕޭސިޓީ ހުންނާނެ. އަދި ހާއްސަ އެހީއަށް ބޭނުންވާ މީހުންނަށް ފަސޭހަކަމާއެކު އަރާއި ފައިބައި އަމިއްލައަށް ދިރިއުޅެވޭނެ ގޮތަކަށް ހެދުމަށް މިނިސްޓަރު އަސްލަމް ހާއްސަ އިސްކަމެއް ދެއްވި. އެގޮތުން އެމީހުންނަށް ގޮނޑީގައި ލޯންޗަށް އެރެން ޖެހޭ ކަމަށް ޝަރުތުކުރި،" އާޒިމް ވިދާޅުވި އެވެ.\nއޭގެ އިތުރުން އާޒިމް ވިދާޅުވީ، ހާއްސަ އެހީއަށް ބޭނުންވާ މީހުންނަށް ވެސް ލޯންޗަށް ފަސޭހައިން އެރޭނެގޮތަކަށް ލޯންޗުތައް ފަރުމާކުރެވިފައިވާއިރު އެކަމުގެ މައިގަނޑު މަގްސަދަކީ މުޖުތަމުގައި އެއްވެސް މީހަކު ބާކީ ނުކުރުމެވެ.\nއެ ރަސްމިއްޔާތުގައި ވާހަކަ ދައްކަވަމުން ޓްރާންސްޕޯޓް މިނިސްޓަރު އައިޝަތު ނަހުލާ ވިދާޅުވީ ގައުމީ ފެރީ ވިއުގެ ދަށުން މިއަދު ސޮއިކުރެވިގެންމިދިޔަ ހިދުމަތަކީ މިހާރު ދެމުން އަންނަ ދޯނި ފެރީއަށް ވުރެ ހައި ސްޕީޑު ހިދުމަތެއް ދިނުމަށް ސޮއިކުރެވުނު އެއްބަސްވުމެއް ކަމަށެވެ.\nއަދި އެ މަސައްކަތް އެމްޓީސީސީއާ ހަވާލުކުރެވިފައި ވަނީ ހިދުމަތް މެދުނުކެނޑި ފޯރުކޮށްދެވޭނެކަމުގެ ޔަގީންކަން ރައްޔިތުންނަށް ހޯދައިދިނުމަށް ކަމަށް ނަހުލާ ވިދާޅުވި އެވެ.\nނަހްލާ އިތުރަށް ވިދާޅުވީ މި ފެރީގެ ހިދުމަތް ޝެޑިއުލްކުރެވިގެންދާނީ ސިއްހީ ހިދުމަތް ހޯދުމަށާއި އެހެނިހެން ހިދުމަތް ހޯދުމަށް ރަށްތަކަށް ދަތުރުކުރާ މީހުންނަށް ފަސޭހަވާނެ ގޮތަށެވެ.\nއެ ޒޯންތަކުގައި ތިން ބާވަތެއްގެ ފެރީ ރޫޓް ހުންނާނެ އެވެ. ކައިރީގައިވާ ރަށްރަށަށް ކުރާ ކުރު ދަތުރަށް ކޮމިއުޓާ ލިންކް ބޭނުންކުރާއިރު ހާއްސަ ވަކި ބޭނުންތަކަށް ދުރުގައި ހުންނަ ރަށްރަށަށް ނޮން ކޮމިއުޓާ ލިންކް ބޭނުންކުރާނެ އެވެ. އަދި ހައިވޭ ލިންކަކީ އެއް ޒޯނުން އަނެއް ޒޯނަށް ދަތުރުކުރާ ރޫޓުތަކެވެ.


India Ge Consulate Hulhuvanvee Feydhoo Ga: MP Nihad - Vaguthu\nއިންޑިއާގެ ކޮންސިއުލޭޓެއް ހުޅުވަންވީ ސ. ފޭދޫގައި ކަމަށް އެ ދާއިރާގެ މެމްބަރު އިބްރާހިމް ނިހާދު ރޭ ވިދާޅުވެއްޖެއެވެ.\nއަޅުގަނޑު އެދެނީ އެ އޮފީސް ފޭދޫ ގައި ހުޅުވައި ދިނުމަށް! ފޭދޫ އަކީ އެއަރޕޯރޓް އާއި އިންވެގެން އޮތް އަވަށް ކަމުން އެ އަވަށަކީ މިކަމަށް އެންމެ ރަނގަޅު އަވަށް! @HCIMaldives @sunjaysudhir @abdulla_shahid\n— Feydhoo Meehaa (Mohamed Nihad) (@nihad_m) May 27, 2021\nނިހާދު ކުރެއްވި ޓުވީޓެއްގައި ވިދާޅުވީ އިންޑިއާއަކީ ޒަމާންވީ އެކުވެރި ގައުމެއް ކަމަށާއި އެހީތެރިކަމަށް އެދޭ ކޮންމެ ހާލަތެއްގައި އެންމެ ގާތުން އެހީވަނީ އިންޑިއާ އިން ކަމަށެވެ. އިންޑިއާގެ ކޮންސިއުލޭޓެއް އައްޑޫ ސިޓީގައި ހުޅުވިގެން ދިއުން ވާނީ ދެކުނުގެ ހުރިހާ ރައްޔިތުންނަށް ލިބިގެންދާނެ ވަރަށް ބޮޑު ފަސޭހައަކަށް ކަމަށް ވެސް ނިހާދު ވިދާޅުވިއެވެ.\n"އިންޑިއާ އަކީ ޒަމާންވީ އެކުވެރިއެއް. އެހީތެރިކަމަށް އެދޭ ކޮންމެ ހާލަތެއްގައި އެންމެ ގާތުން އެހީވާ އަވަށްޓެރިޔާ. އިންޑިއާގެ ކޮންސިއުލޭޓު އޮފީހެއް އައްޑޫ ސިޓީގައި ހުޅުވިގެން ދިއުން ވާނީ ދެކުނުގެ ހުރިހާ ރައްޔިތުންނަށް ލިބިގެން ދާނެ ވަރަށްބޮޑު ފަސޭހަ އަކަށް" ނިހާދު ވިދާޅުވިއެވެ.\n"އަޅުގަނޑު އެދެނީ އެ އޮފީސް ފޭދޫ ގައި ހުޅުވައި ދިނުމަށް. ފޭދޫ އަކީ އެއާޕޯޓާ އިންވެގެން އޮތް އަވަށް ކަމުން އެ އަވަށަކީ މިކަމަށް އެންމެ ރަނގަޅު އަވަށް،"\nމެއި 28, 2021 14:37\nމެއި 28, 2021 14:41\nކަލޭ ބޮލު މެދުގަ ހުޅަވަބަލަ..\nމިކަހަލަ ތާކުންތާކު ނުޖެހޭ ބޯބުރާންތިން މިފަދަ މަގާމުތަކަށް ހޮވުނަކީ ކިހާ ނުރައްކާތެރިކަމެއް ކަމެއް މިހާރު ވިސްނޭނެ. ލާރިކޮޅަކަށް ވޯޓް ވިއްކާލުމުގެ ބަދަލުގައި ގާބިލު މީހާހޮވީމަ އަންބޮނޑި ވިއްކާނުލާނެ މިގޮތަށް.\nމެއި 28, 2021 16:39\nރިސޯޓްވޭޓަރުކަން ދެންމަޖްލިސްމެމްބަރ ކަން ކިހާމޮޅުވާނެ\nފޭދޫގަތަ އިންޑޔާ މީހުން އެންމެ ގިނައީ؟. އިންޑިޔާ ކޮންސިއުލޭޓުން ޚިދްމަތ ްހޯދާނީ ހަމަ އެކަނި އިންޑިޔާ މީހުން. ދިވެހިންނަށް އެއްކަމެއްވެސް ކޮންދޭތަނެއްނޫން ތިއީ.\nކިހާވަރެއް ނަގައިގެންތަ މިގައުމުން ބައެއް އިންޑިޔާ އަށް ދިނުމުގެ2ވަނަ ބޮޅު ތިއަޅަނީ؟ އައްޑު ރައްޔިތުން މެންބަރުންަށްހޮވީ އައްޑު ރައްޔިތުންނަށް ގައްދާރުވާނެ މީހުން ދޯ؟\nނިހާދުގެ ގޭގައިހުޅުން މާރަގަޅުކަމަށް ފެނޭ!\nމެއި 28, 2021 18:17\nޢައްޑު އެއްކޮށް ދީބަލަ އެރުން ކަލޭ މެންގެ ހިތް ފުރޭނީ\nމެއި 28, 2021 21:33\nރޯނުއެދުރަށް ފުރަތަމަ އެގޭތަ ކޮންސިއުލޭޓް ހުޅުވާބޭނުން! ނި ހާދު ފުރަތަމަވީ އަސާސީ ތަޢުލީމު އުނގެނެން :ނުކިޔަވާތިއްބާ ތިފަދަމަޤާމުލިބުނީމާ\nދެން ބުރުމާ އެނބުރޭނީ ” މޮޔަފުޅުވީތޯ“\nތީތި ސަޅި ކަލޭމެންގެ ގޭގައި ހުޅުވަންވީ ޕޮލިސް ޓްރެއިނިންގ ސްކޫލުގައި ހުޅުވައިގެން ނުވާނެ


5 އަހަރުގެ ތެރޭގައި 250،000 ގަސް އިންދާ ފެހި ޕްރޮޖެކްޓު ފަށައިފި\n5 އަހަރުގެ ތެރޭގައި 250،000 ގަސް އިންދަން އަމާޒުކޮށް ބީއެމްއެލް ފެހި ޕްރޮޖެކްޓު ފަށައިފި\n22 ޖޫން 2022 - 12:42 0\nލ.ގަމުގެ ފެހިކަން ގަދަ ސަރަހައްދެއް. ބީއެމްއެލް އިން ވަނީ 250،000 ގަސް އިންދުމުގެ ޕްރޮޖެކްޓެއް ފަށާފައި. -- ފޮޓޯ: ހުސެއިން ޝަޔާހު/އަދަދު\nމުޖުތަމައުއަށް ފައިދާހުރި ކަންކަން ކުރަން ބޭންކް އޮފް މޯލްޑިވްސް (ބީއެމްއެލް) އިން ފަށާފައިވާ މަސައްކަތުގެ ތެރެެއިން ފަސް އަހަރުގެ ތެރޭގައި 250،000 ގަސް އިންދަން އަމާޒުކޮށް "ބީއެމްއެލް ފެހި ޕްރޮޖެކްޓު" މިއަދު އިފްތިތާހުކޮށްފި އެވެ.\nމިއީ ބޭންކަށް 40 އަހަރު ފުރުމުގެ މުނާސަބަތުގައި ބޭންކުން ތައާރަފުކުރަމުން އަންނަ ކަންކަމުގެ ސިލްސިލާގެ ތެރެއިން ލޯންޗުކުރި ހަތްވަނަ ޕްރޮޖެކްޓެވެ. ބޭންކުން ވަނީ އަންނަ ނޮވެމްބަރުގައި ފާހަގަކުރާ އަހަރީ ދުވަހާ ހަމައަށް 12 ހަރަކާތެއް ފަށާނެ އެވެ.\nމިހާތަނަށް ބޭންކުން އިއުލާނުކޮށްފައިވާ ކަންކަމަކީ:\nބީއެމްއެލް ސްކޮލާޝިޕް ފަންޑު - މާލީ ދާއިރާއިން މަތީ ތައުލީމު ހާސިލުކުރަން ފުރުސަތު ދޭން\nސްމޯލް ގްރާންޓްސް ސްކީމް - އިޖުތިމާއީ ޕްރޮޖެކްޓުތަކަށް ފަންޑިން ދޭން\nސްޓާޓްއަޕް ގްރާންޓު - ފަށާ ވިޔަފާރިތަކަށާއި ވިޔަފާރި ފުޅާކުރަން ފަންޑިން ދޭން\nހައުސިން ގްރާންޓް - ހާލުގައި އުޅޭ އާއިލާތަކަށް ގެދޮރު އަޅަން އެހީ ދޭން\nގައުމީ ކުތުބުހާނާ ޒަމާނީ ފެންވަރަށް އަޕްގްރޭޑު ކުރުމުގެ މަސައްކަތް\nކައިންޑްލީ ބައި ބީއެމްއެލް - ދަރުމައަށް ކްރައުޑްފަންޑު ކުރާ ޕްލެޓްފޯމެއް\nރަށްތައް ހޮވާނީ ކައުންސިލްތަކުން ޕްރޮޕޯސަލް ހުށަހަޅައިގެން\nފެހި ޕްރޮޖެކްޓާ ގުޅޭގޮތުން ބީއެމްއެލް އިން ބުނީ ކޮންމެ އަހަރަކު ހޮވާލެވޭ ފަސް ރަށެއްގައި 10،000 ގަސް އިންދާނެ އެވެ. މުޅި ޕްރޮޖެކްޓުގެ މަސައްކަތް ނިމޭއިރު 25 ރަށެއް ފެހިކުރުމުގެ މަސައްކަތްކޮށް ނިންމާލެވޭނެ އެވެ.\nމިއީ ތިމާވެއްޓާ ރައްޓެހި މަސައްކަތެއް ކަމުން ބީއެމްއެލް އިން ވިސްނަނީ ހުރިހާ ގަހެއް ރާއްޖޭން ހޯދާށެވެ. އަދި ބުނީ ރަށްރަށުގައި އިންދަން ފޮނުވާ ގަސްތައް ގަންނާނީ ގަސް ހައްދާ ނާސަރީތަކުން ކަމަށެވެ. މިއީ ވެސް މުޖުތަމައުއަށް އެންމެ ފައިދާ ބޮޑު ގޮތަށް މި މަސައްކަތް ކުރަން ބޭންކުން ނިންމި ނިންމުމެކެވެ.\nމި ޕްރޮޖެކްޓާ ގުޅޭ ގޮތުން ބީއެމްއެލްގެ ސީއީއޯ އަދި މެނޭޖިން ޑައިރެކްޓަރު ޓިމް ސޯޔާ ވިދާޅުވީ "ފެހި ޕްރޮޖެކްޓްގެ އެހީގައި ރަށްރަށުގައި ގަސްއިންދުމަށް ކުރާ މަސައްކަތްތަކަށް އެހީވެވި، ކާބަން ޕުޓްޕްރިންގެ ދަށްކޮށް ރާއްޖޭގެ އެކިކަންކޮޅުތަކުގައި މީހުން ދިރިއުޅޭ ސަރަހައްދުތަކަކީ ހިތްހަމަޖެހުން ލިއްބައިދޭ ތަންތަން ގާއިމްކުރެވިގެންދާނެ."\nފެހި ޕްރޮޖެކްޓުގެ ދަށުން ގަސް ފެހިކުރާން ރަށްތައް ބީއެމްއެލް އިން ހޮވާނީ ލިބޭ ޕްރޮޕޯސަލްތަކުގެ މައްޗަށް ބިނާކޮށެވެ. އަމާޒަކީ ސިޓީ ކައުންސިލްތަކާއި ރަށު ކައުންސިލްތަކާ ގުޅިގެން، އެ ކައުންސިލްތަކުން ތައްޔާރުކުރާ ލޭންޑް ޔޫސް ޕްލޭންތަކާ އެއްގޮތަށް މި މަސައްކަތް ކުރުމެވެ.\nމިހެންކަމުން ބީއެމްއެލް ފެހި ޕްރޮޖެކްޓަށް އެދި ހުށަހެޅުމުގެ ފުރުސަތު ހުޅުވާލާފައި ވަނީ ރަށު ކައުންސިލްތަކަށާއި ސިޓީ ކައުންސިލްތަކަށް އެކަންޏެވެ. ބޭންކުން ވަނީ އަންނަ ޖުލައި 20 އާ ހަމައަށް ޕްރޮޕޯސަލް ހުށަހަޅަން މިހާރު ހުޅުވާލާފަ އެވެ.\nމިގޮތަށް ލިބޭ ހުށަހެޅުންތައް ހޮވާނީ އެކަމަށް ހާއްސަ ބޭންކުގެ ޕެނަލިސްޓުންގެ ޓީމަކުންނެވެ. މި ހުށަހެޅުންތަކަށް ބޭނުންވާ ލިޔެކިޔުންތަކަކީ:\nބީއެމްއެލް ޓްރީ ޕްލާންޓިން އެޕްލިކޭޝަން ފޯމް\nގަސް އިންދާ ސަރަހައްދު ފާހަގަކޮށްފައިވާ މެޕު\nގަސް އިންދާ ތަން/ތަންތަނުގެ ފޮޓޯ\nބިމުގެ މިލްކުވެރިކަން އޮތްކަން ސާބިތުވާނެ ލިޔުމެއް\nބީއެމްއެލް އިން ބުނި ގޮތުގައި ފެހި ޕްރޮޖެކްޓްގެ އެހީގައި ރަށްރަށަށް ބޭނުންވާ ފެހިކަން ގެނެވި މުޖުތަމައަށް އޭގެ މަންފާ ލިބިގެންދާނެ އެވެ. އެގޮތުން އަލުން ގަސް އިންދުމުގެ ސަބަބުން ރަށް ގިރުން ހުއްޓުމާއި، ހޫނުމިން ކުޑަވުމާއި ޖައްވަށް ދޫކުރެވޭ ކާބަންގެ މިންވަރު ދަށްކުރެވުމުގެ ސަބަބުން ތިމާވެއްޓަށް ހެޔޮ ބަދަލެއް ގެނުވާނެ ކަމަށް ބުންޏެވެ.\nބީއެމްއެލް ކޮމިއުނިޓީ ފަންޑުން ބިލެތްފަހި ސްކޫލަށް ލައިބްރަރީއެއް\nބަސް ދަތުރުކުރަން ކޭޝް ކާޑް ބޭނުންކުރެވޭ ގޮތް ހަދަނީ\nސީއީއޯ މަގާމުގެ ކޮންޓްރެކްޓް އާ ނުކުރަން ޓިމް ނިންމައިފި


3 Vana Hovaa Match In Balive, Rajje Ah Medal Nulibunu - Vaguthu\nތިންވަނަ ހޮވާ މެޗުން ބަލިވެ، ރާއްޖެއަށް މެޑަލް ނުލިބުނު\nފޮޓޯ/ މިހާރު އައްޒާމް\nއޭވީސީ ސެންޓްރަލް ޒޯން ވޮލީ މުބާރާތުގެ ތިންވަނަ ހޮވި މެޗުން ބަލިވެ، ރާއްޖެއަށް ލޯ މެޑަލް ގެއްލިއްޖެއެވެ.\nމިއަދު ކުޅުނު މެޗުން ރާއްޖެ ވަރުގަދަ ތުރުކެމެނިސްތާން އަތުން ބަލިވީ ސީދާ ތިން ސެޓުންނެވެ.\nމީގެ ކުރިން 2016 ވަނަ އަހަރު ބަންގްލަދޭޝްގައި ކުރިއަށްދިޔަ މުބާރާތުގައި ރާއްޖެއަށް ލޯ މެޑަލް ލިބިފައިވާއިރު، މިފަހަރުގެ މުބާރާތަށް ދިޔައީ ފުރަތަމަ ފަހަރަށް ރަން މެޑަލް ހޯދުމަށެވެ. ވޮލީގެ އިދާރީ ކަންކަމުގައި ގިނަ މައްސަލަތަކެއް އުޅުނު ނަމަވެސް، ޓީމު އެކުލަވާލާ މިފަހަރު ރާއްޖެއިން ދިޔައީ ސީދާ ފައިނަލަށް އަމާޒު ހިފައިގެންނެވެ. ޒުވާނުންގެ މިނިސްޓަރު އަހުމަދު މަހުލޫފުވެސް ވިދާޅުވެފައި ވަނީ ރަން މެޑަލް ހޯދުމަކީ ނުވާނެ ކަމެއް ނޫން ކަމަށެވެ.\nމިފަހަރުގެ މުބާރާތުގައި ރާއްޖެއަށް މެޑައްޔެއް ނުލިބުނު ނަމަވެސް، ކުރިއެރުންތަކެއް ޓީމުން ފެނުނެވެ. ހާއްސަކޮށް މިދިޔަދެ އަހަރުވެސް ސެންޓްރަލް ޒޯން މުބާރާތުގައި މޮޅެއް ނުލިބި އޮތް އޮތުން ނިމުމަކަށް ގެނެސް، އިއްޔެ ނޭޕާލްގެ ސަޕޯޓަރުން ކުރިމަތީގައި ސީދާ ތިން ސެޓުން ބަލިކުރިއެވެ.\nނޭޕާލްގައި މިފަހަރު ކުރިއަށްދިޔަ މުބާރާތުގައި މިއަދު ކުޅުނު ތިންވަނަ ހޮވި މެޗުގެ ފުރަތަމަ ސެޓުގައި ފެނުނީ ދާދި ހަމަހަމަ ކުޅުމެކެވެ. ސެޓުގެ ފަހުކޮޅާ ހަމައަށް ދަންދެންވެސް ނަތީޖާ ހަމަހަމަކޮށް ދިޔައިރު، ރާއްޖޭ ޓީމުން ފަހުކޮޅުގައި މުހިއްމު ޕޮއިންޓްތަކެއް ގެއްލުވާލިއެވެ. މިއީ މުޅި މުބާރާތުގައިވެސް ރާއްޖޭގެ ޓީމަށް ދިމާވި ބޮޑު މައްސަލައެކެވެ. އެގޮތުން މުހިއްމު މެޗުތަކެއްގައި ސެޓުތައް ނުނިންމިގެން ބަލިވެފައިވާކަން ކޯޗު މުހައްމަދު ސާޖިދު (ކާއްޓޭ)ވެސް ފާހަގަކުރިއެވެ.\nފުރަތަމަ ސެޓުގެ ފަހު ފަސް ވަރަކަށް ޕޮއިންޓަށް ގޮސް، ތުރުކެމެނިސްތާނުން ފުލުފުލުގައި ޕޮއިންޓްތައް ނަގާ ސެޓު ގެންދިޔައީ 25-20 އިންނެވެ. ދެވަނަ ސެޓުގައިވެސް ގާތްގަނޑަކަށް 18 ވަނަ ޕޮއިންޓާ ހަމައަށް ހަމަހަމަކޮށް ދިޔައިރު، ކުއްލިއަކަށް ތުރުކެމެނިސްތާނުން ފަސް ވަރަކަށް ޕޮއިންޓްގެ ލީޑެއް ނެގިއެވެ. ރާއްޖޭގެ ޓީމުން ބޮޑަށް ފެނުނީ އަމިއްލަ ގޯސްތަކެވެ. އެ ސެޓު ތުރުކެމެނިސްތާނުން ގެންދިޔައީ 25-19 އިންނެވެ.\nމިއަދުގެ މެޗުގައި ކޯޗު ވަނީ މިދިޔަ ތިން މެޗުގައިވެސް ނުފެންނަ ބައެއް ކުޅުންތެރިންނަށް ފުރުސަތު ދީފައެވެ. އެ ކުޅުންތެރިންނަށް ބައިނަލްއަގުވާމީ ތަޖުރިބާތައް ކުރުމަށް ކޯޗު ފުރުސަތު ދިންއިރު، ފަހު ސެޓުގައި ރާއްޖޭގެ ޓީމުން އެންމެ އެކަށޭނެ ޖޯޝެއް ފެނިފައެއް ނުވެއެވެ. އެ ސެޓުގެ ކުރީކޮޅުގައި ތުރުކެމެނިސްތާނުން ބޮޑު ލީޑެއް ނެގިއިރު، ސެޓު ނިންމާލީ 19-25 އިންނެވެ.\nއަންނަ އަހަރު ރާއްޖޭގައި އޭވީސީ ފިރިހެން އަދި އަންހެން މުބާރާތްވެސް ބާއްވަން ބިޑް ކުރުމަށް ނިންމާފައިވާއިރު، އަންހެން މުބާރާތުގެ ބިޑް ރާއްޖެއަށް ކާމިޔާބު ވެފައިވާ ކަމަށް މިނިސްޓަރު މަހުލޫފް ވަނީ ވިދާޅުވެފައެވެ.\nއޮގަސްޓް 23, 2019 19:22\nޔޫތު މިނިސްޓަރ މިހާރުން މިހާރަށް އިސްތިއުފާދޭންވީ\nއޮގަސްޓް 23, 2019 20:58\nނެއްފެންވަރު ދައްކަން ނޫޅެ ރަށުގާމަޑުންތިބިނަމަ ބޯހަލާކް\nއޮގަސްޓް 24, 2019 08:02\nމުޅިގައުމު ލަދުގަންނަވާލާފި އަނެއްކާ އަނެއްބޮނޑިބޯން މާލޭ ފުޓްބޯޅަޓީމް ވީ ވޯލްޑްކަޕް ކޮލިފައިން މެޗްކުޅެންގޮސް\nއޮގަސްޓް 24, 2019 09:54\nމެޑެއްޔެއް ނުލިބުނަސް ކުރިއެރުންތަކެއް ލިބިއްޖެޔޯ. ދެންކީއްކުރަން މެޑެލްހޯދާވާހަކަ އަބަދުދައްކާ އޭގައި އަޅާގަނެގެން ނުނެއްޓިގެން ތިޔަ މަހުލޫފެއްވެސް އެ ތެޅިބޭލީ. މީމީހުންނަށް ހީވާކަހަލަ އެހެންމީހުންނަކީ މޮޔައިންނޭ. ބަލަ ކަލޭމެން ތިދައްކާވާހަކަތަކަކީ ގަބޫލުކުރެވޭ ވާހަކަތަކެއްނޫން. ވަޔަކުން މެޗެއްގައި މޮޅުވިއަސް ވަރަށްފެންވަރު ދަށްބައެއް.


SunOnline: AFC Bracket Challenge: Quarter gai Ashfaq ah undhagoo vaadhaverieh\nއޭއެފްސީ ބްރެކެޓް ޗެލެންޖް: ކުއާޓާގައި އަޝްފާގަށް އުނދަގޫ ވާދަވެރިއެއް\nޢަބްދުﷲ އައިމަން 14 Nov 2020, 16:11\nއޭއެފްސީން ކުރިއަށް ގެންދާ ބްރެކެޓް ޗެލްންޖުގެ ކުއާޓާ ފައިނަލުގެ ކުރިމަތިލުން ---\nއޭއެފްސީ އިން ކުރިއަށް ގެންދާ ސިލްސިލާ ސަޕޯޓަރުންގެ ފެވަރިޓްސް ޗެލެންޖުތަކުގެ ތެރެއިން އޭއެފްސީ ކަޕުގެ ގޯލުތަކުގެ ތެރެއިން އެންމެ މޮޅު ގޯލު ހޮވުމަށް ބާއްވާ ޗެލެންޖުގެ ކުއާޓާ ފައިނަލުގައި ރާއްޖޭގެ އަލީ އަޝްފާގު (ދަގަނޑޭ) ވިއެޓްނާމުގެ ންގުޔެން ވެން ކުއެޓްގެ ކުރިމަތިލުމަކަށް ގޮސްފި އެވެ.\nއެހެން ބުރުތަކާ ޙިލާފަށް މިފަހަރުގެ ބުރަކީ އަޝްފާގަށް ކާމިޔާބު ކުރަން އުނދަގޫ ބުރަކަށް ވަނީ ވެފަ އެވެ. ވޯޓުލުން ހުޅުވާލިތާ ދެ ގަޑިއިރު ތެރޭ އެންގުއެން ވެން ކުއެޓް ވަނީ ބޮޑު ލީޑެއް ނަގައިފަ އެވެ. މިހާރު އޮތް ގޮތުން އަޝްފާގަށް ލިބެނީ ވޯޓުލީ މީހުންގެ އިންސައްތައިގެ 10.5 އިންސައްތަ އެވެ. ންގުޔެން ވެން ކުއެޓް މިހާރު އޮތީ 89.5 އިންސައްތައާއެކު ކުރީގަ އެވެ.\nމި ޗެލެންޖުގައި ޖުމުލަ 32 ކުޅުންތެރިން ވާދަކުރާ އިރު، މި ޗެލެންޖުގައި އޭއެފްސީ ޗެލެންޖްކަޕުގައި ޖަހާފައިހުރި މޮޅެތި ސޯލޯ ގޯލުތަކެވެ. ނޮކް އައުޓް އުސޫލުން އެއް ކުޅުންތެރިޔަކު އަނެއް ކުޅުންތެރިޔަކު ވާދަކުރާ އިރު، ދެން އޮތް ރައުންޑަށް ކޮލިފައިވާނީ ސަޕޯޓަރުންގެ އެންމެ ގިނަ ވޯޓް ލިބޭ ކުޅުންތެރިޔާ އެވެ.\nނޮވެމްބަރު 16 ގެ 06:00 ޖެހުމާއި ހަމައަށް މި ގޯލުތަކަށް ވޯޓުދޭން އޭއެފްސީން މިހާރު ވަނީ ހުޅުވާލައިފަ އެވެ.


Fen ufadhdhan UAE ge ah ice berg eh gendhanee | Mihaaru\nޔޫއޭއީގެ "އައިސްބާގް ޕްރޮޖެކްޓް" ތަފާތު ވާނެ.\n13 ޖުލައި 2019 - 05:58 11 comments\nމެދުއިރުމަތީގެ ބައެެއް ގައުމުތަކަކީ ތަރައްގީގެ ގޮތުން ބޮޑެތި ކުރިއެރުންތަކެއް ހޯދާފައިވާ ގައުމަތަކަށް ވިޔަސް، އެ ސަރަހައްދުގެ ހޫނު މޫސުމުގެ ސަބަބުން ކުރިމަތިވާ ދަތިތަތަކެއް އެބަ ހުއްޓެވެ. އޭގެ ތެރެއިން އެއް ކަމަކީ ސާފު ބޯފެނަށް ކުރަންޖެހޭ ހަރަދު ބޮޑުވުމެވެ. މައިގަނޑު ގޮތެއްގައި ޑިސެލިނޭޝަން ފެން ބޭނުން ކުރާ އިރު، މިއީ އަގުގެ ގޮތުންނާއި ސިއްހީ ގޮތުން ވެސް އެންމެ ރައްކާތެރި ގޮތް ކަމަށް ނުވެދާނެ އެވެ.\nއެހެންވެ ޔޫއޭއީން މިހާރު މި ވަނީ މުޅިން އަލަށް، ވަރަށް ތަފާތު ޕްރޮޖެކްޓެއް ފެނަށް ހާއްސަކޮށްގެން ކުރިއަށް ގެންދަން މަސައްކަތް ފަށައިފަ އެވެ. މިއީ އެ ގައުމުގެ ވިޔަފާރިވެރިޔަކު އިސްކޮށް ހުރެގެން ކުރިއަށް ގެންދާ އާދަޔާހިލާފު މަޝްރޫއެކެވެ.\nކުރަން އުޅޭ ކަމަކީ ބިޔަ ގަނޑުފެނުން ފުރިފައިވާ އެންޓާޓިކާ ސަރަހައްދުން ބިޔަ އައިސްބާގެއް ކެރީބިއަން ގަލްފަށް ގެންގޮސް އެއިން ބޯފެން އުފައްދައި ފޯރުކޮށް ދިނުމެވެ.\nމި މަޝްރޫއާ ބެހޭ ގޮތުން ނެޝަނަލް އެޑްވައިޒާ ބިއުރޯ ލިމިޓެޑްގެ މެނެޖިން ޑިރެކްޓަރު އަބްދުﷲ އަލްޝޭހީ ވިދާޅުވީ މިކަމާ ދޭތެރޭ އޭނާ ވިސްނަވާތާ މިހާރު ހައެއްކަ އަހަރު ވެދާނެ ކަމަށެވެ. އޭނާގެ އަމާޒަކީ ޒަމާނީ ޓެކްނޮލޮޖީގެ އެހީގައި 2km x 500m ގެ އައިސްބާގެއް ގަލްފަށް ގެންދިއުމެވެ. އެ އައިސްބާގް ގެންދާނީ ދެކުނު ތަނޑީގެ ކައިރީގައި އޮންނަ "ހިއާ އައިލެންޑް" އިންނެވެ.\n"އައިސްބާގް ޕްރޮޖެކްޓް" އާ ގުޅޭ ވީޑިއޯއެއް.\nޔޫރޯނިއުސް އަށް އަބްދުﷲ ވިދާޅުވި ގޮތުގައި ގާތްގަނޑަކަށް 100-150 މިލިއަން ޑޮލަރު ހަރަދުކޮށްގެން ކުރިއަށް ގެންދާ މަޝްރޫއުން އެތައް މިލިއަން ބަޔަކަށް، ސާފު ބޯފެން ފޯރުކޮށް ދެވޭނެ އެވެ.\n"ފެނަށް މިހާރު ކުރާ ހަރަދު ވެސް މި މަޝްރޫގެ ސަބަބުން ކުޑަވެގެން ދާނެ. ހަމައެކަނި އަގު ކުޑަވާނީކީ ނޫން. ގަލްފް ސަރަހައްދުގެ މޫސުމަށް ވެސް ބަދަލުތަކެއް ގެނެސްވޭނެ އައިސްބާގެއް ގެނެސްގެން ކުރެވޭ މަސައްކަތުގެ ތެރޭގައި،" އޭނާ ވިދާޅުވި އެވެ.\nމީގެ ކުރިން ވެސް މެދުއިރުމަތީގައި މިފަދަ މަޝްރޫއެއް 1975 ގައި ކުރިއަށް ގެންދިޔަ އެވެ. އެއީ ފްރާންސްގެ ސައިންޓިސްޓުންގެ ޓީމެއް އިސްކޮށް ތިބެގެން، ސައުދީ އަރަބިއްޔާ އަށް ދިމާވެފައިވާ ފެނުގެ މައްސަލަ ހައްލުކުރަން ކުރިއަށް ގެންދިޔަ މަޝްރޫއެވެ. އެކަމަކު މަޝްރޫއުން އެދެވޭ ނަތީޖާއެއް ނުނެރެވި އޭގެ ދެ އަހަރު ފަހުން ޖެހުނީ ހުއްޓާލާށެވެ.\nނަމަވެސް މީގެ 44 އަހަރު ކުރިން ހިންގި މަޝްރޫއެއް ފެއިލް ވިޔަސް އަބްދުﷲ ވިދާޅުވީ މިއީ 21 ވަނަ ގަރުނުގެ ވަރުގަދަ ޓެކްނޮލޮޖީގެ އެހީގައި މިހާރު ނުކުރެވޭނެ ކަމެއް ނޫން ކަމަށެވެ.\n"އައިސްބާގް ދެކުނު ތަނޑިން ގަލްފަށް ގެންނާނީ އެކަމަށް ހާއްސަކޮށް ތައްޔާރު ކުރާ އެއްޗެއްގެ އެހީގައި. އެހެންވީމާ އޭތި ވިރުމާއި ބިންދައިގެން ދިއުން ކަހަލަ ކަންކަމެއް ވެސް ކުރިމައްޗެއް ނުވާބެ،" އޭނާ ވިދާޅުވި އެވެ. "އެކަމަކު ލަފާކުރެވޭ ގޮތުން އައިސްބާގް ގަލްފަށް ގެންދަން ގާތްގަނޑަށް ދިހަ ވަރަކަށް މަސް ނަގާނެ."\nއަބްދުﷲ ރާއްވަވާފައިވާ ގޮތުން ނަމަ އައިސްބާގް ގެންދެވުމާ އެކު، އެއިން ބޯފެން އުފެއްދުމުގެ މަސައްކަތް ފަށާނެ އެވެ. އެކަމަކު ސިސްޓަމް ރާވާފައިވާ ގޮތުން ފެން "ހާވެސްޓް ކުރަން" ދެތިން މަސް ނަގާނެ ކަމަށް އަންދާޒާކޮށްފައިވެ އެވެ.\n"މީގެ ސަބަބުން ފަސް އަހަރަށްވާ ވަރަށް ފެން އުފެއްދި މިލިއަނަކަށް ވުރެ ގިނަ މީހުންނަށް ފެން ފޯރުކޮށް ދެވޭނެ. ހަމައެއާ އެކު ގަލްފް ސަރަހައްދުގެ މޫސުމަށް އައިސްބާގް ޕްރޮޖެކްޓްގެ ސަބަބުން ބަދަލުތަކެއް ގެނެވި، ވާރޭ ވެހޭ މިންވަރު ވެސް އިތުރު ކުރެވޭނެ،" އޭނާ ވިދާޅުވި އެވެ. "އެހެންވީމާ ޖުމްލަކޮށް ބަލާ އިރު މުޅި ޕްރޮޖެކްޓުން ޔޫއޭއީގެ އިގުދިސާދަށް ބޮޑު ކުރިއެރުމެއް އަންނާނެ. އޭގެ ތެރޭގައި ދަނޑުވެރިކަން ކުރަން ފަސޭހަވުމާއި ޓޫރިޒަމް ދާއިރާ ވެސް ފުޅާވުން ހިމެނޭ."\nއަބްދުﷲ އާއި އޭނާގެ ޓީމުން ރާވާފައިވާ ގޮތުން ނަމަ "އައިސްބާގް ޕްރޮޖެކްޓް" ގެ ޓްރަޔަލް ޕްރޮޖެކްޓް މި އަހަރުގެ ފަހުކޮޅު ފަށާނެ އެވެ. އަދި މިކަން ކުރިއަށް ގެންދަން ނިންމާފައި ވަނީ ޔޫއޭއީގެ ފުޖައިރޭ އައްސޭރީގަ އެވެ. ޓްރަޔަލް ޕްރޮޖެކްޓަކަށް ގާތްގަނޑަކަށް 80 މިލިއަން ޑޮލަރު ހޭދަ ވާނެ އެވެ.\nއިތުރު ލިޔުންތައް ތިމާވެށި ޔޫއޭއީ ބޯފެން